
1/1 sivu 210 mM x297 mm 

1/2 sivu (vaaka) 186 mm x 133,5 mm 
1/2 sivu (pysty) 90 mm x 273 mm 
1/4 sivu 90 mm x 133,5 mm 

1/8 sivu 90 mm x 64 mm 
Kasvattajaboxi 88 mm x 50 mm 


ILMOITUSHINNASTO JÄSENILLE 
1/1 sivu 60€/lehti, 200€/vuosi 

1/2 sivu 40€/lehti, 140€/vuosi 

1/4 sivu 30€/lehti, 100€/vuosi 

1/8 sivu 15€/lehti, 40€/vuosi 


Kasvattajaboxi 15€/lehti, 40€/vuosi 
Valioilmoitus normaali taittokoossa ilmainen 


Ilmoitusmaksut Suomen sileäkarvaiset noutajat 
ry:n tilille: FI28 5620 0920 4247 50. Ilmoitus- 
aineistot osoitteeseen flattiviestiogmail.com. 
Ilmoituksen mukana tulee lähettää maksukuitti. 

FLATTIVIESTI NRO 4/2019 
Ilmestyy: 11.12.2019. Aineistopäivä: 8.11.2019 


AINEISTOVAATIMUKSET 

Tekstitiedostot Wordin doc/docx/rtf-muodossa. 
Kuvat jpg/tif/pdf-muodossa, 300 dpi. Matalare- 
soluutioiset kuvat menevät printissä suttuisiksi, 
emmekä valitettavasti voi käyttää niitä. 


Toimitus huomauttaa, että artikkeleiden mieli- 
piteet ovat kirjoittajien omia, eivätkä välttämättä 
Suomen sileäkarvaiset noutajat ry:n hallituk- 
sen tai toimituksen. Flattiviestiin kirjoitetuissa 
jutuissa on aina oltava kirjoittajan oikea nimi 
ja yhteystiedot, jotka pyyydettäessä jäävät vain 
toimituksen tietoon. Artikkeleiden ja kuvien 
osittainenkin lainaaminen ilman toimituksen ja 
kirjoittajan lupaa on kielletty. 


PAINOPAIKKA 
Savion Kirjapaino Oy, Kerava 


Flattimestari 2019 


Svartalwen's Zaia Sonja & Jan-Erik Eriksson 


OMarkku Kastepohja 


Puheenjohtajalta: 


Puskaterapiaa ja hyvää 


Tunnen monta flattiharrastajaa, jotka odotta- 
vat loppukesää kämmenet syyhyten. He kai- 
paavat pusikkoon. Flatin kanssa aikaa viettä- 
mään pellon laitaan tai veneeseen, juttelemaan 
niitä näitä tai olemaan hiljaa. Välillä pau- 
kutellaan ja saalistakin saadaan, tai sitten ei 
saada. Luonnonvarakeskuksen saalistilastojen 
mukaan yhä harvemmilla metsästysreissuilla 
saadaan saalista. Silti metsälle halutaan lähteä 
aina vain uudestaan ja uudestaan. Se kertoo 
jotain ihmisyydestä ja suomalaisuudesta, mut- 
ta myös flattiharrastuksesta. Puskaterapiaa 
haetaan rääseiköstä, joka kaupungista katsoen 
onkin luksusta. 

Raaseporissa elokuun puolivälissä järjes- 
tetty Flattimestaruus oli jälleen upea ja tunnel- 
maltaan hieno tapahtuma. Keskustelin Flatti- 
mestaruuden jälkeen koettamme arvioineiden 
tuomareiden kanssa heidän näkemyksestään 
siitä, minkälaisia koiria he olivat viikonlopun 
aikana nähneet ja mihin he suosittelisivat koi- 
ranohjaajien kiinnittävän huomiota harjoit- 


telussa. Tuomareiden kertoessa pettyneensä 
hieman kokeen alavireiseen tulostasoon, en 
tiedä olinko yllättynyt. Niitä karvaisia rämä- 
päitä, joita on totuttu menneinä vuosina näke- 
mään, niitä suurella työmotivaatiolla varustet- 
tuja vauhdikkaita flatteja, on tänä päivänä yhä 
harvemmassa. Sitä ”ehkä jopa hulluutta” jäin 
kaipaamaan, kuvaili yksi tuomareista. 

Onko kysymys siitä, että rotu on muuttunut 
toisenlaiseksi, siis jalostuksesta? Vai ovatko 
flattien omistajat muuttuneet vuosien saatos- 
sa, enää suurin osa flattien ostajista ei olekaan 
etsimässä metsälle monipuolista noutajaa? 
Ovatko koulutus tai rodunomaiset kokeet 
muuttaneet muotoaan, ammattimaistuneet? 
Vievätkö yhä lisääntyvät muut erilaiset ja eri 
tavalla kiinnostavat harrastusmuodot flatte- 
jamme toisenlaisten lajien pariin kuin rääseik- 
köihin hyttysten ja paarmojen armoille. 

Rotujärjestönä meidän tulee ottaa tuoma- 
reiden antama palaute vakavasti. On mietit- 
tävä, mitä rotujärjestötasolla olisi tehtävissä 

rotumme profiilin nostamiseksi. Puuttuuko 
meiltä joku palanen, joka oikealle paikalleen 
napsauttamalla saisimme flattiprofiilin jälleen 
kohoamaan. Olemassa olevien resurssien puit- 
teissa, tulee miettiä toimenpiteitä tilanteeseen 
jossa olemme nyt ja katsottava eteenpäin, ti- 
lanteeseen, jossa haluamme olla tulevaisuu- 
dessa. 

Rotujärjestölle ehdotetaan syyskokoukses- 
sa hyväksyttäväksi strategiaa, josta on toisaal- 
la tässä lehdessä kerrottu enemmän ja avattu 
strategisten tavoitteiden taustoja. Strategian 
keskiössä on tietenkin sileäkarvainen noutaja, 
flatti, mutta myös flattiharrastaja. Toivottavas- 
ti mahdollisimman moni pääsee syyskokouk- 
seen paikalle keskustelemaan tulevaisuuden 
näkymistä ja päättämään, onko esitetty strate- 
gia järjestölle sopiva ja vastaako se kysymyk- 
siin minne ja miksi. 


- Mari Mamia 

- TEHTÄVÄNÄ FLATTIEN TULEVAISUUS - 


Tehtävänä Flattien tulevaisuus 


Tulevaisuustyöryhmä aloitti työnsä vuonna 2018 ja työtä on jatkettu tänä vuonna. Tavoitteena on saada Suomen sileäkarvaiset 
noutajat ry:lle hyväksyttyä strategia, jolla linjataan rotujärjestön toimintaa pidemmälle aikavälille kuin yhdelle kalenterivuo- 
delle. Strategiaehdotusta on laadittu pohtien Kennelliiton rotujärjestölle asettamia tehtäviä sekä viime vuoden aikana kerätyn 
jäsenpalautteen ja kasvattajakyselyn vastauksiin pohjautuen. Lisäksi hallitus järjesti strategian ympärillä aivoriihen alkuvuo- 
den järjestäytymiskokouksessa, ja tulevaisuustyöryhmä on kokoontunut alkuvuoden aikana useita kertoja strategiatyön sekä 
strategisten toimenpidealueiden määrittelemiseksi. Hallituksen aivoriihessä laadittiin yhteisesti myös SWOT-tarkastelu. Näin 
määriteltiin järjestön vahvuudet ja heikkoudet, toiminnan mahdollisuudet sekä toimintaa uhkaavat tekijät. 


Vahvuudet 

« Vakiintunut vuositoiminta 

« Toimiva organisaatio 

e Flattiviesti 

e Tiivis porukka, vahva kantajäsenistö 
« Yhteinen dual purpose -tavoite 

« Hyvä yhteishenki 

e Kasvattajien vastuullisuus 

e Sitoutuminen rotuun 

e Monipuolinen rotu harrastaa 


Mahdollisuudet 

e Aluetoiminnan lisääminen 

e Kasvattajayhteistyön kehittäminen 

e Jäsenistössä voimavara 

e Pentu- ja junnukoulutukset jäsenistölle 

e Sosiaalinen media & näkyvyys tapahtumissa 

e Rotuesittelypäivä 

e Verkostoituminen 

e Yhteistyö muiden flattien rotujärjestöjen ja 
rodun kotimaan kanssa 

* Kaupallisen yhteistyön kehittäminen 


Strategiatyötä jatkettiin määrittelemällä järjestölle visio, arvot sekä 
strategiset toimenpiteet vision ja arvojen toteuttamiseksi. Tässä työssä 
tulevaisuustyöryhmä on käyttänyt apuna myös Kennelliiton strategiaa 
sekä Suomen Noutajakoirajärjestön strategiaa ja arvoja. Tämä vertai- 
lu Kennelliiton sekä SNJ:n toimintaan sekä tavoitteisiin auttoi meitä 
fokusoimaan strategiatyötä rotujärjestölle asetettuihin tehtäviin rodun 
alkuperää kunnioittaen. Tavoitteemme on ollut aiemmin hyvin hoidet- 
tujen osa-alueiden säilyttäminen vahvuuksinamme, sekä heikkouk- 
siemme muuntaminen toteutuneiksi mahdollisuuksiksi flattimaisella 
energialla ja ilolla. 


Hallituksen sekä työryhmän pohdinnan tuloksena 

Suomen sileäkarvaisten noutajien visioehdotus on: 

Sileäkarvainen noutaja on terverakenteinen ja kaunis metsästyskoira. 
Rotujärjestönä Suomen sileäkarvaiset noutajat ry hyödyntää aktiivi- 
sesti rodusta kerättyä terveys- ja tulostietoa jalostuksen linjaamiseen. 
Yhdessä rodun vastuullisten kasvattajien kanssa yhdistys ylläpitää fla- 
tin tunnettuutta terverakenteisena ja monipuolisena metsästys- ja har- 
rastuskoirana. 

Heikkoudet 


e Järjestön valtakunnallinen hajanaisuus 

e Pentuejäsenten sitouttaminen 

e Järjestöaktiivien vähäinen määrä 

e Resurssien riittävyys järjestön kehittämiseen 

e Lukumääräisesti pieni rotu Suomessa 

e Vähäinen näyttö flattien metsästysominaisuuksista 
e Tiedotus 


Uhat 


e Järjestön johdon suuntautuminen muihin kuin rodun- 
omaisiin lajeihin 

e Metsästysvastainen ilmapiiri yhteiskunnassa 

e Maastojen saanti, heikot metsästysmahdollisuudet 

e Koeosallistumisten määrän lasku 

e Kaupungistuminen 

e Harrastamisen ammattimaistuminen 

e Rodun ulkomuodon säilyminen 

e Rodun jakautuminen kahtia 

e Rodun terveysongelmat, perinnölliset sairaudet 

e Aktiivien väsyminen 


Järjestön arvoiksi jäsenistölle ehdotetaan: 


e Flatti on ensisijaisesti rakenteeltaan terve metsästyskoira 
ja samalla monipuolinen harrastuskoira 

e Flattien hyvinvointi ja terveys 

e Vastuullinen kasvattaminen 

e Rotutietoisuuden valtakunnallinen lisääminen 


Strategian toteuttamiseksi järjestön hallitus ja työryhmä ovat sopineet 
strategisista toimenpiteistä seuraaville vuosille. Toimenpidealueiksi 
järjestö ehdottaa seuraavia viittä osa-aluetta. 


Flattien hyvinvointi: 
Flattien omistajien ohjaaminen hyvään arkeen ja elämään koiransa 


kanssa. Monipuolisuus harrastettavien lajien tarjonnan suhteen alue- 
toimintaa vahvistamalla. Flattiharrastus tarvitsee niin uusia kuin koke- 
neitakin flatin omistajia. 


FUTURE 
AHEAD 


Kasvattajien kannustaminen eettiseen jalostukseen, vastuulliseen 


kasvatustyöhön sekä kasvattajayhteistyön kehittäminen: 

Rodun käyttöominaisuuksien ja ulkomuodon vaaliminen, monimuo- 
toisuuden lisääminen ja rodun terveyden edistäminen. Rotujärjestön 
roolin kehittäminen kasvattajien työn tukemisessa. Jalostuksen tavoi- 
teohjelman kehittäminen ja uusiminen. Avoimuuden lisääminen ro- 
dun terveyskeskustelussa. 


Flattiharrastajien ohjaaminen rodunomaisten lajien pariin: 

Aktiivinen kehittäminen yhdessä muiden sidosryhmien kanssa sekä 
rodunomaisia lajeja tukevien koulutusmuotojen edistäminen ja 
alueyhteistyön kehittäminen. Flattien omien treeniryhmien kehittämi- 
nen. Flattien arvostuksen lisääminen metsästyskoirana. 


Tiedotuksen kehittäminen: 

Aktiivinen lehden ja kotisivujen kehittäminen, sosiaalisen median 
käytön ja muun tiedotuksen parantaminen. Tiedotusstrategian muo- 
dostaminen. 


Verkostoituminen: 

Yhteistyön kehittäminen rodun kotimaan, muiden rotujärjestöjen ja 
muiden noutajia harrastavien yhdistyksien kanssa. Kaupallisen yhteis- 
työn hyödyntäminen strategian toteuttamisessa. 


Nämä toimenpiteet mielessä toimikunnat sekä hallitus laativat ensi 
vuoden toimintasuunnitelmat. Lisäksi tulevaisuustyöryhmä on ehdot- 
tanut hallitukselle toiminnan terävöittämiseksi teemavuosiajattelua. 


Tulevan strategiakauden teemavuosiksi esitetään: 

2020: Talkoot nimeltä flatti ja rodun tulevaisuus 

o Strategian jalkauttamisen teemavuosi 

o Toimenpiteiden suunnittelu ja jo sovittujen toimenpiteiden toteutus 

o Kasvattajayhteistyön kehittäminen kasvattajakyselyn palautteiden 
perusteella 


2021: Flatti metsästys- ja harrastuskoirana 

o Harrastamisen teemavuosi 

o Keskitytään erityisesti flattiharrastajien ohjaamiseen rodunomais- 
ten lajien pariin sekä rotutietoisuuden lisäämiseen 


- TEHTÄVÄNÄ FLATTIEN TULEVAISUUS - 


un -ada 


2022: Flatti arjen ilona 

o Vastuullisen kasvattamisen teemavuosi 

o Pentuoppaan lanseeraaminen kasvattajille 

o Pentujen ja nuorten koirien omistajien ohjaaminen sopiviin koulu- 
tuksiin sekä hyvään arkeen yhdessä flatin sekä rodun kasvattajien 
kanssa 


2023: Tavoitteena elinvoimainen flatti 

o Jalostuksen teemavuosi 

o Terveystutkimusten ja terveyden edistäminen tavoitteena 

o Terveen rakenteen, oikeanlaisen ulkomuodon ja käyttöominai- 
suuksien jalostaminen 


2024: Flattimaailma tunnetuksi 
o Tiedotuksen teemavuosi, tiedotusstrategian jalkauttaminen 
o Tavoitteena näkyvyys metsästysaiheisissa lehdissä ja tapahtumissa 


2025: Keep up the positive flattitude 
o Yhteenvedon tekeminen ensimmäisestä strategiasta ja sen toteutu- 
misesta sekä seuraavan kauden strategian laatiminen 


Rotujärjestön hallitus toivoo onnistuneensa kiteyttämään näihin suun- 
taviivoihin positiivisen flattituden sekä linjaamaan tulevaa toimintaa 
tukemaan rodun kasvattajia, harrastajia, tulevia hallituksen ja toimi- 
kuntien jäseniä sekä tietenkin koiriamme. Tavoitteet ovat korkealla, 
ja toivomme yhteisömme seisovan näiden takana kanssamme. Strate- 
gia esitetään jäsenistön hyväksyttäväksi syyskokouksessa la 2.11.2019 
Syystreffien yhteydessä Tuorlassa. 


Tulevaisuustyöryhmälle voi myös esittää kysymyksiä, antaa palautetta 
ja kehitysehdotuksia ottamalla yhteyttä meihin sähköpostilla: 


tulevaisuusGflatti.net jo ennen syyskokousta. 


Yhteinen tavoitteemme on elinvoimainen sekä työintoinen koiramaa- 
ilman Peter Pan! 


Miia Koski, 
Tulevaisuustyöryhmän pj 

- METSÄSTÄVÄN NOUTAJAN RUOKINTA - 


Teksti: Susanna Särkijärvi, kuvat: Juho Pajari 


Metsästävän noutajan ruokinta 


Noutajien aktiivikausi metsällä alkaa syksyllä ja jatkuu työtehtävistä riippuen vielä seuraavan vuoden puolelle. Toki koiran 
kunnosta tulee huolehtia koko vuoden ajan ja harjoituksetkin jatkuvat vuodenajasta riippumatta. Koiran energian tarve 
saattaa vaihdella paljonkin eri vuoden aikoina heijastellen sen kulloistakin aktiivisuutta. Koiran ruokinnan tulee vastata 
vaihtelevaan energiantarpeeseen ja täyttää sen ravintoaineiden, kuten proteiinin, kivennäisten ja vitamiinien tarve. 


”Sen näkee naamasta kun lakkaa saamas- 


ta? lauletaan Junnu Vainion biisissä. Koiran 
energiatasetta ei tarkkailla sen naamasta vaan 
lihavuuskunnosta. Liian vähän energiaa saa- 
va koira laihtuu ja mikäli energiaa on ruu- 
assa liikaa, koira lihoo. Joskus omistajilla on 
suuria vaikeuksia niin omassa kuin koirankin 
painontarkkailussa ja tätä aihetta kannattaa 
hiukan opetella ja tarvittaessa turvautua koi- 
ran punnitsemiseen. Muiden ravintoaineiden 
suhteen tilanne onkin hiukan hankalampi 
sillä niiden puutosta tai liikasaantia ei koira 
kerro. Jos ei halua lähteä ”laske ja punnitse” 
-tyyppiseen ruokintaan niin helpoin tapa on 
turvautua laadukkaaseen kuivamuonaan. 


Koiralla on kestävyysurheilijan 
aineenvaihdunta 

Koira poikkeaa aineenvaihdunnaltaan huo- 
mattavasti ihmisestä sekä myös toisesta ur- 
heilevasta kotieläimestä, hevosesta. Koira on 
erittäin aerobinen eläin eli se polttaa energiaa 
hapen avulla suurimmassa osassa liikunta- 
suorituksista, jolloin ei muodostu maitohap- 
poa, joka väsyttäisi lihakset. Koira taivaltaa 
ravilla kulkien väsymättä jopa satoja kilomet- 

rejä käyttämättä juurikaan glykogeenivaras- 
toja. Tämä johtuu muun muassa sen lihak- 
siston solutyypeistä sekä sen sopeutumasta 
käyttää energianlähteenä pääasiassa rasvaa. 
Pitkäkestoisen liikunnan aikana se mobili- 
soi elimistön rasvavarastoja eikä ole meidän 
ihmisten tapaan niin riippuvainen päivit- 
täisistä ruoka-annoksista. Lyhytkestoisissa 
tai erityisen raskaissa suorituksissa koirakin 
käyttää nopeana energianlähteenä lihasten 
glykogeenia ja silloin lihaksissa syntyy myös 
maitohappoa. 


Laadukkaat ravintoaineet 

takaavat kestävyyden 

Sopivan energiansaannin (rasva, hiilihyd- 
raatit) lisäksi koiran ruokinnan tulee sisältää 
riittävästi hyvälaatuista proteiinia. Proteiinin 
laatu muodostuu sen aminohapposisällöstä ja 
sulavuudesta. Eläinperäinen proteiini on täs- 
sä suhteessa koiralle paras vaihtoehto. Koiran 
proteiinintarve lisääntyy liikunnan myötä ja 
koira käyttää jonkun verran proteiinia myös 
energianlähteeksi. Tutkimuksissa on todettu 
hyvälaatuisen proteiinin tukevan urheilevaa 
koiraa monin eri tavoin. Riittävä proteiinin 


saanti ehkäisee jänteiden ja lihasten vam- 
mojen sekä anemian syntymistä ja tukee li- 
haskunnon rakentumista, sen ylläpitoa ja on 
siten yhteydessä suorituskykyyn kokonaisuu- 
dessaan. 

Makrokivennäisistä tärkeimmät ovat kal- 
sium ja fosfori, joiden saannista ei yleensä 
ainakaan kuivamuonaa käytettäessä tarvitse 
huolehtia. Sen sijaan jos ruokinta on kovin 
lihapitoista tai kotiruokaa; tulisi ainakin kal- 
siumin saanti aina täydentää purkista sillä 
lihassa ei kalsiumia ole. Luita syöttämällä on 
kalsiumin saantia hankala täydentää sillä kal- 
siumin määrää tai hyväksikäyttöä on niistä 
vaikea arvioida, eivätkä ne huonosti sulavana 
ravintona muutenkaan sovellu urheilijalle, 
koska tavoitteena tulisi olla mahdollisimman 
kevyt ruuansulatuskanava suhteessa koiran 
kokoon. Mahalaukussa päiväkausia pyöri- 
vät luut eivät oikein sovellu tähän yhtälöön. 
Makrokivennäisistä myös magnesiumin tar- 
ve lisääntyy liikuntasuorituksen aikana ja sen 
puute näkyy erityisesti lihasten toiminnan 
häiriöinä, voimattomuutena, kramppeina ja 
jännevaurioina. Hivenaineista tärkeimpiä 
ovat rauta, sinkki, seleeni, kupari ja jodi, joilla 
on erityisesti vaikutuksia urheilijan kannalta 
tärkeisiin veriarvoihin sekä lihasten toimin- 
taan. 

Vitamiineista tärkein on antioksidanttina- 
kin toimiva E-vitamiini. E-vitamiinin tarve 
nousee liikunnan ja stressin myötä ja sen tar- 
vetta nostaa myös korkearasvainen ruokinta. 
Riittävä E-vitamiinin saanti parantaa koiran 
suorituskykyä ja vähentää lihasten toiminta- 
häiriöiden ja stressireaktioiden ilmenemistä 
(rhabdomyolysis, anemia, stressiripuli). Vesi- 
liukoisista vitamiineista B-vitamiinit osallis- 
tuvat lihasten toimintaan ja C-vitamiinillakin 
on saatu urheilukoirien ruokinnassa positii- 
visia vaikutuksia, joten näiden vitamiinien 
täydennys voi puoltaa paikkansa. 


Raskas työ vaatii raskaat eväät 

Urheilukoiran, jollainen aktiivikäytössä oleva 
noutajakin on, ruokinnan ei tulisi koskaan 
pudota aivan perustasolle eli ammattiter- 
mein ylläpitoruokintaan. Niin lepo- kuin 
peruskuntokaudellakin koiran ruuan tulisi 
olla laadukasta vähintään 25/15 -tyyppistä 

kuivamuonaa, eli toisin sanoen siinä tulisi 
olla proteiinia 25% ja rasvaa 15% sen koostu- 
muksesta. Riittävä rasvan ja proteiinin määrä 
perusruuassa helpottaa ylläpitämään hyvän 
lihaskunnon ja pitämään elimistön ns. rasva- 
polttoisena. Toki pelkkä ruokavalio ei suori- 
tuskykyä ylläpidä, vaan se on aina yhdistettä- 
vä riittävään fyysiseen harjoitteluun. 

Noutajan työtehtävistä raskaimpia ovat pi- 
demmät jahtireissut esimerkiksi usean päivän 
kanalinnustus tai vesilinnustus sisältäen ylös- 
ajoa ja hakua vaikeassa maastossa. Sorsapas- 
situs mökkirannassa pari yksittäistä noutoa 
tehden ei vielä koettele koiran fysiikkaa mi- 
tenkään. Myös olosuhteet vaikuttavat — niin 
kuumat kuin kylmätkin olosuhteet lisäävät 
energian kulutusta ja lumessa rämpiminen 
se vasta raskasta onkin. Yksittäiset raskaatkin 
jahtipäivät ovat vielä ruokinnallisesti helppo- 
ja, mutta jos työpäiviä on peräkkäin useita, 
tulee koiran ruokahuoltoon kiinnittää enene- 
vissä määrin huomiota. 

Koiran ruokinta tulisi muuttaa paljon pro- 
teiinia sisältävään ja rasvaiseen ruokaan noin 
kuukautta ennen varsinaisen jahtikauden al- 
kua, jotta elimistö pystyy sopeutumaan ravin- 
toaineiden hyödyntämiseen täysimääräisesti. 
Käytännössä tämä tarkoittaa kuivamuonaa, 
jossa proteiinipitoisuus on vähintään 30% 
luokkaa ja rasvapitoisuus on 20%. Koiran 
omistajan kokemuksella on sijansa tässä ja jos 
jo ennestään tiedetään, että koiralla on vaike- 
uksia säilyttää painonsa jahtikauden aikana 
voi ruoka olla vahvinta mahdollista laatua. 
Ruokintaa voidaan täydentää myös muilla 
laadukkailla ja hyvin sulavilla raaka-aineilla 
kuten rasvainen liha, eläinrasva, kala ja kypsä 
kananmuna. 


Katseet E-vitamiiniin 

Metsästyskoiran kuivaruuan tulisi sisältää 
ainakin 250 mg E-vitamiinia kilossa ruokaa. 
Mitään haittavaikutuksia ei ole todettu tätä 
suuremmillakin — pitoisuuksilla. Metsästys- 
kaudella koiran E-vitamiinin tarve kasvaa 
kaksin- tai kolminkertaiseksi ollen 2-3 mg/ 
elopainokilo. E-vitamiinitankkausta voi har- 
rastaa erityisen vaativissa työrupeamissa. 
Silloin koiran E-vitamiinin saanti nostetaan 
10-14 vuorokautta ennen suoritusta asteittain 
noin 500 mg päivässä suorituksen ajaksi. Kui- 
varuuan vitamiinipitoisuus on hyvä ruuan ko- 
konaislaadun mittari, koska se on suhteellisen 
kallis ravintoaine ruokaan lisättynä. 


Ruuansulatus kovilla 

Liikunta sekä muut rasitukseen liittyvät muu- 
tokset elimistössä vaikuttavat koiran ruuansu- 
latukseen ja sitä myöten myös siihen miten ja 
milloin koiralle kannattaa ruokaa tai nestettä 
antaa. Liikunta lisää ruuan kulkunopeutta 
ruuansulatuskanavan läpi, joka puoltaa ener- 

gia- ja proteiinipitoisuudeltaan vahvemman 
ruuan käyttöä, jotta riittävä määrä ravintoai- 
neita saadaan elimistön käyttöön. Fyysinen ja 
psyykkinen stressi sekä lämpeneminen ja kui- 
vuminen sitten taas hidastavat mahalaukun 
tyhjenemistä. 

Koiran ruokinnan ja raskaan liikuntasuo- 
rituksen välinen aika tulee maksimoida, jotta 
paras suorituskyky sekä ravinnon hyväksi- 
käyttö saavutetaan. Käytännössä, esimerkiksi 
kun peräkkäin on useita jahtipäiviä, koiran 
pääasiallinen ruoka-annos annetaan jahtipäi- 
vän jälkeen, noin kaksi tuntia koiran liikunta- 
suorituksen päättymisestä. Koiran elimistö on 
silloin palautunut riittävästi pystyäkseen otta- 
maan vastaan ruokaa ja suuntaamaan elimis- 
tön voimavarat ruuan sulatukseen ja rasituk- 
sesta palautumiseen. Siten myös seuraavana 
päivänä, kun uuteen jahtipäivään lähdetään, 
koiran elimistö on ”tyhjentynyt eli ruuansula- 
tuskanava on kevyimmillään. 


Nestehukka vie mehut koirastakin 
Jahtipäivän aamuna (tai koepäivänä) aamu- 
pala ei ole ruoka-annos vaan sisältää lähin- 
nä nestettä, joka on maustettu muutamalla 
nappulalla tai esimerkiksi proteiini- ja ras- 
vapitoisella lihalla. Varsinainen nesteytys, 
kun valmistaudutaan raskaaseen työpäivään 
varsinkin kuumissa olosuhteissa, aloitetaan 
jo 2-3 päivää ennen suoritusta. Juomaa kan- 
nattaa tarjota useita pieniä annoksia (2 dl/krt) 
vuorokaudessa ja totuttaa koira myös juo- 
maan tietyissä tilanteissa esimerkiksi maus- 
tettua vettä tarjoamalla. Nesteytystä jatketaan 
työskentelyn lomassa koko jahtirupeaman 
läpi, jotta suorituskyky ylläpidetään mah- 
dollisimman pitkään. Huomionarvoista on, 
että aamulla tai jahtipäivän aikana ei käytetä 
hiilihydraattipitoisia juomia tai mausteita, 
jotka aiheuttavat verensokerin nousun ja sen 
jälkeisen insuliinipiikin. Tämä saattaa johtaa 
koiran totaaliseen 'sippaamiseen kesken työ- 
päivän. Lisäenergian tarpeeseen voi kesken 
metsästyspäivän antaa rasva- ja proteiinipitoi- 
sen 'snaksin eli esimerkiksi pätkän A-luokan 
makkaraa :) 


Palautusvaiheeseen hiilihydraattia 

Hiilihydraattipitoinen juoma tarjoillaan heti 
jahtipäivän päätyttyä (mielellään 30 minuu- 
tin kuluessa). Tämän tarkoituksena on koiran 
glykogeenivarastojen täydentäminen ja nes- 
tehukan korjaaminen. Nestehukan korjaami- 
nen on ensiarvoisen tärkeää, koska muuten ei 
elimistö pysty ottamaan vastaan ravintoa ja 
palautumaan mahdollisimman tehokkaasti. 
Noutajan työskentelyyn sisältyy useita no- 
peavauhtisia tehtäviä, joiden aikana koiran 
glykogeenivarastot tyhjentyvät ja niiden pa- 
lauttamiseen saadaan tehoa hiilihydraatista. 
Palautumisjuoman hiilihydraattina voidaan 


”Laadukkaalla ravinnolla ja oikeanlaisella 
ruokintatekniikalla pystytään siis nosta- 
maan koiran suorituskykyä sen mahdol- 
liseen maksimiin asti. Mikä se maksimi 
sitten on määritellään kuitenkin koiran 
fyysisen harjoittelun ja noutajan kyseessä 
ollessa vielä sen koulutuksen sekä perintö- 
tekijöiden perusteella? 


käyttää maltodekstriiniä, jota löytyy esimer- 
kiksi markettien urheilulisäravinne osastolta. 
Sopiva annos on 1,5 grammaa maltodekstrii- 
niä per koiran elopainokilo. Hiilihydraatti se- 
koitetaan kylmään veteen suhteessa 30 g mal- 
toa puoleen litraan vettä ja tarjoillaan jonkun 
proteiinipitoisen mausteen kanssa. Tähän tar- 
koitukseen soveltuu esimerkiksi veteen säilöt- 
ty tonnikala, rasvaa ei palautusjuoman kanssa 
kannata antaa. 

Koiran juottoa jatketaan vielä tämänkin 
jälkeen, ruoka-annos tarjoillaan veden kera ja 
ainakin koiralla on oltava vettä koko ajan saa- 
tavilla. Jotkut koirat ovat huonoja juomaan ja 
niiden nestetasapainon korjaantumisesta on 
huolehdittava erikseen maustettua vettä juot- 
tamalla. Maltodekstriiniä kannattaa kokeilla 
arkielämässä ennen sen käyttöä jahtimatkalla 
tai tärkeissä kisoissa, jotta vältytään turhilta 
mahavaivoilta jos se ei jostain syystä koiralle 
sovi. Ja toki koiraa pitää muistaa myös viedä 
tarpeilleen tarpeeksi usein kun lisänesteytystä 
annetaan. Elektrolyyttejä ei koirien urheilu- 
juomissa tarvita, koska koira ei niitä hikoilun 
kautta menetä ja esimerkiksi hevosten tuot- 
teet kannattaakin jättää hyllyyn. 


Ruokinnasta tukea suoritukseen 
Laadukkaalla ravinnolla ja oikeanlaisella 
ruokintatekniikalla pystytään siis nostamaan 
koiran suorituskykyä sen mahdolliseen mak- 
simiin asti. Mikä se maksimi sitten on, määri- 
tellään kuitenkin koiran fyysisen harjoittelun 
ja noutajan kyseessä ollessa vielä sen koulu- 
tuksen sekä perintötekijöiden perusteella. Jos 
koira väsyy, koska ei ole riittävässä fyysisessä 
kunnossa, eikä siitä syystä esimerkiksi löydä 
riistaa, niin siinä ei paljon maltodekstriinit 
auta. Ruokinnalla pystytään kuitenkin tuke- 
maan eri osa-alueita ja osaltaan vaikuttamaan 
myös siihen, että koira on sekä henkisesti että 
fyysisesti hyvässä työskentelykunnossa mah- 
dollisimman pitkään. 


Kirjoittaja Susanna Särkijärvi on koti- 
eläinten ruokinnan asiantuntija ja yksi 
Koiran ruokinta ja hoito -oppaan kirjoit- 
tajista. Hän on lisäksi kasvattanut metsäs- 
tyslinjaisia labradorinnoutajia kymmenen 
vuotta kennelnimellä Waterfowler. 


A a Af 


Varisten houkuttelupyynti on hieno tapa aloittaa koiran kanssa yhteinen jahtikausi. 


Rauhoittamattomien lintujen pesimärauhoi- 
tus loppui 31.7. ja 1.8. varikset, naakat, rä- 
kättirastaat, kesykyyhkyt ja harmaalokit ovat 
vapaana metsästykselle. Varisten houkutte- 
lupyynti on hieno tapa aloittaa koiran kanssa 
yhteinen jahtikausi. Samalla tämä on tärkeää 
riistanhoidollista työtä; kasvavat variskannat 
ovat omalta osaltaan verottaneet riistalajien 
pesintää. 

Houkuttelemme variksia kaaveilla ja niin 
sanotulla valekaatopaikalla. Valekaatopai- 
kaksi on riittänyt 3-4 heinällä täytettyä muo- 
vipussia, jotka on aseteltu kaaveiden sekaan. 
Kaaveita on sijoitettu 8-10 kappaletta pie- 
nehkölle näkyvälle alueelle. Lisäksi käytössä 
on varispilli, jolla houkutellaan lähialueella 
olevat varikset kuvastuspaikan läheisyyteen. 
Pillin käyttö on osoittautunut lähes välttä- 
mättömäksi, ja hyväksi malliksi olen toden- 
nut esimerkiksi Fauck's C-50:n. Pillittäminen 
vaatii pientä harjoitusta, jotta ”kraalk-äänen 
saa tuotettua. Youtubesta löytyy erinomaisia 
opetusvideoita tämän taidon haltuunottoon. 
Pillillä kauempaakin lentävät varikset voi saa- 
da kääntymään kuville. 


Hyvä ennakkotiedustelu on osa onnistunutta 
jahtia. Houkuttelupaikka kannattaa sijoittaa 
lentoreittien varrelle. Lentoaika on usein hy- 
vin aamupainotteinen päivän valostuessa. Jo 
ennen auringonnousua ensimmäiset linnut 
lähtevät siirtymään lepopaikoilta ruoka-apa- 
jille. Lento kestää säästä riippuen 2-3 tuntia 
ja yleensä aamun ensimmäisen aktiivisen 
lennon jälkeen on pieni tauko, jonka jälkeen 
tulee toinen rypäs. Oma paikkamme on vesis- 
tön ja suuren viljapellon välissä oleva 

alue, jonka niitetyllä suojavyöhykkeellä on 
erinomaiset paikat houkuttelupyynnille. Va- 
rikset lentävät veden ja maan rajamaastossa 
ja havaitsevat kaaveet hyvissä ajoin. Linnut 
tulevat yleensä kuville useamman variksen 
parvissa. 

Metsästäjän ja koiran on hyvä olla huolel- 
lisesti naamioitunut. Varis on omalla taval- 
laan todella haastava saalis. Arempi lintu saat- 
taa kaartaa pois pienestäkin liikkeestä. Meillä 
on käytössä kyttäysteltta, jonne mahtuu yksi 
metsästäjä ja koira. Koirakäytössä passitelt- 
taan on kiinnitettävä huomiota, jotta ikkunat 


ulottuvat mahdollisimman alas. Näin koira 
näkee pudotuksen. Myös naamioverkkoja 
hyödyntämällä saa aikaan erinomaisen pas- 
sipaikan. Naamioverkosta rakennettu paikka 
on helpompi koiralle, kun pudotuksen näkee 
maahan asti. Hyvä vinkki naamioverkois- 
ta passipaikan tekoon on vetää kuormaliina 
puiden väliin ja rakentaa tiukatun liinan ym- 
pärille ”laavu”. Passipaikalla täytyy olla tiheä 
puusto, jotta kattamaton passipaikka toimisi. 

Variksien kyttääminen on mielenkiintoi- 
nen ja nopeatempoinen laji. Nuoret varikset 
lähestyvät kuvia vauhdikkaasti ja tilanteita tu- 
lee lähes joka kyttäyskerta. Koiralle tämä on 
loistavaa passitreeniä ja lähes aina päästään 
treenaamaan myös markkeeraus / hakutyös- 
kentelyä vaihtelevassa maastossa. Onhan täs- 
sä bonuksena vielä se, että treeniriistapakka- 
nen täyttyy jokaisen onnistuneen pudotuksen 
jälkeen variksilla, joita sitten hyödynnetään 
treeneissä kauden ulkopuolella. 


Teksti ja kuva: Juho Pajari 

Ajatuksia TOKOsta - osa4 .....sua 


Seuraaminen: TOKO-säännöt kertovat seuraamisesta seuraavaa: 


» 


oiran tulee seurata ohjaajaa tämän vasemmalla puo- 


lella ja koiran lavan tulee olla ohjaajan polven kohdalla. Koiran tulee seurata ohjaajaa halukkaasti. Ohjaajan tulee liikut- 


taa käsiään ja jalkojaan luontevasti kaikissa liikkeissä. Kaikenlainen poikkeaminen toivotusta ihannesuorituksesta, kuten 


vinkuminen, haukkuminen, hyppiminen, leikkiminen, hidastelu ja edistäminen alentavat arvosanaa. Kontaktin puute ja 


ylimääräiset käskyt ovat virheitä.” 


Ajattelen TOKO-seuraamisen perustan ole- 
van juurikin halukkuus, kontakti ja oikea 
paikka/riittävä tiiviys. Kaikki nämä kolme 
asiaa ovat yhteydessä toisiinsa: Kun koira on 
intensiivisessä kontaktissa ohjaajaan, seuraa- 
mispaikka on tällöin yleensä hyvinkin lähellä 
ohjaajaa. Toisaalta kun koiran motivaatio on 
hyvä, se edesauttaa kontaktin herpaantumat- 
tomuuteen ja koiran halukkuuteen työsken- 
nellä ohjaajansa kanssa. 


Vahvan kontaktin rakentaminen 
TOKO-seuraamisen suurin ero NOMEn/ar- 
jen seuraamiseen verrattuna on juurikin kon- 
takti. Lisäksi usein NOME-puolella ja arjessa 
seuraamiset voivat olla hieman väljempiä, 
toki tämäkin riippuu ihan siitä minkälaiset 
kriteerit kukin ohjaaja seuraamiselle asettaa. 
Yksi tapa lähteä opettamaan TOKO-seu- 
raamista, on opettaa koiralle vahva kontakti 
paikallaan perusasennossa ohjaajan vasem- 
malla sivulla. Seuraaminenhan on pohjim- 
miltaan perusasennon ja kontaktin pitämistä 
liikkeessä. Voidaan kärjistetysti ajatella, että 
mikäli koira ei pysty sivulla istuen pitämään 
kontaktia ohjaajaan sitä aikaa, jonka seuraa- 
miskaavio kestäisi, se harvemmin pystyy sii- 
hen liikkeessäkään. Liikkeessä kontaktin pi- 
täminen on usein vaikeampaa, koska koiran 
täytyy kävellä tai juosta samanaikaisesti. 
Kontakti ei myöskään tarkoita välttämättä 
katsekontaktia ohjaajan silmiin, vaan kontak- 
ti voi suuntautua ennemmin esim. kainaloon 
tms. Sellaisilla koirilla, joilla katsekontakti 
on voimakkaasti ohjaajan kasvoihin/silmiin, 


koirat helposti poikittavat tai seuraavat liian 
edessä, koska eivät pysty näkemään seuraa- 
misen aikana ohjaajan kasvoja ilman edistä- 
mistä. 

Alussa odotetaan, että koira sivulla istu- 
essaan vilkaisee ylöspäin ohjaajaan ja koira 
palkataan. Palkan suunta on ensisijaisen tär- 
keä kontaktin ja oikean paikan vahvistamisen 
kannalta. Palkan voi antaa koiralle ohjaajan 
vasemman kyljen kohdalta, niin että koira 
joutuu hieman kurottamaan palkkaa tai jopa 
hypähtämään etutassut irti maasta saavut- 
taakseen palkan. Sen lisäksi, että palkkauksel- 
la vahvistetaan oikeaa paikkaa ja koiran pään 
asentoa ylöspäin, on tällä myös aktivoiva 
merkitys. Jotta perusasennossa istumisesta ja 
kontaktin pitämisestä muodostuisi mahdolli- 
simman motivoivaa koiralle, ei vain tarjoilla 
nameja koiran nenän eteen, vaan koira jou- 
tuu aktivoitumaan palkan saavuttaakseen. 
Toisinaan koiraa voidaan palkata tässä myös 
lelulla, esimerkiksi tiputtamalla koiralle lelu 
kainalosta. Makupaloissa on kuitenkin se 
hyvä puoli, että saadaan paljon toistoja lyhy- 
essä ajassa — leikkiminen ja lelun poisottami- 
nen aina vähän katkaisevat hetkeksi sen, mitä 
oltiin tekemässä. 

Aluksi kontaktiin riittää vilkaisu ohjaajaan 
ja pikkuhiljaa aikaa lähdetään kasvattamaan: 
välillä palkan saa puolen sekunnin kontak- 
tissa pysymisen jälkeen, välillä 15 sekunnin 
jälkeen, toisinaan jotain siltä väliltä jne. Kun 
aika pitenee, on tärkeää myös välillä kertoa 
koiralle kehuin, että ”Tämä on sitä mitä halu- 
taan”. Fi kuitenkaan niin, että kehutaan esim. 


'Jatkon kannalta on tärkeää, että koi- 
ra oppii ymmärtämään myös sen, että 
ohjaajan ollessa hiljaa, kaikki on hy- 
vin ja se tekee oikein? 


puoli minuuttia koko ajan koiran ollessa kon- 
taktissa. On tärkeää jatkon kannalta, että koi- 
ra ymmärtää myös sen, että ohjaajan ollessa 
hiljaa, kaikki on hyvin ja se tekee oikein. Kun 
koira on ymmärtänyt jutun juonen ja tarjo- 
aa aktiivisesti kontaktia sivulla muutaman 
sekunnin ajan, voidaan mukaan liittää myös 
”seuraa”-käsky. 

Ennen liikkeelle lähtöä kannattaa koiralle 
opettaa myös paikallaan käännöksiä ja taka- 
osan käyttöä erilaisin harjoittein. Lisäksi, kun 
kontakti onnistuu paikallaan häiriöttömis- 
sä olosuhteissa, voidaan samaa asiaa ruveta 
treenaamaan myös häiriössä. Tavoitteena on 
luoda koiralle sellainen mielikuva, että mitä 
enemmän häiriötä, sitä voimakkaammin 
koira haluaa pysyä kontaktissa ja seurata. 
Sitten kun edellä kuvattuja palasia on treenat- 
tu erikseen, voidaan palaset yhdistää ja lähteä 
askel kerrallaan liikkeelle: edelleenkin palka- 
ten ylöspäin ja vaihdellen seuraamismatkaa 
niin, että koira onnistuu ja motivaatio pysyy 
aina korkealla. 

Erilaisia tapoja opettaa TOKO-liikkeitä 
on lukuisia. Tässä siis vain yksi mahdollinen 
tapa luoda pohjia seuraamiselle. 


- Marianne 


ei tehdä ollenkaan.” 


Kirjoittaja on TOKOlle sydämensä vuosia sitten menettänyt, maailmanmestaruustasolla menestystä niittänyt TOKO-kisaaja ja -kouluttaja. Hän 
on järjestänyt koulutuksia ympäri Suomen: yhdistyksille, koirakerhoille, yksityisille treeniporukoille ja koirakoille. Hän on pitänyt koulutusemi- 
naareja myös ulkomailla. Hän on saavuttanut omille flateilleen Suomen- ja pohjoismaiden tottelevaisuusvalion arvoja. Hän kuuluu valtakun- 
nalliseen TOKOn valmennusrenkaaseen ja on edustanut Suomea TOKOn menestyksekkäässä maajoukkueessa. Tottelevaisuuskokeiden lisäksi 
Marianne harrastaa näyttelyitä, sekä treenaa noutajien metsästyskokeisiin. TOKO on on aina kiehtonut häntä lajina, koska siinä hienoimmillaan 
tiivistyy koiran ja ohjaajan välinen yhteistyö, vauhti, intensiivisyys ja tarkkuus. "Se mihin ryhdytään tehdään tarkasti ja perusteellisesti tai sitten 

OSporttirakki 

- HUKKAKOIRA - 


Hukkakoira Martta ilmaisee susia! 


Sileäkarvainen noutaja Martta (Celtair Soulmate) on kuin kuka tahansa 4-vuotias flatti. Se on iloinen ja aktiivinen koi- 
ra, joka nauttii elämästään luonnossa lenkkeillen, lasten kanssa hermostumatta puuhastellen ja omistajansa Henrietta 
Kurosen kanssa yhdessä treenaten. Yksi asia on Martassa kuitenkin erilaista kuin muissa flateissa, Martta osaa nimittäin 
informoida omistajalleen suden läheisyydestä. 


Susi herättää ihmisissä monenlaisia, niin kuu- 
mia kuin ristiriitaisiakin tunteita, eikä susialu- 
eella asuvien ihmisten turvattomuuden tun- 
netta tule ylenkatsoa. Hukkakoirien, eli suden 
hajun tunnistamiseen koulutettujen koirien 
avulla voi tarkistaa tehtyjä havaintoja ja ar- 
veluja, vahvistaa oikeat havainnot ja osoittaa 
väärät vain huhuiksi. 


”Marttaa hankkiessani minulla ei ollut lain- 
kaan ajatuksena kouluttaa siitä hukkakoiraa. 
Olin kyllä kuullut, että lähialueellani on aja- 
tuksia alkaa kouluttaa susia ilmaisevia huk- 
kakoiria. Kun minulta sitten myöhemmin ky- 
syttiin, lähtisimmekö Martan kanssa mukaan 
tähän todella mielenkiintoiselta kuulostavaan 
koulutukseen, päätin heti suostua. Liikun pal- 
jon, lähes päivittäin koirien kanssa metsässä. 
Tämä koulutus on tuonut meillekin turvaa 
luonnossa liikkumiseen?” 


Henrietta kertoo, että hänen kotonaan on 
aina ollut koiria. Ensimmäinen koira oli lab- 
radorinnoutaja ja siitä lähtien talossa on aina 
ollut noutajia. Henriettan ensimmäinen ihka 
oma koira oli harmaa norjanhirvikoira, mutta 
nopeasti sen jälkeen taloon tuli, oikeastaan ai- 
van sattumalta sileäkarvainen noutaja. ”Ja siitä 
lähtien minulla on aina ollut flatti, Martta on 
jo viides” toteaa Henrietta. Martan kaverina 
kotona puuhailee flatti Messi. 


Miten ja missä hukkakoiria koulutetaan, 
entä mitä ominaisuuksia hukkakoiralta ja 
ohjaajalta vaaditaan? 

”Mielestäni Hukkakoiralta vaadittavat omi- 
naisuudet eivät juuri eroa metsästyskoiralle 
ajateltavista vaatimuksista. Hukkakoiran on 
oltava rohkea ja kestettävä erilaisia luonnon- 
olosuhteita. Sen tulee luottaa ohjaajaansa ja 
sillä pitää olla hyvä keskittymiskyky”, Henriet- 
ta summaa. ”Martassa noita kaikkia ominai- 
suuksia on. Lisäksi Martta on hyvin itsevarma 
ja päättäväinen mutta onneksi kumminkin yh- 
teistyöhaluinen koira. Martta on aina valmis 
kaikkeen toimintaan ja se on sitkeä tekemään 
töitä. Kotioloissa Martta on vahvahermoinen 
ja ystävällinen? Siis juuri sellainen kuin flatin 
kuuluukin olla. 


Hukkakoirat koulutetaan samoin kuin eri- 
koiskoirat, jotka toimivat esimerkiksi virka- 

Ja 


OHenrietta KuronefWF” 


tehtävissä, (huume-, räjähde-, rahakoirat) 
sekä hyötykoirat, kuten diabeteskoirat. Poh- 
jakoulutuksena sekä ihmisillä että koirilla on 
hajutyöskentelyn perusteet esimerkiksi haju- 
koiraohjaajakoulutuksessa, Nose Work -kurs- 
seilla tai ID-koiran koulutusten kautta. Kou- 
lutus on monivaiheinen, koirien edistymistä 
seurataan ja koirien osaamista ylläpidetään 
tarkoin kriteerein. 


Hukkakoiran tie kulkee hajuerottelu- 
kurssilta Hukkakerhon kautta Hukkatiimiin 
Hukkakoiran ja ohjaajaan perustaidot ope- 
tellaan hajuerottelukurssilla, jossa opetellaan 
myös ilmaisu. Kun riittävä perustaso on saa- 
vutettu, koirakko siirtyy Hukkakerhoon jossa 
koirat alkeiskoulutetaan suden hajuun. Huk- 
kakerhoon kuuluu myös ammattikouluttaja, 
mutta silti kerhossa koko ryhmä ohjaa kerho- 
laisia. Hukkakoiran ohjaajien kesken vallitsee- 
kin hyvä ryhmähenki. 


Alkuvaiheen koulutukseen käytetään suden 
lumivirtsaa jota on saatu muun muassa Ra- 
nuan eläinpuistosta. Hukkakoirat opetetaan 
erottelemaan suden hajun koirien hajusta, 
sekä kaikista muista mahdollisista eläinten 
hajuista, joista näytteitä harjoituksiin on saa- 
tu. Näin hukkakoira oppii poimimaan suden 
hajun joukosta sen lajille tyypillisen hajun ja 
yleistämään harjoitusten myötä tuon hajun 
kaikkiin susiin. Suden virtsan haju yleistetään 
lopulta itse suteen positiivisia koulutusmeto- 
deja käyttäen. Hukkakoirien loppuvaiheen 
koulutus tehdään aidoilla havaintopaikoilla 
maastossa. 


Hukkakerhosta riittävän varmuuden saavut- 
tanut koirakko siirtyy osaksi Hukkatiimiä, 
jossa se työskentelee ja pitää koulutustasoaan 
yllä. Työskentelevät hukkakoirat tekevät yl- 
läpitoharjoituksia ja nenän kalibrointia läpi 
elämän, sillä jatkuva kouluttautuminen ja 
koulutustason ylläpitäminen ovat edellytys 
Hukkatiimissä  pysymiseksi.  Hukkakoiran 
ohjaajalta vaaditaankin jonkin verran nykyai- 
kaista koulutusosaamista ja koiranlukutaitoa. 
Koiran käytös saattaa muuttua koulutuksen 
edetessä, joten koiran tarkkailu on ohjaajalle 
ensiarvoisen tärkeää. 


Henriettan mielestä Hukkakoiran ohjaajalta, 
hukkatiimiläiseltä, vaaditaan halua kehittyä ja 
oppia aina vain lisää. ”Tiedonjano ja tietynlai- 
nen uteliaisuus ovat tässä tehtävässä tärkeitä. 
Ohjaajan tulee myös olla perehtynyt petoihin 
ja luonnon ilmiöihin ja hänen tulee omata tie- 
toa hajun, tuulen ja ilmavirran liikkumisesta. 


Kuten koiran, niin ohjaajankin ominaisuuksia 
ovat rohkeus ja hyvä hermojen hallinta, halu 
liikkua luonnossa ja ominaisuus kestää erilai- 
sia luonnon olosuhteita” 


Milloin ja kuka hukkakoiran kutsuu 

töihin? Mitä Martta käytännössä tekee 
saatuaan kutsun hukkakoira-tehtävään? 
Henrietta toteaa, että oikeastaan hukkakoira 
on aina töissä, missä ihmisen mukana kul- 
keekin. Kutsuja työtehtäviin voi tulla usealta 
taholta. Vihjeitä ja pyyntöjä tulee aivan ta- 
vallisilta ihmisiltä, kyläläisiltä, metsästäjiltä 
ja tilallisilta. Susihavaintoja on viime aikoina 
ollut paljon ja laajenevassa määrin eri puolella 
Suomea. Vihjeen saatuaan Henrietta ja Mart- 
ta menevät tapahtumapaikalle, jossa Martan 
tehtävänä on tutkia saatujen susihavaintojen 
paikkansapitävyys. Oletetulla havaintopai- 
kalla Martalle ei anneta mitään käskyä vaan 
käskynä ilmaisulle toimii sudenhaju itsessään. 


Martan reaktioiden perusteella määritellään 
susihavainnon oikeellisuus, onko kyseessä ol- 
lut susi vai esimerkiksi koira. Hukkakoiraa ei 
käytetä susien jäljittämiseen, vaan sen avulla 
tarkistetaan hajuja ja jälkiä oletetulla havain- 
topaikalla. Fi ole merkitystä onko alueella 
hajua paljon vai vähän, tai onko haju tuoretta 
vai vanhempaa, koira ilmaisee ne yhtä kaikki. 
Martan käyttäytymisestä ja ilmaisujen voi- 
makkuudesta Henrietta tulkitsee, ovatko hajut 
paikallisia vai tulevatko ne kauempaa, ovatko 
ne tuoreita vai vanhempia. Sitä ei pysty yksilöi- 
mään, onko susia liikkeellä paljon vai vähän. 
Kaikki on vain koitettava tulkita koiran ilmai- 


Hukkatiimi 


- HUKKAKOIRA - 


susta. Välillä näissä tehtävissä tarvitaan pak- 
sunahkaisuutta ja diplomaattisia kykyjä, kun 
varma susivihje osoittautuukin esimerkiksi 
koiraksi. Ihmiseen on vahvasti syvälle geenei- 
hin kirjoitettu pelko, jopa viha susia kohtaan. 
Näitä epäluuloja Henrietta kohtaa tarkasta- 
essaan susivihjeitä. ”Yritämme Martan kans- 
sa välittää oikeaa tietoa ja katkaista huhuilta 
siivet. Lisäksi voimme omalla panoksellamme 
auttaa ehkäisemään susien tilallisille aiheutta- 
mia eläinvahinkoja”. Martta ja Henrietta voi- 
vat pyydettäessä tarkistaa lasten koulumatkan 
tai eläintilan ympäristön susien varalta. Myös 
esimerkiksi ajokokeiden koealueita voidaan 
tarkistaa susien varalta hukkakoirien avulla, 
jotta kokeen koirille voidaan taata mahdolli- 
simman turvallinen ajoympäristö. 


Työskennellessään hukkakoira ei käytä työs- 
kentelevän koiran tunnuksia kuten esimerkik- 
si liiviä tai kaulapantaa. Ohjaaja voi kuitenkin 
halutessaan käyttää hukkatiimin liiviä. 


”Koulutettu hukkakoira lisää turvallisuutta 
ulkona susialueilla liikkuessa. Hukkakoiran 
kanssa liikkuessa oppii aivan uudella tasolla 
havainnoimaan ympäristöään. Koiran ja oh- 
jaajan suhde muuttuu lujemmaksi, ymmärrys 
lisääntyy ja koiranlukutaito kasvaa merkittä- 
västi. Myös koira on onnellinen kun sillä on 
tärkeä virka, jota se pääsee toteuttamaan yh- 
dessä ohjaajansa kanssa; toteaa Hukkatiimin 
jäsen Henrietta Kuronen lopuksi. 


— Henrietta Kurosen haastattelu: Mari Mamia 


Hukkatiimi, jossa työskentelee useita erirotuisia koiria, tekee yleishyödyllistä vapaa- 


ehtoistoimintaa, eikä siitä peritä maksua. 


Hukkatiimin tarkoitus on pyrkiä rauhoittamaan huhut ja tuomaan susialueiden asuk- 
kaille tietoa alueella mahdollisesti liikkuvista susista. Hukkatiimin tarkoitus ei ole lietsoa 
susipelkoa vaan tiedottaa, millä alueilla koirat ilmaisevat suden hajua esiintyvän. 

Nämä alueet informoidaan aina Hukkatiimin Facebook-sivulla. 


Harjoituksissa käytetään useiden eri susien lumivirtsanäytteitä. Virtsassa haju koostuu 
suden käyttämästä ravinnosta, terveydentilasta, elinympäristöstä, yksilön ominais- 
hajusta sekä monesta muusta pienestä osasesta. 


Työskentelevät hukkakoirat tekevät ylläpitoharjoituksia ja nenän kalibrointia läpi elämän. 


— Haastattelun lisäksi jutussa on käytetty lähteenä Hukkatiimin facebook-sivujen sisältöä. 

OAnu Vorobjev 


Pentu tulee kotiin 

Kun koiranpennun hankinta on suunniteltua 
ja harkittua, on jokaisella meillä myös odo- 
tuksia pennun tulevaisuuden varalle. Joku 
suunnittelee tulevia metsästysreissuja, toinen 
erilaisia koirakokeita ja kolmas sienestystä 
ja luonnossa kulkemista koiran kanssa. Mis- 
tä sitten pennun kouluttaminen kannattaisi 
aloittaa? 


Rodun merkitys kouluttamisessa 


Koiran rodun mukaan, sillä on perimässään 
erilaisia tarkoituksella jalostettuja taipumuk- 

sia, kuten noutajalla riistan haku. Tämä on 
hyvä tiedostaa myös niiden koirien osalta, 
joita ei käytetä metsästykseen. Nämä ominai- 
suudet ovat tietenkin välttämättömiä, kun ha- 
lutaan käyttää koiraa metsästykseen. Ne kui- 
tenkin tuovat oman haasteensa koulutukseen, 
koska itsessään metsästyskäytöksen toteutta- 
minen on koiralle palkitsevaa. Taipumuksia 
ei voida poistaa koirasta koulutuksella, mutta 
koira voidaan kouluttaa metsästämään ih- 
misen kanssa yhteistyössä ja hallitusti. Kun 
koiraa käytetään metsästykseen, osa koiran 
toivotusta suorituksesta, tulee perimässä ja 


tä aloittaa pennun koulutus? 


tätä osaa ei juurikaan tarvitse kouluttaa. Toi- 
nen osa taas on koulutettavia taitoja kuten 
seuraaminen ohjaajan mukana taluttimessa 
ja vapaana, paikallaan istuminen (myös am- 
muttaessa), noutoon lähteminen vain luval- 
la, luoksetulo (pillillä tai käskyllä), palautus 
ohjaajalle (damit, riista), sekä pysähtyminen 
(pillillä tai käskyllä). Mikäli koira pääsee to- 
teuttamaan metsästyskäytöstä, ennen kuin 
sille on opetettu edellä mainittuja taitoja, on 
näiden taitojen kouluttaminen huomattavas- 
ti haastavampaa. Älä siis kiirehdi tekemään 
hakua tai noutoja, jos paikallaan istuminen, 
luoksetulo ja palautus ovat vielä harjoittele- 
matta. Suurimman osan ajasta, jonka koira 
on mukana metsällä, se ei tee mitään. Oikea 
mielentila passissa olisi valpas, mutta ei rau- 
haton. Siksi kannattaa kiinnittää huomiota 
paljon odottamisen harjoitteluun ja paikasta 
toiseen rauhalliseen siirtymiseen. 


Pentuun tutustuminen 

Ihan ensimmäisenä kun saamme pennun 
kotiin, meidän täytyy tutustua pentuun ja 
pennun meihin. Seuraamalla pennun käyt- 
täytymistä erilaisissa tilanteissa alamme saa- 
da käsityksen onko pentu rohkea vai ehkä 
hieman varovainen. Rohkean, kaikkiin tilan- 
teisiin suin päin syöksyvän pennun kanssa 
saat varmasti harjoitella rauhoittumista ja 
luopumista paljon. Pidättyväisemmän pen- 
nun kanssa taas pitääkin ehkä harjoitella koh- 
teiden lähestymistä ja palkita koiraa, kun se 
uskaltaa mennä jonkun jännittävän kohteen 
luokse. Näin kasvatamme pennun rohkeutta 
ympäristöä kohtaan. Se asia mikä pennulta 
onnistuu luonnostaan, ei vaadi paljon harjoi- 
tusta. Kannattaa keskittyä koulutuksessa sii- 
hen, mikä pennulle on haastavaa. Välillä kan- 
nattaa myös tehdä tilannekatsaus, jos ennen 
toisia koiria kohtaan varautunut koira alkaa 
pomppia innosta toisen koiran nähdessään, 
on syytä miettiä, tarvitseeko se enää lisää roh- 
kaisua toisten koirien lähestymiseen. 


Palkitseminen 

Koiran koulutuksessa erittäin merkitykselli- 
nen asia ovat palkkiot. Uuden pennun tulessa 
meillä voi olla ajatuksia, millä palkitsemme 
koiraa. Jos edellinen koira oli ahne, kaivam- 
me herkästi herkut esille ja jatkamme samoil- 
la palkkioilla pennun kanssa. Koirat ovat kui- 
tenkin yksilöitä ja tässäkin asiassa olisi syytä 
tutustua pentuun — mitä se haluaa? Koirille 
kaikki, mitä se haluaa, toimii palkkioina. Jos 
koira ei ole perso ruoalle, se voi palkkaan- 
tua toiminnasta. Koirat usein myös nauttivat 
omistajan kanssa leikkimisestä, mikäli niille 
annetaan siihen mahdollisuus. Muun kuin 
ruoan käyttäminen palkkiona vaatii ehkä 


vähän enemmän suunnittelua, mutta mikäli 
palkkio on koiralle mieleinen, sitä edeltävä 
haluttu käytös vahvistuu nopeasti. Tee siis 
lista, mitkä ovat sinun pentusi mieleisiä palk- 
kioita. 


Pennun peruskoulutus 

Mitä peruskoulutus tarkoittaa? Peruskoulu- 
tuksen voisi määritellä taitoina, joita jokaisen 
koiran olisi hyvä osata riippumatta koiran 
käyttötarkoituksesta. Jokainen varmasti osaa 
määritellä itselleen tärkeitä taitoja, joita koi- 
ran tulisi osata arjessa. Muun muassa nämä 
asiat moni mainitsee itselleen tärkeiksi: koi- 
ra tulee kutsusta luokse, ei vedä hihnassa, ei 
hypi, osaa olla eri paikoissa, on sisäsiisti, sille 
saa tehtyä hoitotoimenpiteitä ja että koira oli- 
si ylipäätään helppo seuralainen. Kannattaa 
myös ajatella asiat niin päin, mitä koiralta 
haluaa ja keskittyä vahvistamaan palkkioilla 
haluttua käytöstä, eikä keskittyä estämään 
ei toivottua käytöstä. Jos koira saa huomi- 
ota käyttäytymällä ei toivotusti, pelkästään 
huomio voi vahvistaa ei toivottuja käytök- 
siä. Perustaidot ovat tärkeitä myös erilaisissa 
harrastuksissa ja näihin tulisikin ensisijaisesti 
panostaa pentuaikana, lajiharjoittelun pariin 
ei ole kiire. 


Pysy lähelläni 

Lähellä pysyminen tarkoittaa sitä, että koira 
haluaa pysyä lähelläsi ja kokee sen kannatta- 
vaksi. Palkitsemalla koiraa lähellä pysymises- 
tä aloitetaan myös seuraamisen harjoittelu. 
Pentu on usein uuteen kotiin muutettuaan 
ja joutuessaan eroon emästä sekä pentuesi- 
saruksistaan alkuun hämmentynyt ja totutte- 
lee hetken uuteen kotiin. Pentu voi pysytellä 
lähellä omistajaa tämän ollessa uusi tuttu ja 
turvallinen ihminen. Fi kuitenkaan kannata 
ajatella, että lähellä pysyminen olisi pennun 
pysyvä ominaisuus. Mitä rohkeampi pen- 
tu on, sen nopeammin se lähtee tutkimaan 
ympäristöä. Rohkeus ja uteliaisuus ympäris- 
töä kohtaan myös kasvaa viikkojen edetessä 
ja mikäli alusta alkaen ei vahvisteta pennun 
lähellä pysymistä, voi tuloksena olla ympä- 
ristön tutkimisella itseään palkitseva koira. 
Pennun pitää toki saada tutkia ja tutustua 
ympäristöön, mutta samalla kannattaa palki- 
ta koiraa luoksetuloista ja lähellä pysymises- 
tä. Lähellä pysymistä kannattaa harjoitella ta- 
luttimessa ja vapaana, myös pitkää liinaa voi 
käyttää. Lisäksi harjoituksia kannattaa tehdä 
useissa erilaisissa ympäristöissä. Lue myös 
juttu aiemmasta Flattiviestistä: Luoksetulosta 
hauska leikki. 


Ympäristöharjoittelu 

Miljöötreenillä tarkoitetaan ympäristöhar- 
joittelua eri paikoissa koiran ollessa pentu/ 
nuori. Mitä enemmän pentu pääsee tutus- 
tumaan = erilaisiin paikkoihin varhaisessa 
pentuiässä, sen varmemmin se osaa suhtau- 
tua jatkossa uusiin paikkoihin ja asioihin. 


Miljöötreenit voi aloittaa heti kun pentu on 
kotiutunut uuteen kotiin. Pentua kannattai- 
si kuljettaa paljon mukana paikoissa, jois- 
sa sen aikuisenakin halutaan osaavan olla. 
Metsästyskoiralle tärkeää on liikkua ja olla 
erilaisissa maastoissa, metsässä ja pelloilla. 
Koiraa kannattaa totuttaa olemaan keinuvilla 
pinnoilla, kuten laiturilla ja veneessä. Mikäli 
vuodenaika on otollinen kannattaa pentua 
viedä myös uimaan. Toki nykyään on mah- 
dollisuus uimiseen myös talvella, jos lähistö]- 
lä on koirauimala. Jos nuorta koiraa halutaan 
totuttaa laukauksiin, niin tässä kannattaa 
mieluummin olla liian varovainen, kuin kat- 
soa ja katua. Aluksi välimatka ampujaan voi 
olla vaikka 100 metriä. Koiran kanssa voi 
vaikka leikkiä kauempana. Mikäli koira ei 
reagoi laukaukseen, voidaan välimatkaa pik- 
kuhiljaa lyhentää. 


Miljöötreeneissä pentu oppii rauhoittumaan 
erilaisissa paikoissa ja kotona harjoiteltuja 
asioita, kuten seuraamista tulee yleistettyä 
eri ympäristöihin. Pentua kannattaa tieten- 


'Mitä enemmän pentu pääsee tutustu- 
maan erilaisiin paikkoihin varhaises- 
sa pentuiässä, sen varmemmin se osaa 
suhtautua jatkossa uusiin paikkoihin 
ja asioihin? 


= = 


= 


- MISTÄ ALOITTAA PENNUN KOULUTUS - 


kin totuttaa useisiin eri ympäristöihin, lo- 
pullisesta käyttötarkoituksesta riippumatta. 
Eläinlääkärillä voi vierailla vaikka vain pun- 
nitsemassa pentua, eläinkauppoihin ovat koi- 
rat tervetulleita ja nykyään myös joihinkin 
kahviloihin saa mennä koiran kanssa. Kun 
pentu oppii luopumaan ympäristön ärsyk- 
keistä, ihmisistä ja toisista koirista, mielen- 
kiintoisista hajuista ja tottuu erilaisiin ääniin, 
on sen kouluttaminen jatkossa myös metsäs- 
tykseen helpompaa. 


-Katja Taskinen, Eläintenkouluttaja at 
yrittäjänä yrityksessä Salon Koirahalli 
Kuvat s. 17 Juho Pajari 

- MYYRÄEKINOKOKKI: EI-TOIVOTTU TULIAINEN - 


Matkustavan koiran ei-toivottu tuliainen 


Myyräekinokokkia esiintyy useissa Suomen naapurimaissa, jonka takia asiantuntijat uskovat sen leviämisen Suomeen olevan 
vain ajankysymys. Loisen leviämisen estämisessä on tärkeä rooli jokaisella koiran kanssa matkustelevalla omistajalla. 


Myyräekinokokki (Echinococcus multilocu- 
laris) on yksi Echinococcus-ryhmän alalaji. 
Ekinokokit ovat loisia ja ne luokitellaan hei- 
simatojen-luokkaan. 

Myyräekinokokin —pääisäntinä toimivat 
koirat sekä villit koiraeläimet, kuten ketut ja 
supikoirat. Loinen kypsyy aikuiseksi noin 40 
vuorokauden aikana koiraeläimen ohutsuo- 
len alkuosassa. Kypsymisen jälkeen ekino- 
kokista alkaa irrota pieniä vaaleita jaokkeita, 
jotka kulkeutuvat ulosteen mukana ympäris- 
töön. Jaokkeet ovat hyvin pieniä ja niitä on 
yleensä hyvin vähän, joten niiden havaitse- 
minen silmin ulosteen seasta on käytännössä 
mahdotonta. Jaokkeet sisältävät loisen munia, 
jotka säilyvät infektiivisinä ympäristössä jopa 
kaksi vuotta. 

Myyräekinokokin elämänkiertoon kuu- 
luu pääisännissä kypsymisen lisäksi suvut- 
toman lisääntymisen vaihe, mikä tapahtuu 
väli-isännissä. Väli-isäntänä toimivat myyrä- 
ekinokokin nimensä veroisesti pienet jyrsijät. 
Väli-isännät saavat tartunnan ympäristöstään 
ruoan tai veden välityksellä, jolloin jaokkei- 
den sisällä olevat munat päätyvät väli-isännän 
ruoansulatuskanavaan. Munista kuoriutuu 
pieniä toukkia, jotka kulkeutuvat veri- ja 
imusuonia pitkin muihin sisäelimiin, yleen- 
sä maksaan. Kuukausien kuluessa elimiin 
muodostuu monilokeroisia nesteen täytteisiä 

kystia, joissa toukat lisääntyvät suvuttomasti. 
Nämä suvuttoman lisääntymisen avulla syn- 
tyvät toukat eivät päädy ulos ympäristöön 
samalla tavalla kuin pääisännistä, vaan loisen 
elämän jatkumiseksi pääisännän tulee syödä 
infektoitunut väli-isäntä, jolloin kystan sisällä 
olevat toukat pääsevät jälleen koiraeläimen 
ohutsuoleen kypsymään. Myyräekinokokin 
elämänkierto onkin yleensä villieläimissä ta- 
pahtuvaa, ja siksi sen kitkeminen kokonaan 
on vaikeaa. Myös ihminen voi toimia loiselle 
väli-isännän kaltaisena harhaisäntänä. Ihmi- 
nen voi saada tartunnan myös koiran turkissa 
olevista munista. 

Koira on tartunnan saatuaan oireeton eikä 
loinen tee vahinkoja koiran elimistöön, vaik- 
ka ohutsuolessa majaileekin. Ekinokokki on 
sen sijaan vaarallinen väli-isännilleen, joissa 
se tuhoaa sisäelimien normaalikudosta ky- 
starakennelmien tieltä. Sairautta kutsutaan 
ekinokokkoosiksi ja se voi levitä elimistös- 
sä pahalaatuisen syövän tavoin lähettämällä 
etäpesäkkeitä muihin kudoksiin. Siksi eki- 
nokokilta suojaudutaankin lähinnä ihmisten 
terveyden takia. Suomessa tavataan jo hirvie- 
kinokokkia (Echinococcus canadensis), mut- 
ta myyräekinokkia ei ainakaan vielä. Suomen 
olosuhteet ovat silti hyvin samanlaiset monen 
muun maan kanssa, joissa tautia jo esiintyy, 
joten sen leviämiselle ei ole sen puolesta estei- 


EU on antanut myyräekino- 
kokista tautivapauden Suomen 
lisäksi Norjalle, Iso-Britannialle, 

Maltalle ja Irlannille. a 


tä. Siksi ulkomailta Suomeen tulevien koirien 
on otettava myyräekinokokkiin tehoavat hei- 
simatolääkkeet 1-5 vrk ennen maahan tuloa, 
jolloin varmistetaan ulosteen mukana ympä- 
ristöön tulevien matojen jäänti Suomen rajo- 
jen ulkopuolelle. 

Heisimatolääkkeiden vaikuttava aine on 
pratsikvanteli. Kauppanimeltään tällaisia val- 
misteita ovat esimerkiksi Dolpac vet, Drontal 
comp ja Veloxa. Suoritetusta lääkitsemisestä 
ekinokokkia vastaan tulee aina saada mer- 
kintä koiran passiin eläinlääkäriltä, jolloin on 
heidän tehtävänsä tietää mitä valmistetta koi- 
ralle tulee antaa. Kuulopuheiden perusteella 
kaikissa maissa ei kuitenkaan valitettavasti 
ole näin hyvää tietoa asiasta. Suomesta lähte- 
vän ja tänne palaavan koiran voi lääkitä myös 
nk. 28 vrk -säännön mukaan, jolloin koiralle 
annetaan kaksi kertaa lääke Suomessa ennen 
matkaa ja kerran matkan jälkeen. Kaikkiin 
ekinokokista vapaihin maihin tällä tavalla to- 
teutettu lääkitys ei kuitenkaan kelpaa ja asia 
kannattaa aina varmistaa hoitavalta eläinlää- 
käriltä tai Ruokaviraston nettisivuilta. 


Kirjoittaja Janita Lauri on noutajamaailmaan 
eksynyt eläinlääketieteen kandidaatti. Teoria- 
painoitteisten opintojen vastapainona aktiivista 
elämää jakavat kolmevuotias labradorinnoutaja 
Zara sekä puolivuotias opaspentu Juju. 

Tässä sarjassa lähdemme kaivamaan rotumme juuria kahden mantereen maaperästä olemattomin johtolangoin ja hatarin perimätie- 
doin. Monen suositun koirarodun historia on loisteliaasti kirjattu jopa yli 2000 vuoden takaa. Museoissa on egyptiläisiä ja kiinalaisia 
veistoksia tai renessanssin mestareiden maalauksia, joista koirat ovat selvästi tunnistettavissa. Me etsimme vain 300 vuoden takaista 
Kunta-Kintea, joka onnistui lähes tyystin välttämään historiankirjoittajat, maisemamaalarit ja valokuvaajat arvottoman rakin kaa- 
vussa. Kunta-Kintemme oli kaikkien noutajien esi-isä, josta tämän päivän flattikin polveutuu, ja niinpä tämä tarina on samalla kaikki- 
en noutajien tarina - vapaasti oletettuna ja pelottomasti yleistettynä. Juuret osa 1 julkaistiin Flattiviestin numerossa 2/2019. 


Juuret... 


Jahdit Englannissa 1800-luvulla 
Vielä 1800-luvulla metsästys oli ylimmille yh- 
teiskuntaluokille — aatelisille ja rikkaille maan- 
omistajille — varattu huvi ja he tiesivät myös 
asettaa koirille korkeat vaatimukset. Joan Ma- 
son kuvaa mainiosti kirjassaan Flat-Coated 
Retrievers Today (1996) hienoston linnustusta 
1800-luvulla. Kun vuosisadan alkupuolella oli 
käytössä suustaladattavat haulikot, toiminta 
oli sen mukaisesti hidasta. Yleensä ampujat 
ajoivat itse riistan ylös («walking up») ja vain 
harvoin käytettiin erillistä ajoketjua koiri- 
neen. Kartanoiden fasaaninkasvatus liikkui 
vastaavasti sadoissa linnuissa. Noutavat koirat 
olivat pääasiassa setteri-, pointteri- ja spanie- 
lityyppisiä. Nämä kuumenivat helposti liikaa 
ammuskelusta ja käsittelivät riistaa kovasui- 
sesti. Näitä ennen oli käytetty ns. vesikoiria, 
vesispanieleita ja Pyhän Hubertuksenkoiria, 
jotka olivat itsenäisiä ja työläitä kouluttaa. 
Kuva 1 seuraavalla sivulla. 

Takaaladattavia haulikoita piikkisytytys- 
patruunoilla alettiin kehittää 1830-luvulla, 
mutta kaikki muuttui Lontoon maailmannäyt- 
telyssä 1851 kun Lefaucheux esitteli kaksipiip- 
puisen, taittuvan ja keskisytytteisillä patruu- 
noilla takaaladattavan haulikon. Nyt toiminta 
nopeutui vaikka toimittiinkin mustaruutipat- 
ruunoilla ja Skotlannin kansallisjuomalla ja 
kartanot alkoivat kasvattaa fasaaneja tuhat- 
määrin. Tarvittiin nopeita ja erikoistuneita 
koiria, jotta voitaisiin pian siirtyä taas 


kas taipumus noutaa — myös riistaa 
määrätietoisesti ja nimenomaan 
pehmeällä otteella. Juuri tätä 
ominaisuutta fasaanimuhen- 
nokseen kyllästyneet gentle- 
mannit tavoittelivat. 
Kuva 2 seur. sivulla. 
Viktoriaanisen ja Ed- 
wardiaanisen ajan muo- 
dikkaat jahdit tulivat suu- 
renmoisessa — loistossaan 
maanomistajille = kalliiksi, 
mutta uusi haulikko ja sen 
patruuna työllistivät välilli- 
sesti myös sadoittain tavallisia 
ihmisiä: riistanhoitajia, ajomiehiä 
ja palvelusväkeä. Joutilas yläluokka 
matkusteli jahdista ja kartanosta toiseen, 
jolloin koiran piti olla keskikokoinen; siis 
kompromissi kuljetettavuuden ja etenemis- 
kyvyn välillä. Niin, ja koiran piti olla tyylikäs 
ja musta, koska se oli muodikasta. Seurueen 
daameilla taas tuli olla kattava vaatevalikoima, 
koska päivässä oli 3-4 vaihtoa. Saman mekon 
käyttäminen — kahdesti oli majesteettirikos. 
Seurasin viime syksynä PM NOMFa, jossa 
kiitettävästi apinoitiin kaikkea muuta mah- 
dollista englantilaisuutta mutta daamien vaa- 
tesääntöä rikottiin räikeästi. 


Juuret (Roots) oli Alex Haleyn novellin mukaan vuonna 1977 tehty amerikkalainen TV-sarja, joka pyöri meilläkin 80-luvun alussa. 
Se kertoo Afrikasta orjaksi Yhdysvaltoihin siepatusta Kunta-Kintestä, jota Haley väitti esi-isäkseen. Myöhemmin sukulaisuus osoi- 
tettiin perättömäksi ja novelli plagiaatiksi. Kukaan ei ole vielä osoittanut flattia perättömäksi plagiaatiksi. (KK) 

Englantia koskevissa kirjoituksissa, vaikka 
sitä eräiden lähteiden mukaan käytettiinkin 
risteytyksissä, joilla luotiin nykyaikainen flatti 
ja labradori. Pikkuserkku St.Johnsin koira, tai 
pieni labradorinkoira sitä vastoin herätti run- 
saasti mielenkiintoa. Kuten jo edellisessä osas- 
sa todettiin, kirjoittajat käyttivät rotunimityk- 
siä kukin tavallaan, ja on vaikea tietää milloin 
«labradori», «varsinainen labradori» tai «puh- 
das labradori» tarkoittaa St.John'sin koiraa 
ja milloin taas isoa labradorinkoiraa. Mitään 
varsinaisia «rotuja» nämä eivät olleet, vaan ky- 

Newfoundlandilaisia «<importtikoiria» kerään- 
nyttiin 1800-luvun alkupuolelta aina 1880-lu- 
vulle ostamaan kalastuskuunareista, jotka tu- 
livat yleensä Poolen satamaan etelärannikolla. 
Kalastajat olivat tiettävästi aiemmin käyttä- 
neet näitä koiria kohojen noutamiseen meres- 
tä, mutta myöhemmin koirakauppa havaittiin 
siinä määrin kannattavaksi, että rehellisyyskin 
joutui kyseenalaiseksi — etenkin kun koirat 
samanaikaisesti olivat vähentyneet New- 
foundlandissa. 

Kauppoja kävivät hieromassa monet urhei- 
lumetsästäjät, jotka tulisivat jäämään aikakir- 
joihin kukin oman noutajarotunsa pionee- 
rina. Pastori Pearce (nimimerkki «Idstone») 
kuvailee ostostaan The Field -lehden artik- 
kelissa vuonna 1865: «...Olen ostanut useita 
erinomaisia koiria Poolen satamassa kutte- 
rista Mountaneer, sen palattua White Baysta, 
St. Johns. Eräänä syksynä ostin parin; sileän 
ja takkuisen. Sileällä oli laikukkaat jalat, rei- 
det ja naama... Viime syksynä minulle tar- 
jottiin koiraa, joka oli ostettu Mountaneerin 
kapteenilta edellisenä syksynä. Koira ei ollut 
musta vaan pronssinvärinen ja laikukas. Olen 


Kuva 1: Spanielityyppinen (?) «noutaja» 
ennen nykyaikaisia noutajia (Wood 1865) 


Kuva 2: Ilman tätä nykyiset noutajamme 
saattaisivat olla hieman toisenlaisia. 

nähnyt - tosin harvoin - kokonaan laikukkaita 
koiria tuotavan maihin Poolessa, mutta näitä 
ovat tuoneet kapteenit, jotka eivät ole tietoisia 
vallitsevasta mustasta makusuuntauksesta. 
St. Johnsissa on runsaasti sekarotuisia, mutta 
kapteenit, jotka tietävät jotain koirista, osaavat 
valita hyvät yksilöt ja me taas, jotka asumme 
lähellä Poolea, tunnemme oikeat miehet, joi- 
den kanssa tehdä kauppoja...» Kuva 3. 

Poolen satamassa eroavat labradorien, 
kiharakarvaisten ja sileäkarvaisten (tuolloin 
aaltokarvaisten ja niistä edelleen kultaisten) 
noutajien esivanhemmat omille teilleen yli sa- 
dan vuoden yhteiseltä alkutaipaleelta. Jatkossa 
keskitymme aaltokarvaiseen ja niihin miehiin, 
jotka loivat nykyaikaisen sileäkarvaisennouta- 
jan. 

Noutajien rotujako oli 1800-luvun loppu- 
puolella varsin sekava. Kiharakarvainen tun- 
nistettiin selvästi omaksi rodukseen, mutta 
aaltokarvaisen nimitykset vaihtelivat. Mitä 
enemmän koira muistutti alkuperäisiä «im- 
porttikoiria» eli St.John'sin koiria, sitä useam- 
min siitä käytettiin nimitystä labradori, mistä 
ei kuitenkaan tule tehdä johtopäätöstä, että 
flatti polveutuu labradorista tai päinvastoin. 
Molemmat polveutuvat samasta kannasta, 
jonka turkki vaihteli jopa samassa pentuees- 
sa. Turkki saattoi edelleenkin olla laikukas 
johtuen risteytyksistä Gordonin setteriin ja 


Kuva 3: Pastori Pearcen kasvattama ja majuri 
AllisoWin omistama «sileäkarvainen noutaja» 
Sailor (Pearce 1872) 


collieen. Turkin aaltoilu taas oli vesikoirien 
perua ja sinänsä paremmin vettä hylkivä kuin 
myöhemmin muodikas suora eli sileä karva. 
Kuva 4. 


Aaltokarvaisesta sileäkarvaiseen 
Noin — viidenkymmenen vuoden kuluessa 
aaltokarvainen muotoutui hyvin lähelle 
nykyistä asuaan, ja samalla nimi vaihtui yhä 
yleisemmin — sileäkarvaiseksi = (flat-coated) 
kunnes 1910-luvulla turkki oli suoristunut 
siinä määrin, että käsitteet «wavy-coated» ja 
«smooth-coated» hävisivät lehtien sivuilta. 
Varsin kuvaavaa näille muuttuville nimityk- 
sille on vaikkapa vuonna 1904 järjestetyn 
metsästyskokeen osanottajaluettelo, jossa 18 
noutajasta yksi on «labrador», 4 «flat-coated», 
4 «wavy-coated», 8 «smooth-coated» ja 1 
«tuntematon». Kaikki todennäköisesti omis- 
tajien ilmoittamia nimityksiä. 

1800-luvun loppuosan rotua työstivät mm. 
1. Allen-Shuter, tohtori Bond-Moore, evers- 
tiluutnantti Cornwall Legh, J. D. Gorse, T. 
Meyrick, pastori Pearce ja monet muut mutta 
ennen kaikkea S. E. Shirley. 

Allen-Shuter kasvatti siitosuroksen Ch 
Darenth, joka on yksi kaikkien aikojen kuu- 
luisimpia noutajia ja esiintyy sekä nykyisten 
flattien että labbien sukutauluissa. Näistä 
mainittakoon Darenthin pojat Horton Rec- 
tor, joka kilpaili flattina, ja Horton Max, joka 
kilpaili labradorina. Allen-Shuterin väitetään 
tienanneen Darenthin astutusmaksuina 1400 
puntaa, mikä on nykyrahassa yli 100 000 €. 
Herrasväen keittiöpiika ansaitsi vuodessa run- 
saat 10 puntaa. 

Bond-Moore oli vaikutusvaltainen ulko- 
muototuomari ja vaikutti voimakkaasti aalto- 
karvaisen tyyppiin 1870-luvulla, mutta hänen 
tyyppiään pidettiin liian karkeana ja raskaana 
verrattuna Shirleyn tyyppiin. 

Cornwall Legh oli viimeisiä vanhan polven 
kasvattajia, joka jatkoi Shirleyn viitoittamalla 
tiellä kasvattaen joukon kuuluisia koiria, 


joita löytyy omien koiriemme sukutauluista. 
Joukossa monen auktoriteetin mielestä kaik- 
kein paras: Darenthin pojanpojanpoika Ch 
High Legh Blarney. Legh oli Englannin Ken- 
nelklubin varapuheenjohtaja ja kasvatti elinai- 
kanaan yli 800 pointteria, setteriä ja sileäkar- 
vaistanoutajaa. Kuva 5. 

«Flatin isän» arvonimi on epäilemättä jaet- 
tava monen auktoriteetin kesken, mutta yksi 
on kuitenkin ylitse muiden: Sewallis Evelyn 
Shirley - Ettington Parkin kartanonherra, Par- 
lamentin jäsen ja The Kennel Clubin perustaja 
(1873). 29 vuoden iässä hänet valittiin klu- 
bin ensimmäiseksi puheenjohtajaksi ja tässä 
toimessa hän istui 25 vuotta. Shirleyn suku 
on yksi englannin vanhimmista ja polveutuu 
saksilaisesta ylimyksestä, joka asutti Ettingto- 
nin tilaa jo ennen normannien maihinnousua 
1066. Ettington Park sijaitsee lähellä Stratford- 
upon-Avonia, Shakespearen kaupunkia, ja 
toimii nykyään hotellina. Siellä voi siis käydä 
haistelemassa flatin juuria mutta maata ei sovi 
kaivaa. Varoitettakoon kuitenkin, että siellä 
kuulemma kummittelee - niin englantilaista! 

Jo Shirleyn isällä oli ollut kartanossa aal- 
tokarvaisia «noutajia», joiden tarkempaa 


Kuva 5: Cornwall Legh in flatteja 1904. 
Vasemmalta: Ch Twiddle, High Legh Druid, 
Ch High Legh Blarney, High Legh Moment ja 
High Legh Blossom (Blarneyn emä). Kuudes 
on tuntematon. 


Kuva 6: Shirleyn aikaisia flatteja, joilla p 


alkuperää ei tiedetä. Shirley ei siis luonut 
noutajiaan — kalastajien —«importtikoirista», 
sen olivat tehneet jo hänen isänsä aikalaiset. 
Newfoundlandilaisia koiria oli epäilemättä 
risteytetty runsaasti englantilaisiin vesikoiriin 
ja lintukoiriin, jotka puolestaan olivat varsin 
kirjavaa alkuperää. Esim. setterit ja spanielit 
vaihtelivat tyypiltään tuolloin huomattavasti 
paikkakunnasta riippuen. Puhdasrotuisuus 
sanan nykyaikaisessa merkityksessä oli vielä 
tuntematon käsite, koska ei ollut rekisteriä 
pitävää kenneljärjestöä. Koiran arvo määräy- 
tyi yksinomaan sen käyttöominaisuuksien 
mukaan ja oli aivan normaalia astuttaa «eri- 
rotuisia» koiria haluttujen ominaisuuksien 
saavuttamiseksi. Kuva 6. 

Niinpä Shirley perusti kennelinsä isän pe- 
rintöön ja lähiseudun maanomistajien «nou- 
tajiin». Lee (1893) selostaa Shirleyn kenneliä 
ja toimintaa todeten, että Shirleyn koirat oli- 
vat «puhtaiden labradorien» (siis Newfoun- 
dlandista tuotujen koirien) risteytyksiä. Shir- 
ley ei tiettävästi itse enää risteyttänyt settereitä 
omaan kantaansa, mutta tällaisia risteytyksiä 
oli tehty jo ennen hänen aikaansa. Sitä vastoin 
oletetaan Shirleyn risteyttäneen kantaansa col- 
lieta saadakseen aaltokarvaisen turkin suoris- 
tumaan. Tämä on varmaan myötävaikuttanut 
flatin kallon muotoon. Shirleyn elämäntyöksi 
muodostui siis sileäkarvaisen vakiinnutta- 


Kuva 7: Shirleyn kasvatti Ch Moonstone, 
Darenthin isoisä. 

minen tunnustetuksi roduksi. Luontaisilla 
kasvattajan lahjoillaan hän kykeni luomaan 
muita suositumman tyypin, joka nousi val- 
ta-asemaan 1890-luvulla ja joka ei juurikaan 
poikkea tämän päivän flatista - päinvastoin 
kuin Arthur Holland-Hibbertin labradorit tai 
Dudley Marjoribanksin goldenit. The Kennel 
Clubin puheenjohtajana Shirleylle suotiin 
kunnia hyväksyttää sileäkarvainennoutaja 
ensimmäiseksi — viralliseksi englantilaiseksi 
koiraroduksi. Kuva 7. 


Nykyflattien kantaisä Darenth 

Ch Darenth on rodun historian kannalta 
merkittävä koira koska siitä voidaan laskea 
nykyaikaisen flatin kannan alkaneen. Darenth 
polveutui S. E. Shirleyn kennelin koirista. 
Sen kasvattaja ja omistaja oli Mr. L. Allen- 
Shuter (Horton) - aikanaan varsin tunnettu 
noutajamies, jonka kennelistä ovat lähtöi- 
sin monet niin flattien kuin labradorien esi- 
isistä. Darenth oli syntynyt 1888 ja esiintyi 
ensi kerran näyttelyssä Chelmsfordissa 1890 
saaden 1. palkinnon ja ollen näyttelyn paras 
noutaja. Nimenomaan noutaja, sillä tuolloin 
näytteilleasettaja sai itse määrätä millaisena 
noutajana koiransa ilmoitti. Kuva 8. 

Vuonna 1902 'Ihe Kennel Club — tun- 
nusti sileäkarvaisen, labradorin ja kultaisen 
eri roduiksi mutta salli niiden keskinäiset 
risteytykset, jotka rekisteröitiin risteytyksinä 
(interbred). Niinpä erirotuisten noutajien 
risteyttämistä keskenään jatkettiin yleisesti. 
Tästä tulistuneina H. Reginald Cooke, Lorna 
Countess Howe (Banchory; suurin labradori- 
auktoriteetti kautta aikain) ja eräät muut nou- 
tajamaailman merkkihenkilöt huomauttivat 
asiasta The Kennel Clubille vuonna 1916 saa- 
den vastaukseksi «Noutajarotujen keskinäi- 
siä risteytyksiä ei pidetä sekarotuisina...». 
Siis vielä tällöin voidaan katsoa flattien ja 
labradorien kulkeneen käsi kädessä. S 
pentueesta i 

laadusta riippuen. Nimekkäimmillä kasvatta- 
jilla oli toki jo puhtaitakin linjoja. The Ken- 
nel Clubin vanhoillisuutta kuvaa hyvin, että 
tapa lopetettiin vasta 1971. Selaamalla esim. 
ensimmäistä — ruotsalaista = flattivuosikirjaa 
vuodelta 1980 voi takimmaisilta riveiltä löytää 
kultaisen noutajan Mika of Yelme, josta pol- 
veutuu tunnettu ruotsalainen siitosnarttu Mi- 
mosa of Halstock. Tämä on yksi satunnaisten 
keltaisten pentujen lähde. 

Darenth oli viimeisen kerran näyttelyssä 
vuonna 1898, mihin mennessä se oli kerän- 
nyt palkintorahoina £120. Todellakin - vielä 
1900-luvun alkupuolella näyttelyissä ja ko- 
keissa jaettiin rahapalkintoja ja koska ylimys- 
tö vastasi jakelusta, palkinnot olivat tavallisen 
rahvaan tienesteihin nähden ruhtinaalliset. 
Darenth painoi normaalissa kunnossa 70 Ibs 
eli 32 kg. Hyvän ulkomuodon lisäksi sillä ker- 
rotaan olleen erinomaiset metsästysominai- 
suudet. Se oli hiljainen, älykäs, pehmeäsuinen 
ja omasi niin hyvän nenän että vain harvoin 


kadotti haavakon. Neljä vuotta se oli luotet- 
tavasti pysynyt sivulla, mutta joko huolimat- 
tomuudesta tai huonosta esimerkistä johtuen 
tarvitsi myöhemmin hihnan kaulaansa. (Tai- 
taa flattien kuumeneminen kokeissa olla aika 
vanhaa perua...) Darenth kuoli vuonna 1900. 
Kuva 9. 

Sukutaulussa esiintyy mm. nimi Paris 
kaksi kertaa. On mahdollista, että kyseessä on 
sama koira, joka esiintyy tämän osan aiem- 
massa kuvassa. Joka tapauksessa tausta on 
varsin sekava. Harvoista koirista on kuval- 
lista dokumentaatiota ja monet ovat toden- 
näköisesti olleet kaikkea muuta kuin flatin 
näköisiä. Darenthin avulla pioneerit loivat 
nykyaikaisen flattikannan Shirleyn 20 vuotta 
aiemmin vakiinnuttamalle perustalle. Suu- 
rimmassa kiitollisuudenvelassa olemme H. 
Reginald Cookelle (Riverside), jonka käsia- 
laa on silmäämme niin suuresti miellyttävä 
flatti. Hänestä enemmän seuraavassa osassa. 
Kuva 10. 

Juuret-sarja on julkaistu aiemmin Flattiviestissä 1982-1983 — uusittu painos — kirjoittanut Kenneth Kankkunen. 
Kirjoittaja Kenneth Kankkunen on ollut monipuolinen vaikuttaja Suomen noutajamaailmassa nuoruusvuo- 
sistaan lähtien. Lapsuudenkodissa on ollut koiria vuodesta 1953 ja labradoreja vuodesta 1962. Noutajalla on aina 
ollut erityinen ja vahva sija hänen elämässään. Kankkunen on toiminut Suomen Noutajakoirajärjestön hallitus- ja 
muissa toimihenkilötehtävissä vuodesta 1970 vuoteen 1988, toimien vuosina 1981-1983 järjestön puheenjohta- 
jana. Vuodesta 1970 vuoteen 1989 hän toimi myös noutajien taipumuskoe ja -metsästyskoetuomarina. Sileäkar- 


vainen noutaja on aina ollut Kennethille ykkönen ja hän onkin tuonut Suomeen ensimmäisen sileäkarvaisen 
noutajan (tuolloin pitkäkarvainen noutaja) skn Puhs Heran vuonna 1967. Kenneth Kankkunen on Suomen 
Noutajakoirajärjestö ry:n kunniapuheenjohtaja ja Suomen sileäkarvaiset noutajat ry:n kunniajäsen. 

1. Kokouksen avaus 

Kokouksen työjärjestyksen hyväksyminen 
Valitaan kokoukselle puheenjohtaja ja sihteeri 
Valitaan kaksi (2) pöytäkirjantarkastajaa 
Valitaan kaksi (2) ääntenlaskijaa 


Todetaan kokouksen laillisuus ja päätösvaltaisuus 


D TN S 


Valitaan hallituksen puheenjohtaja seuraavaksi 
kalenterivuodeksi 


8. Valitaan hallituksen varsinaiset jäsenet erovuorossa 
olevien tilalle sekä seuraavaksi kalenterivuodeksi 
kaksi (2) hallituksen varajäsentä. 


9. Valitaan kaksi (2) tilintarkastajaa ja heidän vara- 
jäsenensä 


10. Määrätään liittymismaksun, varsinaisen jäsenen 
sekä perhejäsenen jäsenmaksun suuruus seuraavalle 
kalenterivuodelle 


11. Päätetään tarvittavat toimikunnat ja valitaan niille 
puheenjohtajat 


12. Esitetään toimintasuunnitelma ja talousarvio 
seuraavalle toimintavuodelle 2020 


13. Käsitellään hallituksen tekemät esitykset ja aloitteet 
e Järjestön strategia v. 2020-2025 


14. Käsitellään jäsenten tekemät esitykset ja aloitteet 
e Esitys järjestön kiertopalkintosäännön 
muuttamisesta 


15. Käsitellään kokouksen hyväksymät muut asiat 
ottaen huomioon yhdistyslain 23:n määräykset 


16. Kokouksen päättäminen 


Tervetuloa! 


OMira Pyhälahti 

- WT-MESTARUUS / PM-JOUKKUEVALINTA - 


WT-mestaruus 2019 PM-joukkue 
ratkottiin Maskussa Norjaan on valittu 


WT-Mestaruuskoe 2019 järjestettiin tänä vuonna 27.7. Sileäkarvaisten noutajien PM-kisat mitellään tänä 
helteisessä Maskussa, yhteistyössä Auran Nuuskujen vuonna Norjassa 12.-13.10. Fredrikstenin linnoituksessa 
kanssa. Haldenissa, aivan Ruotsin ja Norjan rajalla. 


WT-Mestari 2019 -titteli meni Ruotsiin. Voittajaluokan paras 
oli Anna-Lena Wendt ja Svartalwen's Fria Aska 82p, VOD2. 
Harmillisesti ykkönen karkasi nelosrastin heikkojen pisteiden 
vuoksi, ja sertikin jäi vain muutaman pisteen päähän. 
Mestaruuden toinen ja paras suomalainen oli Laura Ranki ja 
Majakkasaaren Vesililja 74 p, VOD. 

Kolmanneksi kiri puolustava mestari Petri Taskinen ja 
Sniffens Alppien Lumimies 66 p, VOL2. 

AVO-luokan paras oli Kari Husso ja Celtair Prunaprismia, 
83 p, AVOI. 

WT-Kisälliksi eli ALO-luokan parhaaksi kruunattiin 

Jori Saastamoinen ja Biehkan Eri-Hotti 78 p, ALO2 

Toiseksi sijoittui Terhi Kantanen ja Korven Akan Hanga, 

76 p, ALO2. 


Lauantaina 12.10. käydään epävirallinen joukkuekisa IWT- 
säännöillä. Sunnuntaina kisataan yksilömestaruudesta, joka on 
virallinen NOME-B-koe. Suomen Sileäkarvaiset noutajat ry 
lähettää PM-kisoihin kaksi kolmen koiran joukkuetta. 


Suomea edustavat: 


- Jan-Erik Eriksson ja Svartalwen's Zaia Sonja ”Sonja” 

- Raija Gärding ja Allikon Tulen Voima ”Hoppu” 

- Minna Mäki- Valkama ja Filurin Torojolli ”Mortti” 

- Heli Pitkäjärvi ja Filurin Tarina ”Rina” 

- Jori Saastamoinen ja Biehkan Sukkula ”Sinni” 

- Katja Villikka ja Gilliam's Gold White Pigeon Game ”Vappu” 


Flattiviestille 3. palkinto Suomen kennelliiton Rotujärjestölehtikilpailussa! 


pa L 


Suomen sileäkarvaiset noutajat ry:n jäsenlehti / Finska flatcoated retrieverklubben rf:s medlemstidning 


4 0 + a = 


24 Flattiviesti 3/2019 


"ou 


Perustelut: ”Flattiviesti on hyvin toimitettu, monipuolinen rotulehti. 
Juttujen aihealue vaihtelee laidasta laitaan kaikki rodun käyttömuodot 
kattaen. Mukana on myös yleisluontoisia juttuja, jotka sopisivat minkä 
tahansa koirarodun omistajan luettavaksi. Ilahduttavan paljon on jut- 
tuja ulkomailta, sillä koiraharrastushan on nykyisin mitä suurimmassa 
määrin globaalia kun internet on lyhentänyt välimatkoja koiramaail- 
massa. Ja kuten rotujärjestölehtikilpailun palkittavissa lehdissä aina, 
Flattiviestin kuvien laatu ja kuvankäyttö ovat erinomaisella tasolla.” 


Flatti- 


mestari 


Hur känns det nu? Det känns bra. 


Hurdana uppgifter hade nii provet/tävlingen? 

Finalen var som ett helt B-prov. Det var en 
walk-up med markeringar bäde bakät och 
framät. En landdirigering, ett sök och dubbel- 
markering samt dirigering pä vatten. 


Vad avgjorde segern för er? 

Man mäste givetvis ha en vältränad hund men 
ocksä ha ett gott samarbete och ge hunden sä 
bra förutsättningar som möjligt att lösa upp- 
gifterna. Det är viktigt att hunden följer föra- 
ren bra och är van att gä fot sä att bäde förare 
och hund kan koncentrera sig pä jobbet. 


Vad tyckte du om Raseborg som tävlingsplats? 
Det är ett ganska krävande omräde eftersom 
de stora fälten inbjuder till länga avständ pä 
land. Vattnet har mycket vegatation, vilket 
ocksä är en utmaning för hunden. Lite synd 
att publiken inte stä närmare de tävlande. 


Vad är bästa egenskapen hos din hund? 
Det hennes arbetslust samt vilja och förmäga 
att hitta vilt. 


Hur mycket tränar ni? 
Ganska mycket. Flera gänger i veckan. Men 
man borde egentligen träna mera... 


Vad har varit det sväraste att träna? 

I hennes fall, markeringar. Det har varierat 
mellan de olika hundarna jag haft. Det är vik- 
tigt att veta vilka egenskaper hunden har sä 
man kan lägga upp träningen sä man tränar 
rätt saker. 


Vad koncentrerar ni päi träningar? 

Att träna pä det som hunden inte kan och 
underhälla det den redan är bra pä. Om man 
bara tränar det hunden redan kan blir det inte 
nägon utveckling. 


Vad var det mest 

oförglömligt tillfälle i tävlingen? 

Jag var väldigt noga med att välja plats för 
hunden sä att hon skulle se den svära dubbel- 
markeringen i lördagens prov. Det var roligt 
att se att hon lyckades lösa den självständigt. 
I finalen gjorde hon en fin vattendirigering, 
vilket glädjer mig dä vi tränat det mycket i är. 


- Jan-Erik Eriksson & Sonja 


Miltä nyt tuntuu? Tuntuu hyvältä. 


Minkälaisia tehtäviä kisassa oli? 

Finaali oli kuin kokonainen B-koe. Siinä oli 
walkup, jossa heitettiin markkeeraukset etu- 
ja takapuolelle. Kokeessa oli myös maaohjaus, 
haku ja vesiohjaus. 


Mikä ratkaisi kisan voiton teille? 

Pitää tietysti olla hyvin koulutettu koira, 
mutta pitää olla myös hyvä yhteistyö ja antaa 
koiralle mahdollisimman hyvät edellytykset 
ratkaista tehtävät. On tärkeää, että koira seu- 
raa ohjaajaansa tarkasti ja on tottunut seu- 
raamaan, jotta sekä ohjaaja että koira voivat 
keskittyä työhönsä. 


Minkälainen paikka Raasepori oli kokeelle? 

Se oli melko vaativa alue koska finaalin suuret 
peltoaukeat mahdollistivat pitkät maamat- 
kat. Vesialueella oli paljon kasvillisuutta, joka 
myös oli haaste koiralle. Hiukan harmi, että 
yleisö oli melko kaukana kilpailijoista. 


Mikä on koirasi paras ominaisuus? 
Sen työskentelyinto sekä halu ja kyky löytää 
riistaa. 


FLATTI - 
MONIPUOLINEN 
MARRASTUSKOIRA 


Kuinka paljon harjoittelette? 
Melko paljon, useita kertoja viikossa. Mutta 
oikeastaan pitäisi harjoitella enemmän. 


Mihin keskitytte treeneissä? 

Harjoittelemme sitä mitä koira ei vielä osaa 
ja pidämme yllä sitä missä koira on jo hyvä. 
Jos vain treenaa sitä minkä koira jo osaa, ei 
kehity. 


Mikä on ollut vaikeinta treenata? 

Sonjan kanssa vaikeimpia ovat olleet mark- 
keeraukset. Markkeerauskyky on vaihdellut 
koirieni välillä. On tärkeää tietää minkälaiset 
ominaisuudet koiralla on, jotta voi suunni- 
tella harjoitukset niin että harjoittelee oikeita 
asioita. 


Mikä oli mieleenpainuvin hetki kisassa? 

Olin hyvin tarkka lähetyspaikan valinnassa, 
jotta koira näkisi lauantain karsintakokeen 
vaikean kakkosmarkkeerauksen. Oli hauska 
nähdä kuinka koira ratkaisi tehtävän itsenäi- 
sesti. Finaalissa koira teki hienon vesiohjauk- 
sen, joka ilahdutti minua koska olemme tree- 
nanneet sitä tänä vuonna paljon. 


- Jan-Erik Eriksson & Sonja 

- FLATTIMESTARUUS - TUOMARITERVEISET - 


Flattimestaruus 


Mestaruuskilpailujen tarkoituksena on toimia sileäkarvaisten noutajien katselmuksena "dual purpose” -kehittämistyössä 
(dual purpose = sekä ulkomuodoltaan että käyttöominaisuuksiltaan rodunomainen). Mestaruuskilpailuissa on sekä näyttely- 
että koeosuus, ja eniten yhteispisteitä saanut koira voittaa. Näyttelyosuudessa sijoitetaan viisi parasta koiraa. 


Flattimestaruuden karsintakoe käydään noutajien metsästyskokeen virallisina avoimen luokan ja voittajaluokan kokeina. Karsinta- 
kokeen tuomarit valitsevat yhdessä Flattimestaruuden finaaliin yhteensä 4-8 koiraa. Tyypillisesti finaaliin menee muutama paras 
avoimen luokan ykköstuloksen saanut koira, sekä voittajaluokan parhaimmisto. Finaalissa kaikki starttaavat samalta viivalta, 
karsintakokeen tuloksia ei oteta enää huomioon. / Minsu Rauramo 


Flattimestaruus tuomarin silmin 


Andreas Josefsson, Ruotsista ja allekirjoitta- 
nut kiitämme saamastamme kutsusta tulla 
arvostelemaan Flattimestaruutta 2019. Eri- 
koiskiitokset Antti Tarkkalalle ja hänen tii- 
milleen erinomaisesti järjestetystä kokeesta. 
Olen vuosien varrella itse liikkunut paljon 
Raaseborgin alueen koemaastoissa ja koska 
tiesin, että vain määrätyt alueet olivat järjes- 
täjien käytössä, tiesin että kokeen järjestämi- 
nen monelle koiralle tasapuolisesti ei tulisi 
olemaan mikään ihan yksinkertainen asia. 
Lisäksi Andreasta ja minua pyydettiin myös 
arvostelemaan 8 AVO-luokan koiraa, 2 paria 
per tuomari. Suurimman osan AVO-koirista 
arvosteli Vesa Turunen toisessa paikassa. 
Voittajaluokassa meillä oli 8 + 8 koiraa eli mo- 
lemmilla 4 paria. 

Ensimmäisen keskustelun aikana kysyin 
Antilta antaisiko maasto meille mahdollisuu- 
den sellaiseen kokeeseen, että ensimmäinen 
tuomari aloittaa kahdella koiralla ja sitten 
hän siirtyy parin kanssa eteenpäin hieman 
toiselle alueelle ja siellä jatketaan, kun taas 
toinen aloittaa siinä missä ensimmäinen tuo- 
mari oli ollut. Antin käytyä alueella hän eh- 
dotti minulle, miten koe voitaisiin järjestää 
sekä AVO- että VOI- luokassa ilman valtavia 
muutoksia kesken päivää. Hän laittoi minulle 
karttoja etc. ja päädyimme siihen, että tulen 
ajoissa paikalle perjantaina, että pystymme 
katsomaan järjestelyt läpi. Olinkin jo paikalla 
18 mennessä ja kävimme hänen ajatukset läpi, 
joihin tein pieniä muutoksia, jotta koe sujuisi 
hieman joustavammin meidän tuomareiden 
kannalta. Andreas saapui paikalle hieman 
myöhemmin, mutta ehdin myös hänen kans- 
saan käydä vielä pikaisesti maastossa esittele- 
mässä Antin suunnitelmaa. 

Koetehtävät koostuivat: 

1-alue: maa-ohjaus (fasaani), vesialue jossa 
yhtäjaksoinen haku (3 lokkia), kaksoismark- 
keeraus (lokki ja sorsa) 

2-alue: vesiohjaus (merihanhi), vuorotteleva 
maahaku (naakkoja, fasaaneja, lokkeja). 


Virallisen VOI-luokan päivän tulostaso ei va- 
litettavasti ollut ehkä ihan mitä toivoimme. 
Tehtävät minusta eivät olleet mahdottomia. 
Tavanomaiset riistalajit eivät tuottaneet on- 
gelmia, mutta monelle ohjaustehtävässä ollut 


OMari Mamia 


merihanhi tuotti jonkun verran ongelmia, 
VOI-luokan 
ohjaajia neuvoisin kiinnittämään enemmän 


samoin = markkeeraustehtävä. 


huomioita siihen, mistä lähetätte koiranne 
eri tehtäviin, kuten esim. markkeeraukseen. 
Tarkastelkaa mistä koirallanne on paras mah- 
dollisuus nähdä heitot. Useimmiten tuomari 
vain näyttää alueen mistä lähetys pitää tapah- 
tua. Minua jäi muutaman koiran epäonnis- 
tuminen todella harmittamaan, koska niissä 
suorituksissa näin sellaista työpotentiaalia 
mistä pidän. 


Sunnuntain loppukilpailuun otimme mukaan 
4 koiraa, 2 VOI-luokasta ja 2 AVO-luokasta. 
Koirien valitseminen loppukilpailuun ei tänä 
vuonna ollut helppoa tulostason takia. Ehkä 
tämä olisi sellainen asia, josta järjestäjät voi- 
sivat keskustella, jos tällainen tulostaso tulee 
vastaan tulevaisuudessa. 

Antti Tarkkala oli myös nämä tehtävät 
suunnitellut hyvin ja päädyimme aloittamaan 
loppukilpailun niin, että jokainen koira suo- 
ritti kaikki tehtävät ja sitten joko jatkaisimme 
vielä loppukilpailulla tai sijoittaisimme koirat 
nähtyjen suoritusten perusteella. Koirakot 
eivät saaneet seurata toistensa työskentelyä 
ja suoritusten jälkeen jokainen pari ohjattiin 
uuteen paikkaan odottamaan, jotta eivät pys- 
tyneet kertomaan toisilleen tehtävistä. 


— The dogs that pleases me most are those 
with ”real game finding ability”, the dogs who 
make the hardest retrieves look easy. When 
many dogs have a hard time finding the bird 
these dogs just looks to find them very guick. 


— Marking ability is the second thing, guick 
in to the area and picks, before the bird if its 
wounded have the time to run (field-trial or 
ordinary hunt). Tender mouth. Will to please. 
I think these things are the most important. 


— Best regards, Andreas 


— Oli ilo tuomaroida Flattimestaruuden AVO- 
luokka, joka täyttyi flateistä yhtä koiraa lu- 
kuunottamatta. Koe oli suunniteltu valmiiksi 
ja sen hyväksyin sellaisenaan. Koleessa oli 2 
erillistä hakualuetta. Ensimmäisessä riistat 
olivat varsin lähellä lähetyspaikkaa ja toisessa 
hakualueessa taas kauempana. Ongelmia oli 
molemmilla alueilla, mutta niitä myös suo- 
ritettiin hyvin. Maaohjaus oli lyhyt rinnettä 
ylös, joka suoritettiin hyvin. Vesiohjaus oli pit- 
kähkö AVO-luokkaan, mutta siinä ei häiriöitä 
juuri ollut. Mikäli koira oli selvästi ohjattavis- 
sa niin tehtävä suoritettiin varsin mukavasti. 
2-markkeeraus aiheutti ongelmia monille koi- 
rille, mutta siinä tehtiin myös hyviä suorituk- 
sia. Näin kokeessa useita hienoja ja lupaavia 
flatteja, joilla oli jopa hieman huonoa tuuria, 
mutta joista vielä kuullaan. Saimme hienosti 
nostettua myös finaaliin 2 koirakkoa, jotka te- 
kivät hienoja suorituksia myös siellä. 


- Huomenna on viimeinen NOME-koulutus- 
renkaan treeni ja jahti Limingassa, joten tä- 
hän voin heittääkkin haasteen, olisitko juuri 
SINÄ innokas organisoimaan jonkinlaisen 
*treenijutun” vuonna 2020? 

-Vesku 


- FLATTIMESTARUUS - TUOMARITERVEISET - 


Koirakot aloittivat walkupilla, jossa ohjaaja ei 
tiennyt missä vaiheessa laukaukset ja heitot 
tulisivat liikkuessamme rantaan päin. Mat- 
kalla tuli 1 heitto liikkumissunnassa naakalla, 
joka noudettiin, sitten jatkettiin matkaa ja tuli 
heitto taaksepäin, joka noudettiin. Heitoissa 
käytettiin naakkoja. Kaikki koirat selvittivät 
tehtävät, mutta jo tässä tuli selkeitä eroja. Joku 
näki taakseheiton hyvin, koska kääntyi kun 
laukaus pamahti sieltä suunnalta, toinen ei 
nähnyt mutta ohjattiin sinne jne. 

Seuraava tehtävä oli rinteessä olevan ison 
kanin nouto. Ohjaajalla ei ollut tarkkaa paik- 
kaa tiedossa. Koira oli siis pidettävä alueella. 
Tässä näkyi vanhempien koirien ja nuorem- 


pien koirien välillä selkeä ero. 


- 


OMari Mamia 


Tästä siirryimme hakutehtävään, jossa vesi- 
alueella oli 3 lokkia. Toiseksi viimeinen tehtä- 
vä oli kaksoismarkkeeraus ja viimeiseksi mel- 
ko pitkä vesiohjaus, jossa merihanhi. 

Näiden tehtävien jälkeen Andreaksella ja 
minulla oli selkeä sijoitusjärjestys, joten pää- 
timme järjestäjien kanssa, että emme jatka 
millään loppukilpailulla. 

Tämän päivän suorituksissa jäin hieman 
kaipaamaan sitä entisen ajan suurta työsken- 
telyintoa, räiskyvyyttä ja hieman jopa hulluut- 
ta mitä flateissä on ollut. Voittajaparivaljakko 
suoritti kaikki tehtävät hyvin. Oli mukavaa 
nähdä saumatonta yhteistyötä. 


- Kiitokset kaikille! Tobina Nyman 

- FLATTIMESTARUUS 2019 TULOKSET - 


Flattimestaruuden tuomarit: Riitta Niemelä sekä Tobina Nyman ja Andreas Josefsson 


Flattimestaruus 2019 tulokset 


OMarkku Kastepohja 


Kuvassa vasemmalta: Vesa Turunen, Riitta Niemelä, Jan-Erik Eriksson, Andreas Josefsson, Tobina Nyman, 
Jori Saastamoinen, Katja Villikka, Nina Leino ja Riitta Koivisto. 


1. Svartalwen's Zaia Sonja 
kasv. Anna-Lena Wendt, Mölndal, Ruotsi 
om.&ohj. Jan-Erik Eriksson 


Näyttelyosuus:  Vankkarunkoinen. Riittävät 
mittasuhteet omaava narttu. Erinomaiset pään 
linjat. Hyvä Kuonon vahvuus. Riittävä kaulan 
pituus. Hieman pitkä lanneosa. Keskivahva 
luusto. Hyvät takakulmaukset, edessä niukat. 
Yhdensuuntaiset liikkeet. Hyvälaatuinen kar- 
vapeite. Rauhallinen käytös. 


Koeosuus: Haku: Osoittaa hyvää hakuintoa. 
Koiralla on hieman vaikeuksia edetä tarpeeksi 
syvälle hakualueella, mutta selvittää tehtävän 
lopuksi. Ohjattavuus: Vähän hankaluuksia 
maaohjauksen alussa. Selvittää vesiohjauksen 
erinomaisesti. Paikallistamiskyky: Näkee kaik- 
ki pudotukset. Löytää ne itsenäisesti. Riistan 
käsittely: Spontaanit ylösotot. Hyvät palautuk- 
set ja luovutukset, hyvät otteet riistasta. Pas- 
sityöskentely: Rauhallinen ja tarkkaavainen. 
Muut ominaisuudet: Korkea työskentelyinto 
vedessä. Hiljainen, hyvä seuraaminen siirty- 
mien aikana. Yleisvaikutelma: Narttu, joka te- 
kee tänään hyvää paikallistamistyötä. Osoittaa 
hyvää seuraamista siirtymien aikana. Tekee 
myös hyvää hakutyötä. Pieniä vaikeuksia maa- 
ohjauksessa, mutta se ei vaikuta kokonaisuu- 
teen. VOL, voittajaluokan paras koira 


Finaali: Narttu, joka ratkaisee finaalin kaik- 
ki tehtävät hyvällä tavalla ohjaajansa kanssa. 
Työskentelyssä voisi olla enemmän ”draivia”. 
Pisteet: 1 + 12 = 13 pistettä 

finaalin paras käyttökoira 

2. Biehkan Sukkula 
kasv. Jori Saastamoinen, Numminen 
om.&ohj. Jori Saastamoinen 


Näyttelyosuus: Erinomaista tyyppiä, feminii- 
ninen kokonaisuus. Hyvät rungon mittasuh- 
teet. Yhdenmukaiset kuonon ja kallon linjat. 
Kauniit silmät. Hyvä kaula. Erinomainen etu- 
rinta. Hyvä runko. Jäntevässä lihaskunnossa. 
Tasapainoinen raajarakenne. Hyvänlaatuinen, 
hieman niukka karvapeite. Tasapainoiset sivu- 
liikkeet, leveät edestä. Avoin käytös. 


Koeosuus: Haku: Haku 1: Koira aloittaa tehtä- 
vän vahvasti saaden helposti riistoja talteen ja 
koira on tehokas. Haku 2: Koira tekee hyvää ja 
tehokasta hakua haun toisella osuudella. Oh- 
jattavuus: Maaohjaus: Koira saadaan lopulta 
ohjattua oikealle alueelle ja riista saadaan tal- 
teen. Vesiohjaus: Tehtävän alku olisi voinut olla 
suoraviivaisempi, mutta tehtävä suoritetaan 
koiran ollessa ohjaajan hallinnassa. Paikallista- 
miskyky: Koira näkee 1. pudotuksen ja kuulee 
2. pudotuksen. Saa hyvin talteen 1. pudotuk- 
sen. Hatara muistikuva 2. pudotuksesta ja riis- 
ta saadaan talteen itsenäisesti. Riistan käsittely: 
Kantaa riistoja hyvällä otteella. Passityösken- 
tely: Hyvä, rauhallinen. Muut ominaisuudet: 
Erinomainen yhteistyö. Yleisvaikutelma: Hy- 
vässä yhteistyössä toimiva pari, joka suoriu- 
tuu tänään helposti paikallistamistehtävästä ja 
koira on tänään myös riittävästi ohjattavissa. 
Koira esittää tänään myös riittävän tehokasta 
ja kattavaa hakua. Pieni haparointi markkee- 
raustehtävässä ei vaikuta palkintosijaan. 
AVOI, avoimen luokan paras koira 


Finaali: Narttu, joka suorittaa erinomaiset 
markkeeraustyöt. Koira on myös työintoinen 
ja tekee hyvän haun. Parempi kuuliaisuus sekä 
siirtymissä että tehtävissä parantaisi tehok- 
kuutta. Pisteet: 1 + 10 = 11 pistettä 


3. POHJ KVA FI KVA SE KVA NO KVA 
Gillians Gold White Pigeon Game 
kasv. Karin Friberg, Ruotsi 

om.&ohj. Katja Villikka 


Näyttelyosuus:  Feminiininen, — aavistuksen 
pitkärunkoinen kokonaisuus. Erinomainen 
pään pituus, hyvät kuonon ja kallon linjat. Sil- 
mät voisivat olla tummemmat. Kaunis kaula. 
Pitkähkö, hieman pehmeä selkä. Hyvä raaja- 
luuston vahvuus. Kohtuullisesti kulmautunut. 
Hyvälaatuinen karvapeite. Pitkähkö lanneosa, 
hyvät sivuliikkeet. Rauhallinen käytös. 


Koeosuus: Haku: Osoittaa suurta hakuintoa ja 
kattaa tehokkaasti hakualuetta. Ohjattavuus: 
Selvittää tehtävät hieman nahkeasti. Paikallis- 
tamiskyky: Vähän epäselvä muistikuva. Selvit- 
tää tehtävän itsenäisesti, mutta vähän nahkeas- 
ti. Riistan käsittely: Hyvät otteet ja palautukset, 
erinomaiset luovutukset. Passityöskentely: 
Rauhallinen ja tarkkaavainen. Muut ominai- 
suudet: Ui mielellään. Hiljainen. Hyvä seu- 
raaminen. Yleisvaikutelma: Narttu joka tekee 
erinomaisesti hakutyötä. Osoittaa hyvää seu- 
raamista siirtymien aikana. Paikallistamis- ja 
ohjaustehtävät voisi selvittää tehokkaammin, 
mutta se ei vaikuta hyvän metsästyskoiran ko- 
konaisvaikutelmaan. VOI2 


Finaali: Narttu, joka ratkaisee kaikki finaalin 
tehtävät hyvällä tavalla yhdessä ohjaajan kans- 
sa. Riistojen pudottelu tänään laskee sijoitusta. 
Pisteet: 1 + 8 =9 pistettä 

finaalin vanhin koira Piccolinan pytty 


4. Flatkiss Halloween Slickchick 
kasv. Christina Kiuru, Lahti 
om.&ohj. Nina Leino 


Näyttelyosuus: Feminiininen tasapainoinen 
kokonaisuus. Hyvät mittasuhteet. Hyvä pään 
pituus. Kuonon ja kallon linjat voisivat olla yh- 
denmukaisemmat. Hieman löysä kaulanahka. 
Kokoon sopiva rungon tilavuus. Hieman pitkä 
lanneosa. Riittävä luuston vahvuus. Hyvät ta- 
kakulmaukset. Hyvälaatuinen, tänään niukka 
karvapeite. Yhdensuuntaiset liikkeet ja avoin 
käytös. 


Koeosuus: Haku: Haku 1: Aloittaa tehtävän 
hyvin saaden helposti riistoja talteen. On 
erittäin tehokas. Haku 2: Koira tekee hyvää ja 
tehokasta ja vahvaa hakua myös toisessa osi- 
ossa. Ohjattavuus: Maaohjaus: Koira suoriutuu 
tehtävästä helposti. Vesiohjaus: Koira ei ole 
tänään riittävästi ohjattavissa suorittaakseen 
tehtävän. Paikallistamiskyky: Koira havaitsee 
selvästi molemmat pudotukset ja saa helpos- 
ti talteen jälkimmäisen pudotuksen. Hatara 
muistikuva 1. pudotuksesta, mutta saa riistan 
talteen itsenäisesti, joskin hieman sitä etsii. 
Riistan käsittely: Moitteeton. Passityöskentely: 
Erinomainen. Muut ominaisuudet: Erinomai- 
nen yhteistyö. Hyvin ohjaajansa hallinnassa. 
Yleisvaikutelma: Hyvässä yhteistyössä toimiva 
pari, joka suoriutuu tänään varsin mukavasti 
paikallistamistehtävästä ja on helposti ohjatta- 


Näyttelyosuuden sijoittuneet 


1. Ninjatähden Black Unigue 

kasv. Satu Marins, Lappeenranta 

om. Pia Kauppinen, Ville & Nea Suhonen 
ohj. Ville Suhonen 


Erinomaista tyyppiä. Kaunis feminiininen 
kokonaisuus. Hyvä pään pituus, niukka otsa- 
penger. Hyvä kaula. Erinomainen eturinta ja 
rungon tilavuus. Tasapainoinen luusto ja raa- 
jarakenne. Hyvälaatuinen karvapeite. Ulottu- 
vat yhdensuuntaiset liikkeet ja avoin käytös. 


Koeosuus: Haku 1: Koira kattaa aluetta ja saa 
myös riistoja talteen. Ohjattavuus: Maaohjaus: 
Ohjaajalla on suuria vaikeuksia saada ohjattua 
koira oikealle alueelle. Lopulta kuitenkin suo- 
riutuu tehtävästä. Paikallistamiskyky: Heikko 
havainto 1. pudotuksesta, näkee 2. pudotuk- 
sen ja yrittää karata noutoon. Passityöskente- 
ly: Yrittää karata noutoon paikallistamistehtä- 
vässä ja ohjaaja joutuu pysäyttämään koiran. 
Muut ominaisuudet: Hyvä yhteistyö. Yleisvai- 
kutelma: Vauhdikas koira, joka aloittaa kokeen 
maaohjauksella, jonka selvittää 2. lähetyksellä. 
Koira ei onnistu tänään paikallistamistehtä- 
vässä yrittäen karata noutoon ilman lupaa ja 
koe keskeytetään. Pisteet 6+ 1 =7 pistettä 


2. FI MVA DK MVA Sniffens Alppien Lumimies 
kasv. Miia Suppanen, Espoo 
om.&ohj. Anu Mikkola 


Erinomainen — maskuliininen kokonaisuus. 
Hyvät mittasuhteet. Kauniit pään linjat. Kau- 
la voisi olla kuivempi. Hyvät tummat silmät. 
Kaunis ylälinja. Liikkeessä ajoittain korkea- 
asentoinen häntä. Hyvä runko. Erinomainen 
raajaluusto. Erinomaiset | takakulmaukset. 
Hyvä turkin laatu. Vaivattomat maatavoittavat 
liikkeet ja avoin käytös. 


Koeosuus: Haku 1: Koira voisi kattaa aluetta 
paremmin ja sitä kautta myös tehokkaammin. 
Haku 2: Tekee erittäin hyvää, tehokasta hakua 
haun toisella osuudella. Ohjattavuus: Maaoh- 
jaus: Koira suoriutuu maaohjauksesta helposti. 
Vesiohjaus: Hieman epäonnistuneen lähe- 
tyksen jälkeen koira osoittaa selvästi olevan- 
sa ohjattavissa ja suoriutuu tehtävästä hyvin. 
Paikallistamiskyky: Koira havaitsee molemmat 
pudotukset ja noutaa vauhdikkaasti jälkim- 

vissa maalla. Koira esittää tänään myös erin- 
omaista ja tehokasta hakutyötä. Ohjattavuu- 
den puute vedessä vaikuttaa palkintoon. AVO2 


Finaali: Työintoinen narttu. Tekee erinomai- 
sen ja tehokkaan haun. Tarvitsisi parempaa 
kuuliaisuutta ohjaustehtävissä, jotka nyt jäävät 
ratkaisematta. Hieman keskittymätön koko 
suorituksen ajan, mikä näkyy kaksoismark- 
keerauksen epäonnistumisena. 

Pisteet: 1+6=7 pistettä 

finaalin nuorin koira Roksun tuoppi 

finaalin paras hakukoira Taavin tuoppi 


Pietun Pystin voittaja 

Korven Akan Tuittu 

kasv. Riitta Koivisto, Jämsänkoski 
om.&ohj. Riitta Koivisto 


Tuomarit: Riitta Niemelä ja Vesa Turunen 


OMarkku Kastepohjä 


mäisen pudotuksen. Fi varmaa muistikuvaa 1. 
pudotuksesta eikä lähde noutamaan. Riistan 
käsittely: Moitteeton. Passityöskentely: Hyvä. 
Muut ominaisuudet: Hyvä yhteistyö. Yleisvai- 
kutelma: Hyvällä innolla ja vauhdilla työsken- 
televä koira, joka esittää täänään kokonaisuu- 
tena hyvää ohjattavuutta. Koira epäonnistuu 
tänään paikallistamistehtävässä ja haku voisi 
olla tehokkaampaa. Nämä vaikuttavat palkin- 
toon. AVO3, pisteet 5 + 1 = 6 pistettä 

3. Sniffens Alppien Lakea Jää 
kasv. Miia Suppanen, Espoo 
om.&ohj. Miia Suppanen 


Erinomainen maskuliininen kokonaisuus. Hy- 
vät uroksen mittasuhteet. Kaunislinjainen pää. 
Silmät voisivat olla tummemmat. Tasapainoi- 
nen ylälinja. Erinomainen rungon tilavuus. 
Erinomaiset takakulmaukset. Hyvä luusto. 
Liikkuu tasapainoinsesti kaikilta suunnilta. 
Avoin käytös. 


Koeosuus: Haku 1: Koiralla on tänään suuria 
vaikeuksia saada riistaa ylös ja haku jää varsin 
tehottomaksi. Ohjattavuus: Maaohjaus: Koira 
suoriutuu tehtävästä suoraviivaisesti. Paikal- 
listamiskyky: Koira kuulee 1. pudotuksen ja 
näkee 2. pudotuksen. Lähtee noutoon, mutta 
palaa takaisin eikä lähde uudestaan työsken- 
telemään. Riistan käsittely: Hyvä tuomistaan 
riistoista. Passityöskentely: Rauhallinen pas- 
sissa. Yleisvaikutelma: Vauhdikas koira, joka 
suoriutuu tänään hyvin maaohjauksesta. Haun 
ensimmäinen osuus on varsin tehotonta. Pai- 
kallistamistehtävän yhteydessä koira kieltäytyy 
noutamasta ja koe keskeytetään. 

AVOO, pisteet 4 + 1 = 5 pistettä 


- 

4. Flatterhaft Lapin Kulta 
kasv. Anneli Karlsson, Olsfors 
om.&ohj. Laura Ranki 


Kaunis feminiininen kokonaisuus. Hyvät pään 
linjat. Alaleuka saisi olla vahvempi. Hyvä kau- 
la. Riittävä eturinta ja rungon tilavuus. Hie- 
man pitkä lanneosa. Erinomainen luusto. Hy- 
vät takakulmaukset. Erinomainen lihaskunto. 
Hyvälaatuinen niukka karvapeite. Yhden- 
suuntaiset liikkeet. Iloinen käytös. 


Koeosuus: Haku 1: Koira karkaa tehtävän 
aikana kauas järvelle uimaan. Koira karkaa 
ohjaajan hallinnasta ja tuomari keskeyttää 
kokeen. Ohjattavuus: Koira suoriutuu hel- 
posti maaohjauksesta. Paikallistamiskyky: -. 
Riistan käsittely: Hyvä tuomastaan riistasta. 
Muut ominaisuudet: Varma laukauksen aika- 
na. Yleisvaikutelma: Hieman kuumana käyvä 
koira, joka suorittaa hyvän maaohjausen. Ha- 
kutehtävän yhteydessä ohjaaja menettää kon- 
taktin koiraan ja koira karkaa hallinnasta. Koe 
keskeytetään. AVOO, pisteet 3 + 1 =4 pistettä 


5. Golden Reed's Black Sparrowhawk 
kasv. Katja Villikka, Kotka 
om. & ohj. Riitta Hynninen 


Kookas, hyvät mittasuhteet omaava uros. 
Erinomainen pään pituus, jossa hyvät linjat. 
Niukka eturinta. Runko voisi olla hivenen täy- 
teläisempi. Erinomainen raajaluusto. Hyvät 
takakulmaukset. Edessä niukemmat. Hyvä- 
laatuinen, tänään hiukan niukka karvapeite. 
Iloinen käytös. 


Koeosuus: Haku 1: Koiralla on suuria vaikeuk- 
sia saada riistaa ylös, eikä riistoja saada talteen. 
Haku 2: Koiran hakutyö myös toisella osiolla 
on tänään varsin tehotonta. Ohjattavuus: Maa- 
ohjaus: Suoriutuu tehtävästä erinomaisesti. 
Vesiohjaus: Koira on tänään erinomaisesti 
ohjattavissa ja selviää tehtävästä helposti. Pai- 
kallistamiskyky: Havaitsee huonosti 1. pudo- 
tuksen, mutta 2. pudotuksen hyvin. Saa hyvin 
talteen jälkimmäisen pudotuksen. Fi muisti- 
kuvaa ensimmäisestä ja riista jää maastoon. 
Riistan käsittely: hyvä. Passityöskentely: Rau- 
hallinen. Jäljestämiskyky: Jäljestää. Muut omi- 
naisuudet: Erinomainen yhteistyö. Yleisvaiku- 
telma: Mukavalla tavalla työskentelevä koira, 
joka osoittaa tänään erinomaista ohjattavuut- 
ta, mutta epäonnistuu paikallistamistehtäväs- 
sä. Koiran hakutyö on tänään kokonaisuutena 
niin tehotonta, ettei sillä ole mahdollisuutta 
palkintoon. AVOO, pisteet 2 + 1 = 3 pistettä 


Teksti: Maija Valtonen, kuva: Riitta Koivisto 


Valmennusrengas Orivedellä 4.5. 


- FLATTIEN VALMENNUSRENKAAN KUULUMISIA - 


Oriveden valmennus pyörähti käyntiin melko talvisessa säässä Tuholan Tarjan johdolla. Treenit aloiteltiin aamulla 
kymmeneltä ja jatkuivat ilta kuuteen, joten päivään mahtui monenlaista treeniä niin rivissä, pareittain kun yksilö- 


tehtävinäkin. 


Treenit aloitettiin ohjaustehtävästä, mutta teh- 
tävässä piili myös pieni jippo, josta kerrottiin 
meille vasta, kun tehtävä oli suoritettu eli Tarja 
halusi nähdä miten ohjaajat ylittävät ojan koi- 
ran kanssa. Enpä olisi tähänkään asiaan osan- 
nut kiinnittää huomiota ilman tätä treeniä! 
Seuraavaksi jatkettiin työskentelemällä rivistä. 
Rivi liikkui eteenpäin ja omalla vuorollaan 
koirat ottivat takaa muistiin jätettyjä dummyja 
ohjauksella sekä tuli markkeerauksia metsään. 
Kolmas tehtävä suoritettiin pareittain. Koirat 
katsoivat metsään tulleen driven, jonka jäl- 
keen käännyttiin 90 astetta ja lähetettiin koira 
ohjaukseen. Kun ohjaus oli tallessa sai koira 
vielä hakea metsästä yhden dummyn. Lisäksi 
tehtiin sekä ykkös- että kakkosmarkkeerauksia 
ja pitkiä ohjauksia muistipaikalle. 

Markkeerauksissa keskityttiin paljon sii- 
hen, että koiran täytyy silmiensä sijaan ottaa 
nenä käyttöön ja jäädä etsimään rantakais- 
likkoon piilotettua dummya sen putoamis- 
paikkaan. Meille tämä oli loistava treeni, sillä 
Myrtillä lähtee helposti jalat viemään, jos ei 
löydä dummya nopeasti pudotuspaikalta. Täs- 
sä treenissä meillä oli apuvälineenä dummy, 
johon oli sidottu naru ja narun toiseen päähän 
kanisteri, jolloin dummyn sai kätevästi hinat- 
tua pois ja jäljelle jäi piilotettu dummy. Mikä 
loistava keksintö! 

Valmennusrenkaaseen pääsy oli meille 
mahtava juttu! Molemmista valmennuksista 
olen saanut paljon hyviä uusia ideoita tree- 
neihin ja mikäpä muukaan kun treenaaminen 
auttaisi toteuttamaan näitä ideoita! Toivotta- 
vasti työ kantaa hedelmää myös tulevan kau- 
den kokeissa. 

Sitten vielä vähän kouluttajasta. Tarja oli 
keksinyt meille paljon erilaisia tehtäviä, mikä 
oli Myrtille hyvä juttu sekä myös mieluisaa 
ohjaajalle. Kaikki koirat suoriutuivat hienos- 
ti päivän tehtävistä, jos ei ihan ensimmäisellä 
yrittämällä niin sitten toisella tai ihan viimeis- 
tään kolmannella. Vaikka päivän mittaan teh- 
tiin paljon erilaisia tehtäviä, oli Tarjalla antaa 
jokaisesta tehtävästä hyviä vinkkejä miten 
asioita kannattaa lähteä rakentamaan. Lisäksi 
Tarja oli mielestäni hyvin kannustava koulut- 
taja. Itselle jäi todella hyvä mieli treeneistä ja. 
Hyvät treenit ja paljon hyviä koiria sekä upeat 
treenimaastot! Mahtava juttu, että flattien val- 
mennusrengas toteutettiin. 


- Treeniterkuin Maija & Myrtti 

Flattien MEJÄ-mestaruus 2019 


FLATT| 
ME JA 
NESTARI 


MEJÄ-mestari 2019: Flatts Happy Lovergirl & Markku Kastepohja 


Miltä nyt tuntuu? 

Hienolta tuntuu, tosin aluksi oli vaikea uskoa, 
että me saimme mestaruuden. Tämä oli vasta 
meidän 10. mejäkoe. 


Mikä ratkaisi kisan voiton teille? 
Kanssakilpailijoiden epäonnistumiset. — Vii- 
me vuonna näillä pisteillä (46) olisi tultu vas- 
ta kolmanneksi. Rita merkkasi hyvin kaikki 
löytämänsä makuut, ensimmäistä kertaa näin 
hienosti, yhden makuun ohitimme parin met- 
rin päästä. Luulin, että kokeneemmat kilpailijat 
toki merkkaavat kaikki makuut, mutta ei tällä 
kertaa. 


Minkälainen paikka ja 

fasiliteetit olivat kokeelle? 

Koemaastot olivat hyvät, itse kulkemani kolme 
jälkeä olivat helppokulkuisia. Keskuspaikalta- 
kin pääsi kävellen metsään koiran kanssa. 


Mikä on koirasi paras ominaisuus? 
Innokkuus. Se pitää jäljestyksestä, joten minun 
tarvitsee vain jarrutella. 


Mikä tekee sinun koirastasi mielestäsi hyvän jäl- 
kikoiran ja miksi juuri sinun koirasi kruunattiin 
tänään MEJÄ-mestariksi? 

Rita on innokas, mutta pystyy rauhoittumaan 
alkumakauksella.. Se ymmärtää 10 metrin oh- 
jausmatkalla mitä hajua pitää jäljestää. Tässä 


32 Flattiviesti 3/2019 


kokeessa Rita merkkasi hyvin kaikki löytämän- 
sä makuut. Minä sain Ritan rauhoittumaan al- 
kumakauksella, jonka vuoksi se pystyi keskitty- 
mään työhön. Ohjausmatkan puolivälissä otin 
Ritan takaisin kun se meinasi poiketa veriural- 
ta, jarrutin vauhdin tavalliseksi kävelyksi. Näillä 
eväillä kaksi ensimmäistä sivua etenimmekin 
veriuran päällä. 


Kuinka paljon harjoittelette ja 

minkälaisia harjoituksia teette? 

Tämä oli kolmas koe tänä kesänä. Tein pari har- 
joitusjälkeä ennen kutakin koetta. Treenijäljelle 
teen paljon kulmia ja makauksia, mutta mat- 
ka on kuitenkin vain puolet koejäljestä. Tänä 
vuonna emme harjoitelleet katkokulmaa lain- 
kaan ja kokeissa Rita ratkaisikin katkokulman 
aina eri lailla: saappaanjälkiä pitkin, rengasta- 
malla ja ilmavainulla. 


Mikä on ollut vaikeinta treenata? 
Makausten merkkaaminen. 


Mihin keskitytte treeneissä? 

Tänä kesänä keskityin makauksiin, piilotin pilt- 
tipurkeissa syötävää makauksille. Alkukesästä 
minulla oli herkkuja joka makauksella, mutta 
ennen mestaruuskoetta vain joka toisella ma- 
kauksella. Tällä keinolla Rita alkoi kiinnostua 
makauksistakin eikävain sorkan löytymisestä. 


"Markku Kastepohja 


Miten valmistauduitte mestaruuskokeeseen? 
Aloitimme mejän viime vuoden keväällä osal- 
listumalla alkeiskurssille. Starttasimme vappu- 
kokeessa ja Rita valioitui 3 kk:n päästä, ykköstu- 
lokset tulivat kuitenkin melko pienillä pisteillä. 
Tänä vuonna osallistuimme SNJ:n kesäleirillä 
2-päiväiseen mejä- work shopiin ja Flattileiril- 
lä kahtena päivänä mejä-koulutukseen. Näistä 
koulutuksista opin rauhoittamaan Ritan alku- 
makauksella, kertomaan alkumakauksella ja 
ohjausmatkalla mitä hajua tulee seurata sekä 
jarruttamaan vauhdin mukavaksi kävelyksi. 
Lisäksi treenijäljillä makauksille piilotetut her- 
kut saivat Ritan lopulta kiinnostumaan myös 
makauksista. Tavoitteemme mestaruuskokeessa 
oli tehdä oma ennätys VOI-pisteissä ja sen me 
teimmekin. 


Mikä oli mieleenpainuvin hetki kisassa? 
Jäljestyksessä oli kaksi huippukohtaa: Ensim- 
mäisellä kulmalla oli katko, hetken etsimisen 
jälkeen oli suuri helpotus veretyksen jatko- 
kohdan löytyminen. Kaadolle tulo yllätti, minä 
odotin vasta viimeistä kulmaa. Tulosten luke- 
minen oli minulle aivan uskomatonta, loppua 
kohti aina vaan jännittävämmäksi käyden. 


- Markku Kastepohja ja Rita 


Miltä nyt tuntuu? 

Oli todella kivaa olla pitkästä aikaa MEJÄ- 
kokeessa. Edellisen kerran olen ollut kokeessa 
vuonna 2008. Jäljellä on hienoa seurata koiran 
itsenäistä työskentelyä ja opetella lukemaan koi- 
ran omaa ”jäljestämiskäsialaa”. 


Mikä ratkaisi kisan voiton teille? 

Mejässä on minusta paljon elementtejä, joihin ei 
voi itse vaikuttaa: millainen maasto on ja kuinka 
paljon siellä on esim. marjastajien tai riistan jäl- 
kiä. Hyvä koira voi epäonnistua, jos häiriöt ovat 
kohtuuttomia koiran osaamistasoon nähden. 
Surku sai tällä kertaa arvonnassa minusta juuri 
optimaalisen maaston ja jäljestysnumeron sen 
tämänhetkiseen osaamistasoon nähden. 


Minkälainen paikka ja 

fasiliteetit olivat kokeelle? 

Keskuspaikka oli sopiva kokeelle ja järjeste- 
lyt toimivat hienosti ja sujuvasti. Mejä-päivät 
ovat pitkiä, mutta se kuuluu lajin luonteeseen. 
Tunnelma paikan päällä ei ole vuosien varrel- 
la muuttunut vaan ilmapiiri on kannustava ja 
huumoripitoinen pitkistä päivistä huolimatta. 


Mikä on koirasi paras ominaisuus? 

Surku on kiltti ja haluaa tehdä yhdessä asioita. 
Tykkään tällä hetkellä siitä, että se etenee jäljellä 
minusta järkevästi ja tehokkaasti sekä ajattelee 
mitä on tekemässä. Kiinnostavaa nähdä, millai- 
nen jäljestäjä siitä tulee, kun sen ”käsiala? vielä 
hieman kehittyy. 


Mikä tekee sinun koirastasi mielestäsi hyvän jäl- 
kikoiran ja miksi juuri sinun koirasi kruunattiin 
tänään Hirvipääksi? 

Surku on motivoitunut jäljestäjä ja saanut jäljes- 
tysjuonesta kiinni hyvin nopeasti. Hirvipäässä 
se pääsi sille sopivalle jäljelle, jossa se teki par- 
haansa. 


Kuinka paljon harjoittelette ja minkälaisia har- 
joituksia teette? Mihin keskitytte treeneissä? Mi- 
ten valmistauduitte mestaruuskokeeseen? 

Yritän saada koiralle mahdollisimman tehok- 
kaat harjoitukset, eli miettiä mitä koiran tar- 
vitsee milläkin hetkellä oppia ja millä siihen 
päämäärään päästään. Surkun kohdalla se tar- 
koitti nyt kokemuksen kartuttamista, onnistu- 
neita jäljestyksiä ja sitä kautta itseluottamuksen 
kasvattamista jäljestyksessä. Surku on vielä tosi 
kokematon jäljestäjä ja sen treenikerrat ovat vä- 
häiset, mutta riittävät, että sillä on mahdollisuus 
onnistua kokeessa. 


Mikä on ollut vaikeinta treenata? 
Koiran treenaaminen yleisesti on pääasiassa tosi 
hauskaa, joten ehkä treeniajan järjestäminen 
lapsiperheessä on ollut vaikeinta. 


Mikä oli mieleenpainuvin hetki kisassa? 
Mieleenpainuvinta oli saapua kaadolle, sillä 
Surku ilmeisesti meinasi mennä siitä ensin ohi. 
Onneksi se huomasi sen itse ja etsi kaadon il- 
mavainulla. Ylipäätään minusta Surkun jäljes- 
tystä on todella mukava katsella narun toisessa 
päässä. 

- Sari Malin ja Surku 


iän — A 


- MEJÄ-MESTARUUS 2019 - 


Hirvipää 2019: Biehkan Eri-Hotti & Sari Malin 


wi 


OMarkku Kastepohja 


Tulokset Flattien MEJÄ-mestaruus, VOI-luokka, tuomari Marika Raittinen 


- skn Flatts Happy Lovegirl ”Rita; om. Markku Kastepohja VOI1/46 --> 
Flatti MEJÄ-mestari 2019 
- skn Goofytroops Secret Love ”Heila” om. Liisa Keränen VOI1/46 
- sku Morrini Carrock Beck ”Uuno” om. Heidi Vainio, VOI1/43 
- sku Akiro von der Thörlhöhe ”Vesper”, om. Marko Saarni & Mari Mamia VOI1/41 
- skn Huntstars Fatal Attraction ”Sirkku”, om. Miia Koski VOI1/40 
- sku Omskakas Ogradvis "Kaapo", om. Pertti Päivärinta, VOI1/40 
- skn Pepperment Tifani Abril Mei Pulmu”; om. Mari Mamia & Marko Saarni, VOI2/37 


Mestaruuden ulkopuolelta, tuomari Satu Koski: 
- sku Noanarkin Fregata Aguila, om. Janina Alankoja-Kanervala, VOI2/36 
Tulokset Flattien Hirvipää, AVO-luokka, tuomarit Pasi Kemppainen ja Marja Asikainen: 


- skn Biehkan Eri-Hotti "Surku”, om. Sari Malin, AVO1/44 --> 
Vuoden Hirvipää 2019 
- sku Huntstars Hope "Nelson? om. Mira Pyhälahti, AVO1/40 
- sku Harvahampaan Phantom Of The Dragonheart "Manu"; om. Mira Pyhälahti, AVO2/37 
- sku Biehkan Auchentoshan "Rokka? om. Sami Virtanen ohj. Minna Hakamaa, AVO3/27 
- sku Engsboda Something Special "Frisco”, om. Minsu Rauramo, AVO2/31 
- sku Huntstars Endless Love, om. Elina Kokko, AVO2/31 
- skn Biehkan Clynelish "Nuusa? om. Tina Hietala & Jani Virtanen, AVOO 
- sku Harvahampaan On up and up "Neo? Om. Antti Juola, AVOO 
- sku Heilurihännnän Carlow Falle” om. Pihla Pavas, AVO0 
- sku Egon from Admont Flat-XP ”Egon”; om. Mari Mamia & Marko Saarni, AVO- 

- MEJÄ-MESTARUUSKOKEESSA - 


Flattien MEJÄ-mestaruuskisan tunnelmia 


Vuosittainen Flattien MEJÄ-mestaruus 
järjestettiin 3.-4.8.2019 Mäntsälän Hirvi- 
haarassa. Koeviikonloppu alkoi lauantaina 
jälkientekotalkoilla. Paikalle Hirvihaaraan 
ampumaradalle oli saapunut ilahduttavan 
runsas joukko flattiväkeä sekä muutama kiha- 
ra- ja chessieharrastaja, sillä samassa kokeessa 
ratkottiin myös kiharakarvaisten noutajien 
ja chesapeakelahden noutajien MEJÄ-mesta- 
ruudet. Lisäksi kokeeseen osallistui muutama 
labradorinnoutaja täyttämään jäljelle jääneitä 
koepaikkoja, joten koe täyttyi hienosti useam- 
man eri noutajarodun edustuksesta. 

Ennen jälkitalkoisiin ryhtymistä kerrattiin 
yleisiä periaatteita jäljenteosta, jotta kaikille 
koirille tulisi mahdollisimman yhtenäiset jäl- 
jet teknisesti. Osallistuin itse AVO-luokkaan 
flattini Fallen kanssa. AVO-kokeita meillä on 
jo useampia takana, mutta tämä oli flattien 
mestaruuskokeena ensimmäinen. Jälkiente- 
kopäivänä ei ollut onneksi erityisen kuuma, 
mutta hirvikärpäset pörräsivät niin, että niitä 
saattoi löytää itsestä vielä kotonakin. Maastos- 
sa oli hyvin kuivaa kaikkialla kun kulunut kesä 
on ollut vähäsateinen. Tämän vuoksi verisieni 
tuntui kuivuvan nopeasti ja itse odotinkin ma- 
kauksia sillä silmällä, että pääsen lisäämään 
verta sieneen uudelleen. 


Koeaamu valkeni ja alkoi tavalliseen tapaan 
aamupalalla ja ylituomarin puhuttelulla. Pai- 
kalle oli saapunut ennätykselliset 18 sileäkar- 
vaista noutajaa ohjaajineen. Kokeen ylituo- 
marina toimi Marika Raittinen, joka arvosteli 
flattien MEJÄ-mestaruuden. Muina tuoma- 
reina kokeessa olivat Pasi Kemppainen, Mar- 
ja Asikainen ja Satu Kemppainen. Tuomarin 
puhuttelun jälkeen arvottiin MEJÄ-kokeille 
tyypilliseen tapaan jälkien suoritusnumerot. 
Arpaonni antoi minulle omasta tuomariryh- 
mästäni ensimmäisen jäljen. Kaikki koirat 
läpäisivät laukauksensietotestin hienosti ja sen 
myötä koesuoritukset päästiin aloittamaan. 
Saavuttuamme jälkipaikalle odottelin, että 
jälkeni opas käy viemässä sorkan jäljen päähän 
ja samalla valmistauduin omaan suorituksee- 
ni. Koirani Falle lähti alkumakaukselta hyvin 
matkaan ja jäljesti ensimmäisen osuuden hie- 
nosti jälkiuraa pitkin käyttäen enimmäkseen 
maavainua. Tulimme ensimmäiseen kulmaan, 
minkä makauksen Falle merkkasi tarkasti. 
Seuraavan osuuden alussa kuitenkin muut 
hajut houkuttivat ja yksi tiheikkö veti Fal- 
lea puoleensa kahden hukan verran. Kolmas 
ja ratkaiseva kokeen keskeyttävä hukka tuli 
pian näiden jälkeen. Tällä kertaa riistanhajut 
veivät voiton jäljestyksestä, mutta alun tarkka 


työskentely antoi minulle uskoa, että edistystä 
treeneissä on tapahtunut. Haasteita meillä vie- 
lä riittää, mutta kokeen myötä tuli selville mi- 
hin harjoittelussa täytyy kiinnittää huomiota. 
Oman suorituksen jälkeen kävin opastamassa 
toiselle koirakolle edellisenä päivänä jälkipa- 
rini kanssa tekemän jäljen. Kuten on tapana, 
ei päivän jälkisuorituksista keskusteltu ennen 
tulosten julkistamista ja palkintojen jakoa. 
Koepaikalle palasi metsästä tasaiseen tahtiin 
ihmisiä, jotka olivat saaneet koiransa kanssa 
urakan valmiiksi. 

Illansuussa kun kaikki olivat päässeet 
maastosta pois, oli aika julkistaa kokeen tu- 
lokset. Kukin tuomari luki ääneen arvostele- 
miensa koirien jälkikertomukset, mestarit vii- 
meisenä. Flattien Hirvipääksi ylsi tänä vuonna 
Biehkan Eri-Hotti. MEJÄ-mestariksi puoles- 
taan kruunattiin Flatts Happy Lovergirl, jonka 
kanssa toisella sijalla hienosti tasapistein oli 
viime vuoden mestari Goofytroop's Secret 
Love. Vaativa, mutta erittäin antoisa koevii- 
konloppu oli saatu päätökseensä. 


Teksti: Pihla Pavas 


MEJA 

Metsästyskoirien jäljestämiskokeessa (MEJÄ) arvioidaan koiran kykyä haavoittuneen riistaeläimen verijäljen seuraamiseen. Kokeessa jäljitellään 
metsästystilanteessa, tai kolaritilanteessa haavoittuneen riistaeläimen kulkureittiä maastossa. Jäljellä on kulmia, joilla mallinnetaan riistan taipu- 
musta yrittää eksyttää takaa-ajajat vaihtamalla nopeasti kulkusuuntaa. Lisäksi jäljellä on haavoitetun riistan makuupaikkoja jäljitteleviä, voimak- 
kaasti verenhajuisia kohtia, sekä haavan tyrehtymistä esittävä katko, jolla ei ole lainkaan verta. 


Kokeessa arvioidaan koiran halukkuutta ja intoa seurata verijälkeä maastossa. Metsästyskoiralle tärkeä ominaisuus on pysyä sille osoitetulla jäljellä, 
vaihtamatta tuoreempiin, voimakkaasti kiinnostaviin riistan hajuihin, sekä osoittaa selkeästi erilaisia muutoksia jäljen matkalla. Tämän vuoksi 
koiran jälkivarmuus ja tarkkuus on yksi tärkeistä arvosteltavista kohteista. Koska käytännön jäljestystilanteessa on ensiarvoisen tärkeää havaita, 
mikäli riista on paetessaan käynyt makuulle, arvioidaan myös koejäljellä koiran kykyä merkitä ja osoittaa vahvemmin hajustetut alueet, makuut. 
Jäljen päässä oleva kaato on arvostelukohde, jossa tuomari tarkkailee koiran reagointia. Koira ei saa pelätä tai väistää kaatoa ja sen on oltava sel- 
keästi kiinnostunut kaadosta, tai jäätävä paikoilleen kaadon löytymisen merkiksi. Tuomarille on tärkeää, minkälaisen vaikutelman metsästyskoira 
työskentelystään antaa ja myös tätä ominaisuutta arvioidaan jäljestämiskokeissa. Monet jäljestämiskokeisiin koulutetut koirat omaavat erinomaiset 
edellytykset käytännön jäljestystehtäviin. Monet myös toimivat jo suurriistan virka-aputehtävissä (SRVA). 


MFJA-mestaruus 

Flattien MEJÄ-mestaruus on vuosittain järjestettävä koe, jossa kilpaillaan Flatti MEJÄ mestari- ja Hirvipää-titteleistä. Mestaruus ratkaistaan kokeen 
korkeimmassa, voittajaluokassa (VOIT), johon osallistumisoikeus karsitaan vuoden aikana saavutettujen VOI-tulosten keskiarvon mukaan. Karsinta 
tapahtuu kahden parhaan VOI-tuloksen perusteella ja karsintaraja on vaihdellut vuosittain 40 — 45 pisteen välillä (kokeen maksimi pistemäärä on 
50 pistettä). Mestaruudesta kilpailemaan valitaan kuusi koiraa, sekä edellisen vuoden mestari. Hirvipää-tittelistä kilpaillaan kokeen alemmassa, 
avoimessa luokassa (AVO), johon saavat osallistua kaikki flatit, joilla ei vielä ole oikeutta osallistua voittajaluokkaan. 


FP 


MN 
Tarvikemyynnistä kaikkea kivaa 


Ti arvikemyyn ; 


Koko valikoiman, tuotekuvat ja tulevat 
uutuustuotteet löydät osoitteesta: 
www.flatti.net/tarvikemyynti. 

v 
Muista tilata. pentupaketit ajoissa! 
Lisätietoa nettisivuilta. 


OJuho Pajari 


Suomen sileäkarvaiset noutajat ry 


Hanna Hujanen 040 578 9523/ Sanna Lahtinen 040 731 0831 


Olemme toimineet pentuvälittäjinä vuodesta 2012 lähtien. Ota 
rohkeasti yhteyttä: pentuflatti.net, tai tule nykäisemään hihasta 
kokeissa ja tapahtumissa, jos jotakin kysyttävää tulee mieleen. 


Pentuvälityksen sivuilta, osoitteesta: www.flatti.net/pentuvalitys 
löytyy ohjeet kasvattajille pentueiden ilmoittamiseen pentuvälityk- 
seen ja listat suunnitteilla olevista sekä astutetuista ja syntyneistä 
pentueista. Sivulta löydät ohjeita myös flattipennun ostajalle. 


- KESÄLEIRIKOOSTE - 


Kesäleirin 2019 palautekooste 


Flattien kesäleiri on järjestetty yhtäjaksoisesti vuodesta 1982 lähtien. Vuoden 2019 leiri oli siis järjestyksessään 38. kesäleiri! Heti 


alusta alkaen leiri on ollut jäsenistön keskuudessa suosittu, jo ensimmäisillä leireillä on ollut 40-50 osallistujaa. Alun perin kesäleiri 
on ollut yhden viikonlopun mittainen, kestäen perjantaista sunnuntaihin. Leirin pituutta on välillä kasvatettu ja kokeiltu myös lei- 
rin onnistumista koko viikon mittaisena tapahtumana, mutta sittemmin palattu nykyisin torstaista perjantaihin kestävään pitkään 
viikonloppuun. Leiripaikka on vaihdellut eri puolilla Suomea, joskus on oltu useampana vuonna samassa paikassa tai palattu väli- 
vuoden jälkeen uudelleen tuttuun leiripaikkaan. Leirin ajankohta on vaihdellut kesäkuun ja heinäkuun välillä. 


Viime vuosina flattien kesäleiri on järjestetty 
vakiintuneella paikalla, heinäkuun toisella vii- 
kolla. Flattileirin suosio on pysytellyt kokolail- 
la samanlaisena läpi vuosikymmenen. Pieniä 
muutoksia osallistujamäärissä on vuosien vä- 
lillä ollut, mutta tänä vuonna Surkeella leireili 
taas lähes sata leiriläistä. Tämän kesän leirin 
jälkeen leiriorganisaatio päätti tehdä nopean 
kyselyn järjestön jäsenille kesäleirin järjeste- 
lyistä ja siitä, mitä leiriläiset kesäleiriltä odot- 
tavat. Vastausten perusteella leirin järjestäjät 
haluavat kehittää kesäleiriä aina vain enem- 
män jäsenistön toiveiden suuntaan ja miettiä 
miten myös flattileiri voisi uudistua tukien 
strategiaa, mutta perinteitä kunnioittaen. 

Kyselyyn vastasi yli kolmannes kesäleirin 
osallistujista, murto-osa vastaajista oli kou- 
luttajia. Viidennes vastaajista oli leirillä en- 
simmäistä kertaa. Leirin vakiintunut paikka 
heinäkuun toiselle viikolle oli 31/34 vastaajan 
mielestä hyvä asia. 

Kysely jaettiin muutamaan kokonaisuuteen. 
Ensimmäinen osa käsitteli leirin käytännön 
järjestelyjä yleisesti. Vastauksista kävi ilmi, että 
Matkailutila Surkeenjärvi paikkana miellyttää 
leiriläisiä. Erittäin paljon positiivista palautetta 
saavat Surkeen treenimaastot, jotka sijaitsevat 
kävelymatkan etäisyydellä leirin keskuspaikas- 
ta. Maastoja pidetään myös NOME-, MEJÄ- ja 
WT-koulutuksiin erinomaisen hyvin sopivi- 
na. Koulutusten välillä pidettävä ruokatauko 
koetaan vastaajien mukaan hyödylliseksi, niin 
koirien kuin ohjaajienkin lepotaukona. Mo- 
net toivoivat alustavan koulutusryhmäjaon 
julkaistavaksi jo ennen leiriä esimerkiksi face- 
bookin tapahtumasivulla. 

Sijainniltaan Matkailutila Surkee koetaan 
erinomaiseksi. Paikalle ei pohjoisemmilta 
osallistujiltakaan tule ihan koko päivän ajo- 
matkaa. Toisaalta pitkään samassa paikassa 
leireilyä moititaan tylsäksi. Ison kiitoksen saa- 
vat Surkeenjärven isäntäväki ja Surkeella tar- 

jottava ruoka. Majoitus taas on saanut vastaa- 
jat mietteliääksi. Majoituksen taso sinänsä on 
kaikkien vastaajien mielestä hyvä tai erittäin 
hyvä, mutta majoitusten väliset eroavaisuudet 
koetaan hinnoittelun osalta epätasaisiksi. Mo- 
net toivovat saavansa leirikämppiksensä, sekä 
majapaikkansa tietoon jo ennen leiriä. 

Leirin tiedotus ei tänä vuonna toiminut 
toivotulla tavalla. Kyselyn vastauksista nousi- 
kin selkeästi esiin tarve nopealle viestinnälle, 
kuten WhatsApp-ryhmälle, jossa pystyisi ajan- 
tasaisesti ja nopeasti viestimään niin aikatau- 
lujen muutoksista, iltaohjelmasta, eri koulu- 
tusryhmien sijainnista kuin löytötavaroistakin. 
Leiripäällikkö on tämän palautteen jo laittanut 
korvan taakse seuraavan leirin työkalupakkiin. 

Yleisellä tasolla leirin järjestelyt saivat poik- 
keuksetta positiivista palautetta ja leiripäälli- 
kön hoitamat aamu- ja keskipäivän kokoontu- 
miset koettiin tärkeäksi informaatiotuokioksi 
ja kokoamaan leiriläiset yhteen. 


Koulutuskokonaisuuden palautteista kävi ilmi, 
että kouluttajiin oltiin pääsääntöisesti erittäin 
tyytyväisiä tai tyytyväisiä. NOME koulutus- 
ryhmissä oltiin tyytyväisiä stabiileihin ryhmä- 
jakoihin, jolloin koulutuksia pystyttiin raken- 
tamaan tavoitteellisesti ja ryhmissä edettiin 
koulutuksellisesti paljon. Useat kouluttajat sai- 
vat henkilökohtaisesti erinomaista palautetta 
koulutuksista ja heitä onkin jo pyydetty varaa- 
maan kalenteriinsa tilaa vuoden 2020 flattilei- 
rille. Valitettavasti leirillä yhdelle päivälle osui 
liian suuria NOME-koulutusryhmiä, jotka 
palautteessa saavat poikkeuksetta negatiivisen 
huomion. Silti flatti-ihmiset ovat kyllä sydä- 
mellisiä. Vaikka isot koulutusryhmät onkin 
mainittu negatiivisena asiana, on koulutusryh- 
missä kuitenkin suhtauduttu asiaan erittäin 
positiivisesti. Palautteessa on myös nostettu 
esiin kehitysideoita esimerkiksi räätälöidyistä 
kursseista kuten vesityökurssi, nosework-kurs- 
si, tai luento ja klinikoista, kuten ohjaukset tai 
pysäytyspillin opettaminen. Kaksipäiväisistä 
teho-erikoiskursseista ja valmennusringistä oli 
myös toiveita. Uusia harrastajia toivottiin otet- 
tavan paremmin huomioon leirin ohjelmaa 
suunniteltaessa ja ehdotettiin leirille esimer- 
kiksi erityistä esittäytymis- ja tutustumisiltaa. 
Näitä vaihtoehtoja otetaan huomioon seuraa- 
vien vuosien leirejä suunniteltaessa, myös osa- 
na järjestön strategiaa. 


Tuomari Jenni Juven 


BISI 


BIS2 


om. Laura Rajakallio 


BIS3 


om. Tiina Pikkuaho 


BIS4 


om. Jaana Räty 


BIS5; BIS VET 


Kesäleiri 2019 
Open Show tulokset: 


skn Noanarkin Tringa Totanus ”Kismet” 
om. Kaija Leinonen & Akane Miura 


skn Almanza Between You And Me ”Vappu”, 
skn Susedalens Tikka Pull the Tricker ”Martina” 


sku Almanza Simply Starstruck ”Lucky”; 


skn Champerin Justiina ”Justi”, 
om. Heini ja Kari-Pekka Hietala 


Parikilpailun voittajat Vappu & Lucky 


MEJÄ-koulutusten osalta seuraavalle leirille 
toivottiin enemmän kokeneempien koirakoi- 
den mejä koulutusta work shop-tyyppisesti. 

Rally-toko koulutus oli vuoden 2019 leiril- 
lä todellinen onnistuja. Leiriläiset kiinnostui- 
vat koulutuksesta ohi kävellessään ja lähtivät 
innokkaasti mukaan kokeilemaan itselleen 
uutta lajia. Moni vastaaja kertoi saaneensa 
rallykärpäsen pureman mukaansatempaavan 
kouluttajan innoittamana. Myös rally-toko on 
jo varattu ensi vuoden leirin ohjelmaan, koko 
leirin mittaisena. 

Leirillä järjestetyt oheistapahtumat, jalos- 
tustarkastus, open show ja mejä-koe koettiin 
mukavaksi lisäksi tavalliseen leiriohjelmaan. 
Erityisesti jalostustarkastus toivottiin säily- 
tettävän tulevien leirien ohjelmassa ja sen to- 
dettiin sopivan leirin konseptiin hyvin. Open 
show mielletään mukavaksi illanvietto-ohjel- 
maksi leirillä, joskin sen profiilia mukavana 
picnic-tapahtumana voisi kohottaa. Iltaoh- 
jelmat Kaipaavat palautteen mukaan hieman 
kasvojen kohotusta, mutta leiriläiset yhteen 
kokoavana toimintana niiden toivotaan pysy- 
vän edelleen ohjelmistossa. 

Kysymykset leirin kehittämisestä ja toiveis- 
ta tulevien vuosien leirille saivat vastaajat hie- 
romaan ideanystyröitään. Leirin ohjelmistoon 
esitettiin liitettäväksi toimintaa eläkeläiskoi- 
rille, muutoin ei-kokeeseen tähtääville koirille 

- KESÄLEIRIKOOSTE - 


fEnsi vuonna Jlattileiri järjestetään 
8.-12.7. jälleen Matkailutila Surkeen- 
järvellä. Tervetuloa kaikki uudet ja van- 
hat flattiharrastajat oppimaan uutta 

tai kertaamaan vanhaa ja nauttimaan 
Jlattimäisestä yhdessäolosta? 


tai juuri uuden flatin hankkineelle aloittaval- 
le koirakolle. Yhteistä ohjelmaa jossa samalla 
voisi tutustua niin muihin flattiharrastajiin, 
kuin eri lajeihin mutta ei niin tavoitteellisesti, 
ikäänkuin leirin sisälle leivottu tutustumispäi- 
vä eri harrastusmuotoihin. Myös kevyempää 
toimintaa, kuten koirakeilausta ja flyballia esi- 
tettiin oheisohjelmaksi leirille. 

Flattien kesäleirin suosio vastaajien kes- 
kuudessa on korkea, sillä 30/34 vastaajan mie- 
lestä olisi suuri, tai erittäin suuri pettymys jos 
leiriä ei järjestettäisi. Monessa palautteessa 
kävi ilmi hyvän ilmapiirin ja ”flatti-hengen” 
vahva läsnäolo leirillä. 

Ensi vuonna flattileiri järjestetään 8.-12.7. 
jälleen Matkailutila Surkeenjärvellä. Tervetu- 
loa kaikki uudet ja vanhat flattiharrastajat op- 
pimaan uutta tai kertaamaan vanhaa ja naut- 
timaan flattimäisestä yhdessäolosta upealle 
Surkeelle. 

- Mari Mamia 


YsSIA Nä > 


OJuho Pajari 

- FLATTIHENKINEN TOKO-VIIKONLOPPU - 


Kuva: Kaija Leinonen 


Flattihenkinen TOKO-viikonloppu 


Flattien TOKO-mestaruus järjestettiin jo 
toista vuotta peräkkäin koulutuskeskus Sal- 
pauksen maneesissa Asikkalassa. Koetuoma- 
rina toimi Ralf Björklund. Kokeessa ratkottiin 
sekä yksilö- että joukkuemestaruus. Tänä 
vuonna pyrimme täyttämään koko kokeen 
flateilla, missä onnistuimmekin aika hyvin. 
Valitettavasti muutama flatti joutui perumaan 
tulonsa juoksujen takia, mutta loppujen lo- 
puksi kokeessa oli 17 flattia, mikä oli jo hyvä 
määrä. 

Kokeen ensimmäiset kilpailijat saapuivat 
hyvissä ajoin, eikä ilmoittautumispisteen pie- 
ni epävarmuus haitannut, kun kokeneemmat 
kilpailijat osasivat neuvoa mitä ilmoittautu- 
misessa tulisi tarkistaa. 

Koe sujui hyvämielisessä hengessä ja mu- 
kana oli jännittyneistä ensikertalaisista hie- 
man tottuneempiin kilpailijoihin. Päivään 
mahtui iloa ja onnistuneita suorituksia, kaik- 
kia tsempattiin ja elettiin mukana suorituksis- 
sa. Vaikkei koko koe täyttynytkään flateista, 
olivat ne hyvin edustettuina. Jokaisen luokan 
kolmen parhaan joukossa oli ainakin yksi 
flatti. Alokasluokassa ja avoimessa luokassa 


Huhtikuun lopussa pääsimme Sarkan 
kanssa Asikkalaan treenaamaan flatti- 
ihmisten porukassa. Asumme Kajaanissa, 
minkä vuoksi osallistuminen Suomen si- 
leäkarvaiset noutajat ry:n toimintaan on 
jäänyt osaltamme vähemmälle. Mahdolli- 
suus majoitukseen paikan päällä sekä totta 
kai TOKOn treenaaminen flattiporukassa 
houkutteli ajomatkalle kauemmas etelään 
— joten olihan se sitten lähdettävä. Pitkä 
välimatka antoi myös hyvän syyn saapua 
paikalle jo lauantaina seuraamaan flattien 
TOKO-mestaruutta. Oli mukava seurata 

näimme flatteja kaikilla kolmella palkinto- 
sijalla. Alokasluokan voiton vei Toffedreams 
For Gold and Rust, ohjaajana Tiina Rasi ja 
avoimen luokan voiton vei Filurin Magpie, 
ohjaajana Pipa Pärssinen. 

Voittajaluokassa ja erikoisvoittajassa flatit 

edustivat kahdella ensimmäisellä palkinto- 
sijalla. Voittajaluokan voiton vei Huntstars 
Tiffany, ohjaajana Jenny Mänttäri ja erikois- 
voittajan voiton vei Virosta tullut Bersifjor 
Vicenza ohjaajana Regina Suup. 
Flattien tämän vuoden tokomestariksi kruu- 
nattiin Bersifjor Vicenza, ohjaajana Regina 
Suup. Joukkuemestaruuden voitti Talkoopo- 
rukka. Paljon onnea! 

Mukavan kokeen ja tokomaisen viikon- 
lopun kevennykseksi järjestettiin vielä seu- 
raavana päivänä TOKO-treenit maneesissa. 
Halukkaat saivat yöpyä paikan päällä. Sun- 
nuntaina aamutuimaan useat kokeeseen 
osallistujat, ja muutama muu kerääntyivät 
maneesiin käydäkseen päivän läpi. Koiria oli 
alokkaista konkareihin ja treenit järjestettiin 
jokaisen koirakon tason mukaisesti. Treenit 
alkoivat vapaavalintaisella, muutamalla ko- 


katsomosta koepäivän kannustavaa ja iloista 
ilmapiiriä. 

Koepäivänä kentällä ja katsomossa val- 
linnut iloinen yhteishenki jatkui sunnuntain 
treenipäivänä. Oli ihana nähdä hallin täy- 
deltä iloisena heiluvia tummia häntiä ja yhtä 
innostuneita ohjaajia. Kouluttajat olivat kan- 
nustavia ja päivä pursusi uusia näkökulmia ja 
treenivinkkejä. Ei meilläkään Sarkan kanssa 
kaikki mennyt putkeen, mutta kotiin viemi- 
sinä saimme juuri ne neuvot ja kannustukset, 
joita kaipasimme treeneihimme. 


keenomaisella liikkeellä. Kokeessa olleilla oli 
mahdollista harjoitella jotakin liikettä, joka ei 
ollut sujunut tai mitä piti treenata lisää. Tree- 
nipäivän ajatuksena oli harjoitella ryhmässä 
ja käyttää hyväksi toisten koirien tuomaa häi- 
riötä ja hyödyntää eri avustajia. Aamupäivän 
koe- ja ryhmäliikkeiden treenaamisen jälkeen 
oli iltapäivällä vuorossa jumppaa koirille. Eri 
pisteitä kiertäen pystyi esimerkiksi treenaa- 
maan takapäätä, notkeutta ja hyppytekniik- 
kaa. 

Ensi vuonna tokomainen viikonloppu jär- 
jestetään mitä luultavimmin pääsiäisen jälkei- 
senä viikonloppuna, varaa siis valmiiksi tämä 
viikonloppu. Olit sitten aloitteleva treenaaja 
tai maailmanluokan huippu, olet tervetullut 
mukaan viettämään mukavaa viikonloppua 
TOKOn merkeissä! Tavoitteena on täyttää 
koko koe tokoilevista flateista, pitää mukavaa 
ja treenata yhdessä flattimaisessa hengessä. 
Tervetuloa mukaan! 


— Johanna af Hällström-Kamila — 


Lauantaina saapuessani seuraamaan TO- 
KO-mestaruutta, tunsin paikan päältä vain 
kourallisen ihmisiä. TOKO-kokeen ja tree- 
naamisen aikana tutuksi tulivat kuitenkin 
monet kasvot. Jälkeenpäin täytyy todeta, 
että kyllä todella kannatti ajaa Kajaanista 
asti Asikkalaan treenaamaan. 

Tahdon omalta osaltani kiittää hienosti 
järjestetystä ja toteutetusta viikonlopusta, 
jossa uusi flattiharrastaja tunsi olevansa 
osa samaa iloista flattiporukkaa. 


— Irene Kotilainen & Sarka — 


- FLATTIEN SYYSTREFFIT - 


PS 


lattien syystreffit 


Flattikansa kokoontuu syystreffeille Kaarinan Tuorlaan 2.-3.11.2019. Ilmoittaudu mukaan! Syystreffeillä tavataan 
uusia ja vanhoja tuttuja, treenataan nomea, vietetään aikaa yhdessä ja kokoustetaan järjestön syyskokous. 


ALO/AVO-ryhmän kouluttajana toimii Kati Tuominen (Katin koirakoulu). Kati kouluttaa ammatikseen noutajia — tai lähinnä niiden 
ohjaajia — rodunomaisiin lajeihin. Syystreffeillä kouluttaa myös Vuoden Flatin omistaja Emmi Kiviluoma sekä muita myöhemmin 
varmistuvia kouluttajia. Näihin ryhmiin ei ole tasovaatimusta. Voit tulla mukaan pennun, nuoren koiran tai ihan aloittelijan kanssa. 
Koulutus on ryhmäkoulutusta. Koirakot jaetaan aamu- ja iltapäiväryhmiin. Voit myös seurata koulutusta ilman koiraa toisen puolen 
päivää. Jos haluat tulla tutustumaan flatti-ihmisiin ja rodunomaisiin lajeihin, mutta et halua vielä osallistua koulutuksiin koirasi kanssa, 
voit tulla myös seuraamaan koulutuksia kuunteluoppilaana. 


Koulutukset maksavat 80 €/vkl (Kati Tuominen) ja 35 €/vkl (muut ryhmät). Kuunteluoppilaiden hinta on 10 €/vkl. 


Majoituksen ja ruokailun voi varata Tuorlan Majatalosta www.tuorlanmajatalo.fi (koodilla ”FLATT?”) 
Voit halutessasi saapua jo 1.11. 


Ilmoittaudu heti mukaan! Viimeistään 2.10.2019. Ajantasaiset tiedot, ilmoittautumislomake ja ruokailu/majoitushinnat löytyvät 
osoitteesta: flatti.net/toiminta/syystreffit-2019. Osallistuminen edellyttää Suomen sileäkarvaiset noutajat ry:n jäsenyyttä. 

- FLATIT TOKON SM-PRONSSILLE - 


Flateille TOKOssa SM-joukkuepronssia! 
py 


Viime vuonna jäi vähän hampaankoloon 
— piste tokon SM-kilpailussa joukkueprons- 
sista! Siinä jo samalla hetkellä alettiin tehdä 
suunnitelmia tämän vuoden tokon SM:iä var- 
ten: missä SM on, milloin, ketkä voisivat olla 
joukkueessa jne. Suunnitelmat tarkentuivat 
talvikauden aikana, kun tokoilevat flatistit 
järjestivät koulutuksia sekä keskenään omilla 
paikkakunnillaan että yhteisesti kaikille to- 
koileville flateille. Samanrotuisten kanssa on 
mukava harjoitella, kun koirilla on samanlais- 
ta käyttäytymistä, vahvuuksia ja heikkouksia. 
Ja ihmisetkin ovat samanhenkisiä, hyvällä (tai 
huonohkolla) huumorintajulla varustettuja. 
Keväällä järjestettiin Asikkalassa flattien 
tokomestaruus ja seuraavana päivänä kou- 
lutuspäivä. Sinne osallistui flatteja runsain 
määrin ja sielläkin suunniteltiin mm. kokeen 
tulosten perusteella tulevan joukkueen ko- 
koonpanoa. Viimeinen ilmoittautumispäivä 
oli kesäkuun lopussa ja siihen mennessä jouk- 
kue pitäisi tietää. Tämä teki porukalle hieman 
tiukkaa, kun osan suunnitelmat menivät uu- 
siksi koirien sairastumisten ja töiden takia. 

Alokasluokkaan saatiin viime tingassa mu- 
kaan Heidi ja Jade, kun he viimeisenä ilmoit- 
tautumispäivänä kävivät kokeessa hakemassa 
hienon ykköstuloksen ja sitä kautta lunasti- 
vat oikeuden päästä kokeeseen. Heidi ei ollut 
suunnitellut kisaavansa SM:ssä Jaden kanssa, 
mutta pienen suostuttelun jälkeen Heidi otti 
treenispurtin Jaden kanssa ja paketoi alok- 
kaan koemuottiin. Toinen alokasluokan koira 
oli Usva ohjaajanaan Miia. 

Avoimessa luokassa kisasivat sisarukset 
Alli (& Pipa) ja Myrtti (& Maija). Molem- 
mat olivat säästelleet avoimen luokan koetta 
SM:iin ja täten olivat myös säästyneet ahke- 
rammalta tokon treenaamiselta, koirat kun 
olivat jo keväällä startanneet avoimessa luo- 
kassa. Voittajaluokassa piti olla mukana Jen- 
ny Hertan (Huntstar's Tiffany) kanssa, mutta 
Hertta päätti aloittaa juoksun juuri ennen ki- 
saa. Täten varakoira Malva & Tytti joutuivat 
luopumaan osasta nome-treeneistä ja otta- 
maan tokoa mukaan ohjelmistoon. Erikois- 
voittajaluokassa luotettiin Lahjan ja Marian- 
nen osaamiseen. 


Tiukat viimeistelytreenit, joita myös tokoki- 
dutukseksi kutsuttiin, pidettiin flattileirillä, 
jossa osa joukkueesta oli mukana. Täten koko 
porukan oli helppo lähteä SM:iin, yhteishenki 
oli korkealla, kerholta saatiin edustuspaita ja 
Anu Vorobjev lahjoitti koko porukalle onnea 
tuottavat rannekorut. Vielä hiusten värjäämi- 
set ja kynsien lakkaamiset ja joukkue oli val- 
mis! 

Kisapaikalle mentiin jo perjantaina, pysty- 
tettiin kisastudio eli teltta ja suunniteltiin, mil- 
laisia herkkuja kukin paikalle tuo. Herkut ovat 
tärkeä osa tokoa! Lauantaina vuorossa olivat 
alokasluokka (n. 70 koiraa) ja erikoisvoitta- 
jaluokan karsinta yksilöfinaaliin sunnuntaille 
(reilut 50 koiraa). Miia ja Usva tekivät varman 
alokkaan suorituksen, vaikka Usva ei ollut- 
kaan ihan terävimmillään kehissä. He saivat 
165 pistettä ja samalla TK1-koulutustunnuk- 
sen, mikä on hyvä saavutus SM-kilpailussa 
(paljon koiria, useita kehiä vierekkäin jne.). 
Tämä antoi hyvän pohjan joukkuetulokselle. 
Heidi ja Jade pääsivät vuoroon loppupäässä, 
vaan sepä ei haitannut, koska Jade veti lähes 


0,0 

Kuvassa vasemmalta: : Pipa Pärssinen & Filurin Magpie Alli”, 


& Harvahampaan Painted On My Heart Jade”, Marianne Forsell & 
Flatkiss Guilty Intent Lahja”, Maija Valtonen & Filurin Myrtle "Myrtti”, 
Tytti Hirvenlahti & Filurin Mayfly "Malva” 


M - 
Miia Mäkijouppila & Noanarkin Betta Splendens *Usva”, Heidi Siipo 


kaikista liikkeistä kympit. Lopputulos 198,5 
pistettä (max. 200) ja selkeä luokkavoitto. 
Upea suoritus, viimeiset hienosäädöt vireen 
osalta tuottivat tulosta, eikä villi-Jade ollut lii- 
an villi, vaan sopivasti iloinen. 

FErikoisvoittajaluokassa Marianne joutui 
korjailemaan hieman Lahjan menoa ruudun 
eteenmenossa, joka ei ollut helppo (kentällä 
oli kaikenlaisia viivoja ja nauhoja siellä täällä). 
Luoksetulossa tuli kaksoiskäsky, mutta mitään 
muuta isompaa ei ollut missään ja ykkönen- 
hän siitä napsahti, 269 pistettä. EVL osoit- 
tautui hankalaksi, paljon nollia tuli ja täten 
Lahjan tulos oikeutti kevyesti finaaliin ja kar- 
sinnan yhdeksänteen sijaan. Merkillepantavaa 
oli se, että karsinnasta pääsi ennätyspaljon 
noutajia finaaliin: flatti, labradori (joka voitti 
yksilöhopeaa!) sekä kaksi kultaista. 

Sunnuntai alkoi edellisen päivän kisaajien 
osalta rennoissa merkeissä, vaan ei sunnun- 
tailaisten osalta. Jännitystä riitti, kun Malva ja 
Tytti pääsivät heti toisena kehään voittajaluo- 
kassa. Paikallaolossa oli ylimääräistä virettä, 
kun yksi koira lähti Malvan paikallaoloryh- 


OSporttirakki 


mässä toisen koiran luokse ja koko paikallaolo 
uusittiin. Malvan vire oli hyvä koko suorituk- 
sen ajan, jossain liikkeissä tuli ohjaajalta var- 
misteluja ja jossain Malva osasi vähän oikaista 
hommaa. Pisteet 233,16 ja sijoitus reilusti puo- 
lenvälin yläpuolella vajaan 40 koiran joukossa. 

Avoimessa luokassa Maija ja Myrtti tekivät 
todella hienon kokonaisuuden. Yksi pikkuvir- 
he maksoi kuusi pistettä ja parissa liikkeessä 
tuli 9-9,5, mutta tekeminen oli hienoa pomp- 
puineen. Pisteitä ynnäsimme miten sattuu, 
lopputulos 304,76 eli kova ykkönen, jolla men- 
tiin ihan lähelle kärkeä (avoimessa tuli hyviä 
tuloksia, useita yli 300 pisteen suorituksia, 
max. 320). Allin kanssa ei minulla ollut enää 
isoja paineita (paitsi omassa päässä) mennä 
kehään, kun Myrtti onnistui niin hyvin. Alli 
pääsi lipsahtamaan vähän nomemoodiin ja 
keskittyi paikoitellen ympäristöön, joten ke- 
häfiilis ei ollut ihan täydellinen. Liikeosaami- 
nen onneksi pelasti tilanteen, niissä ei Allilla 
ollut vaikeuksia ja teki ne perusvarmasti. Yllä- 
tys oli suuri, kun kokonaispisteet olivat 311,26. 
Lopputuloksissa Alli jäi juuri palkintopallin 

ulkopuolelle eli oli neljäs ja Myrtti kahdeksas 
— hyvät sijoitukset molemmilla vajaan 70 koi- 
ran joukossa. 

FErikoisvoittajaluokan finaali kilpailtiin siis 
sunnuntaina. EVL:n kehä meni vähän päällek- 
käin muiden luokkien kanssa, joten joukku- 
eella riitti sukkulointia paikasta toiseen. Mari- 
anne teki Lahjan kanssa varman suorituksen, 
tosin joitakin (matalahkoja) pisteitä hieman 
ihmeteltiin. Ehkä vaikutusta oli starttinume- 
rolla, joka oli finaalin ensimmäinen? Kokonai- 
suus oli jälleen hyvä, Lahja oli kehässä iloinen 
ja vaikea ruutu onnistui upeasti. Pisteet sun- 
nuntailta 256,25 ja sijoitus finaalin 10.! Koko- 
naistuloksissa Lahja oli sijalla 10 — hienoa! 

Joukkuetuloksia ei ollut missään ja laskes- 
kelimme, että olemme varmasti 10 parhaan 
joukossa, ehkä jopa 5 parhaan. Vessajonossa 
(tärkeä paikka) toisen yhdistyksen jäsen on- 
nitteli meitä, että olisimme kuulemma palkin- 
noilla. Olimme hyvin hämmentyneitä, että ei 
me olla, ei kai. Mutta heillä oli mennyt hyvin 
ja he olivat palkinnoilla, olivat kuulemma las- 
keneet pisteitä. 

Sitten EVL-kehää katsoessamme ja Ralfin 
(Björklund, kokeen ylituomari ja flatti-ihmi- 
nen) kanssa jutustellessamme Veera Jääske- 
läinen laittoi onnitteluviestin pronssista. Mitä 
ihmettä! Tuloksia ei ollut kisapaikalla esillä ja 
kun tivasimme tilannetta Ralfilta, tämä vain 
myhäili meille, mokoma ketku! Sitten kaive- 
limme Veeran linkistä tuloksia ja laskeske- 
limme niitä ja niissä sijoitus oli kyllä kolmas. 
Aloimme jo olla aika innoissamme, vaan 
parempi vara kuin vahinko ja itku pitkästä 
ilosta. Joten emme vielä hurranneet, mutta 
otimme koirat palkintojenjakoon varmuuden 
vuoksi mukaan. Ja kas kummaa, kyllä — jouk- 
kuepronssi oli totta! Eli suunnitelma onnistui 
(venytettiin ja sumplittiin kisaamisia SM:ien 
mukaan, porukkatreenejä, tsemppaamisia 
netissä jne.) ja saimme nostettua tokossa kui- 
tenkin harvakseltaan esiintyvän flattiporukan 
muiden, yleisempien tokorotujen rinnalle pal- 
kinnoille. 

Viikonloppu oli todella hieno meidän 
joukkueellemme sekä kaikille flattitokoilijoille 
— flatti on monipuolinen koira, sopii moneen 
lajiin ja koulutusosaamistakin tälle rodulle 
löytyy. Porukkatreenit ja koulutuspäivät ovat 
yksi tekijä sekä yleisesti flattiporukassa vallit- 
seva hyvä henki. SM:ssä tehtiinkin jo suunni- 
telmat seuraavien koulutuspäivien ja joukku- 
een varalle, alokkaaseen pitää saada tällaisia 
koiria jne. Tästä on hyvä jatkaa metsästyksen 
pariin ja sitten taas palataan tokoilemaan. 
Yhteistreenejä on suunniteltu jo lokakuulle 
ja marraskuussa on Kannuksessa tokoviikon- 


loppu. 


Teksti: Pipa Pärssinen, kuva: Sporttirakki 

- ERIKOISNÄYTTELYN VOITTAJAT - 


Erikoisnäyttelyn voittajat 


Erikoisnäyttelyn tunnelmia, kuvia ja tulokset sekä tuomareiden terveiset on julkaistu aiemmin kesällä ilmestyneessä 
digilehdessä, ErkkariExtrassa, jonka voit ladata järjestön kotisivuilta, flatti.net. 


C.LB C.L.E FI MVA EE MVA LVJV-10 HeVW-17 PMVV-17 Sniffens Lumitähti: PN1, ROP, VET ROP BISI / omistajat: Satu ja Juha Saarinen 
Fusstail's kennelin kiertopalkinto, Heilurihännän kennelin kiertopalkinto, Sniffens kennelin kiertopalkinto 


FI MVA Heilurihännän Eye Of The Tiger: PU1, VSP, BIS2 / omistaja: Emmiina Rämä 
Sniffens Star Of Paronis kiertopalkinto 


Olra Karvo 


| 

Flatin trimmaamisesta 


- FLATIN TRIMMAAMISESTA - 


Teksti ja kuvat Riitta Niemelä 


Saan usein kysymyksiä flatin trimmaamisesta — miten se tehdään, mitä pitää muistaa, miksi pitää trimmata? Flatti 


ei ole varsinaisesti trimmattava rotu, vaan enemmänkin siistittävä. Vaikka ei näyttelyissä kävisikään, on silti hyvä 


siistiä flattia myös ihan kotiloissa. Esim. käpälät ja korvat on helppo tutkia ja pitää puhtaina, kun ne eivät ole ylen 


määrin pitkässä karvassa. Koiran siistiminen on myös mukava asia — puhdas ja siistitty koira on ilo silmälle! 


Fi ole yhtä ja oikeaa tapaa trimmata flattia, 
meillä jokaisella on oma tapamme ja tyylimme 
se tehdä. Käyn tässä läpi ihan perusasioita, joita 
voi harjoitella ja sitten löytää oma tapa ja tyyli 
tehdä trimmaus omalle koiralle. Vain harjoit- 
telu tekee mestarin, eli ei kannata lannistua, 
jos tehtävä tuntuu vaikealta. Kerta kerralta se 
yleensä helpottuu. 


Valmistautuminen 


Tärkeää on, että koira on puhdas ja kuiva. 
Trimmaus vaatii myös koiralta paljon eli koira 
kannattaa pienestä pitäen totuttaa turkin hoi- 
tamiseen ja käsittelyyn. Varmista, että sinulla 
on kunnolliset välineet. Saksien suhteen hinta 
ja laatu kulkevat käsi kädessä eli kannattaa pa- 
nostaa hyviin saksiin. Niiden kanssa pärjää pit- 
kään, kun saksista pitää hyvää huolta ja käyttää 
niitä vain puhtaaseen turkkiin. Saksia voi myös 
terottaa, mikäli ne tylsyvät. 


Saksista välttämättömät ovat ns. suorat sakset 
ja ohennussakset. Ohennussaksia on yksi- ja 
kaksipuoleisia. Kaksipuoleisilla saa vähemmän 
vahinkoa aikaiseksi, mutta toisinaan yksipuo- 
leisilla saksilla on helpompi aloittaa trimmaus 
ja sitten viimeistellä kaksipuoleisilla. Varmista, 
että sakset ovat terävät, tällöin lopputulos on 
siisti ja trimmaaminen on itsellesikin huomat- 
tavasti helpompaa. Kampa, harja ja karsta kuu- 
luvat myös trimmausvälineistöön. 


Ennen trimmausta pese koira, voit myös lait- 
taa turkkiin hoitoainetta (etenkin jos turkki on 
kuiva) ja huuhtele se sitten huolellisesti pois 
haalealla vedellä. Mikäli mahdollista, hanki 
käyttöön trimmauspöytä tai vastaava — omasta 
ergonomiasta kannattaa pitää huolta! 


Varaa myös riittävästi aikaa koko prosessiin: 
pesu, kuivaus ja trimmaus vie helposti parikin 
tuntia. Tarvitset myös kunnon valaistuksen, et- 
tei tule tehtyä turkkiin lovia tai koloja. Itse käy- 
tän turkin kuivaamiseen tehokasta puhallinta, 
jotta pohjavillakin on varmasti kuiva ennen 
kuin aloitan saksien käytön. On tärkeää, että 
pohjavilla on kuiva, jottei trimmauksen jäl- 
keen kostea pohjavilla nosta turkkiin laineita/ 
kiharoita! 


Hanki kunnolliset 


trimmausvälineet 


Pese ja kuivaa koira 


aina enne 


n trimmausta 


iina kohti uusia 


Valm a 
seikkailuja 

- FLATIN TRIMMAAMISESTA - 


Korvat ja kaula 


Aloitan trimmaamisen yleensä korvista 
ja kaulasta. Kaula varsinkin vie runsaasti 
aikaa, mutta sen trimmaamiseen kannat- 
taa panostaa ja pyrkiä saamaan mahdol- 
lisimman luonnollisen näköinen loppu- 
tulos. Siistin korvien alareunan suorilla 
saksilla ja viimeistelen reunan ohennus- 
saksilla. Reunan voi leikata myös ohen- 
nussaksilla. Korvien takaa hapsottavat 
karvat ohennetaan, muttei liian ohuiksi. 
On mukavaa, jos etenkin korvien etureu- 
naan jää hieman ilmettä pehmentävää 
karvaa. Korvakarvoja leikatessa pitää olla 
varovainen, se voi kutittaa koiraa ja jos 
koira liikuttaa päätä, sakset voivat osua 
korvalehteen. 


1 
v 


Kaula leikataan aina ohennussaksilla. 
Sitä ei tule ajaa koneella! Pidä sakset 
koko ajan pystysuorassa ja leikkaa joko 
alhaalta ylös tai ylhäältä alaspäin, mutta 
ei koskaan poikittain vaakasuunnassa. 
Laita sakset karvan sisään ja leikkaa. Tee 
näin muutama kerta ja sen jälkeen voit 
karstalla harjata kaulasta irtokarvat pois. 
Jatka tätä ja ohenna kaulakarvaa kaut- 
taaltaan. Tee maltilla ja tarkista välillä, 
miltä kaula näyttää sivulta katsottuna. 
Pyri leikkaamaan karva siten, ettei kau- 
laan muodostu rajakohtia ja trimmauk- 
sen jälki on pehmeä sekä luonnollinen. 


k 


N 

Häntä 


Häntä trimmataan suorilla saksilla, mut- 
ta hännänpään siistin ohennussaksil- 
la. Harjaa tai karstaa häntä ensin hyvin 
molemmin puolin. Sitten ota hännänpää 
käden sisään ja leikkaa ohennussaksilla 
hännänpään yli tulevat karvat tasaises- 
ti. Tämän jälkeen pidän toisella kädellä 
kiinni hännänpäästä ja leikkaan suorilla 
saksilla sapelin muotoisen linjan. Tämän 
jälkeen kannattaa karstata häntä uudes- 
taan ja tarkistaa, miltä leikkaus näyttää 
ja tarvittaessa siistiä vielä linja mahdol- 
lisimman tasaiseksi. Koira saattaa aristaa 
häntää, joten leikkaa häntä huolellisesti 
ja varmista, ettei koira liiku häntää leikat- 
taessa. Tähänkin koira on hyvä totuttaa 
pienestä pitäen. 


Joskus joutuu reisien takana olevia pök- 
sykarvojakin siistimään, se tulee aina 
tehdä ohennussaksilla. Siistiminen on 
useimmiten hyvin pientä, pisimpien kin- 
tereen alle ulottuvien karvojen lyhentä- 
mistä. 


Kintereet ja käpälät 


Tassujen trimmaamisen käytän sekä 
suoria että ohennussaksia. Voi olla hyvä 
ratkaisu pitää erillisiä tassusaksia. Tassuja 
trimmatessa kannattaa kädellä varmistaa, 
ettei tassussa ole hiekkaa ja tarvittaessa 
ne pitää pyyhkäistä pois. Näin suojaat ar- 
vokkaita saksia. 


Leikkaa suorilla saksilla tassun ympä- 
riltä ja varpaiden väleistä hapsottavat 
karvat pois. Varpaiden väleissä tassun 
päällä olevia karvoja siistin ohennussak- 
silla. Niiden leikkaamista helpottaa, jos 
sormella nostat karvat varpaiden välistä 
ylöspäin. Lopputuloksena käpälän tulisi 
näyttää pyöreähköltä ja paksulta. 


Usein koiran käpäliä kutittaa ja voi olla 
hankala trimmata niitä. Tätäkin kannat- 
taa harjoitella ja on tärkeää pitää tassusta 
lempeän lujasti? kiinni, jottei sakset va- 
hingossa osu varpaisiin tai polkuanturoi- 
hin. Tähänkin auttaa harjoittelu ja totut- 
telu. Muista leikata myös kynnet. 


Takajalkojen kintereet on hyvä siistiä 
ohennussaksilla. Eli pitkät hapsottavat 
karvat leikataan pois ilman, että kinner 
kuitenkaan alkaisi näyttää ohuelta. 


- FLATIN TRIMMAAMISESTA - 


Lopuksi: Harjoitus tekee mestarin. Aloita 
harjoittelu jo nuorella koiralla. Totuta pentu 
käsittelyyn ja opettele saksien käyttö. Jokai- 
nen turkki on omanlaisensa, joten jokaista 
turkkia trimmataan omalla tavallaan — toisia 
enemmän ja toisia vähemmän. Jos et itse ar- 
vaa ryhtyä trimmaamaan, niin pentusi kas- 
vattaja varmasti neuvoo alkuun. Tee trim- 
maus ajoissa, niin tarvittaessa ehdit vielä 
hienosäätää ennen H-hetkeä. 

- VANHAT JA VIISAAT - 


VANHAT & VIISAAT 


Kuuma kesä on ollut haasteellinen vanhoil- 
le. Vaikuttaa siltä, että lämpö on kuitenkin 
myös hellinyt vanhoja luita ja niveliä. Kesällä 
vanhoja ja viisaita flattejä on näkynyt mones- 
sa tapahtumassa. Ilahduttavasti. Voitokkai- 
nakin! Suomen vanhin flatti Beta kärsi kuu- 
masta kesästä, mutta vietti aktiivista elämää 
öisin. Samoin Taka-Tapiolan Roki 15v5kk. 


Päänäyttelyssä 18.5.2019 Messilässä yhdistys 
onnitteli Suomen vanhinta flattia Summer- 
hill Cinaa, Betaa, silloin 16v3kk ja tätä kir- 
joittaessa jo 16v6kk. Mikä koskettava hetki. 


Päivän kruunasi Sniffens Lumitähden, Ni- 
lan 10v3kk, voitto näyttelyn kauneimmak- 
si! Näyttelyn vanhin oli 13v3kk, Noanarkin 
Pytilia Melba. Juttu päänäyttelystä ja Betan 
kuulumisia on luettavana yhdistyksen koti- 
sivuilla digilehtenä. 


Veteraaninarttu Gilliam's Gold White Pige- 
on Game, Vappu 8v2kk, tuli Flattimestaruu- 
dessa kolmanneksi ja oli viime hetkeen asti 
kiinni voitossa. Onnittelemme Vappua ja 
omistajaansa Katja Villikkaa. 


Vanhoja =Flattiviestejä lukiessani löysin 
1992/1 lehdestä jutun Kalesta, (i: Laddie e: 
I Vassen Krysantemix), joka eli 15vlkkl2pv 
1.6.1975-12.7.1990. Luultavasti ensimmäi- 
nen suomalainen näin vanhaksi elänyt flat- 
ti. Jos olet tämän koiran läheisiä tai tunnet 
omistajat Tarja ja Jorma Laineen Tampe- 
reelta (1992) tai kasvattajan Pekka Salmen 
Sääksmäeltä, ota yhteyttä minuun (virpi. 
peltonena turkuflatti.net). Tämän koiran 
sisarukset ovat KoiraNetissä, mutta ei KALE. 


Ohessa Heini Hietalan tarina Justista, Cham- 
perin Justiinasta, joka treenasi innolla Flat- 
tileirillä. Justi voitti flattileirin Open Shown 
veteraanit ja oli vielä BIS5. Tärkeintä on kui- 
tenkin, että vanhat ja viisaat flattimme ova 
saaneet toimia, temmeltää ja elää taas yhden 
kesän flattienergialla. 

Beta menossa onniteltavaksi päänäyttelyssä. Mukana kuvassa omistaja Sari Klemetti ja Vanhat ja 
Viisaat -palstanpitäjä Virpi Peltonen. Kuva: Juho Pajari 


Vanhoista flateista on lista yhdistyksen kotisivuilla: 
www.flatti.net/jalostus/lista-vanhoista-flateista/ 


Listalla ovat yli 13-vuotiaiksi eläneet flatit. Toivomme myös lehteen lisää 
tarinoita vanhoista flateista. Juttuja voitte kirjoittaa yli 10-vuotiaista 
koiristanne. 


Onko oma Vanha ja Viisaasi jo listalla? Haluatko kertoa koirasi tarinan? 
Ota yhteyttä: virpi.peltonenaturkuflatti.net, puh. 040 589 3157. 


- VANHAT JA VIISAAT - 


Champerin Justiina, ”Justi' 


Justi syntyi pimeänä syksyisenä iltana, seit- 
semän muun sisaruksen kanssa 29.10.2008 
meidän kotonamme. Äitinä oli sijoitus- 
koiramme FIN MVA Champerin Härdelli, 
”Donna” ja isänä Flats Nikkis Bruce, ”Riki”. 
Pentueeseen syntyi kaksi narttua, joista toi- 
nen tuli meille ja toinen Josefiina eli ”Lara” 
meni Donnan omistajille. Lara-siskokin on 
vielä metsälle menossa, vaikka onkin iän 
tuomaa kremppaa ja harmaata enempi Jus- 
tiin verrattuna. Donna-äiti teki pitkän uran 
sekä metsästys- että nome-koirana ja eli 
myös vanhaksi (11v7kk). 

Justi oli pentueensa isoimpia, myös urok- 
siin verrattuna ja ehdottomasti röyhkein 
ruokakupeilla. Niinpä se saikin nimekseen 
Justiina, Pekka ja Pätkä elokuvista. Nimi ly- 
hentyi myöhemmin muotoon Justi. Aikui- 
sena se jäi kuitenkin kaikkein pienimmäksi 
(57cm) ja on ollut luonteeltaan kaikille ys- 
tävällinen, eikä ollenkaan röyhkeä. Justi jäi 
meille tanskalaisen mumminsa Digin (Pear- 
ly Coat Bunyan Sweet Tiger) hoiviin. Digi 
oli hyvin vahvaluonteinen ja ehkä totinen 
flätiksi ja piti Justia tiukasti ”tassun alla? yli 
kuusi vuotta. Justi sopeutui tähän ihan hy- 
vin ja otti aina tyynesti vastaan mummon 
kiukunpuuskat. Kun Digistä aika jätti yli 14v 
iässä sai Justi kaverikseen ruotsalaisen Äsan 
(Susendalens Get Rythm). On ollut todella 
hauska ja ihana katsoa kuinka hyvin nämä 
kaksi tulevat toimeen ja kuinka Justi yli 6 
vuotiaana opetteli vielä leikkimään. Nyt he 
ovat Äsan kanssa ylimpiä ystäviä ja kulkevat 
pitkin isoa pihaamme peräkanaa välillä juos- 
ta tömistellen, leikkien ja ”flättihepulirallia” 
vedellen. Luulen, että Justin nuorekkuuden 
salaisuus on juuri tässä ystävyydessä. 

Meillä koiria käytetään metsästyksessä ja 
jonkin verran myös kokeissa — ajanpuutteen 
vuoksi kyllä aina liian vähän treenattuna. 
Taipparit Justi suoritti hyvin ensimmäisellä 
kerralla. Alokaskokeissa Justi toimi muuten 
hienosti, mutta sitten tuli vaikeuksia kanin 
kanssa. Justi meni hyvin jäljelle ja löysi ka- 
nin helposti erinomaisella nenän käytöllään, 
mutta paluumatkalla kani aina ”hävisi? mer- 
killisesti ja Justi tuli viattoman näköisenä 
takaisin isännän luo, kirsunpää multaisena, 
että ei kuule, isäntä, löytynyt mitään”. Joskus 
jopa kokeissa Justi vältti hylkäyksen, kun oli 
piilottanut kanin niin hyvin, että todisteita ei 
löytynyt, vaikka kokenut koira otettiin sitä 
etsimään, sillä olisihan sen kanin voinut joku 


Champerin Justiina, ?Just? Flattileirillä 2019. Kuva: Markku Kastepohja. 


petokin viedä. Tästä ongelmasta selvittiin, 
kun toinen meistä jäi treeneissä puoleenvä- 
liin jälkeä ja sai muutaman kerran yllätettyä 
neidin itseteosta. 

Metsällä Justi on toiminut erittäin hyvin. 
Justi on hiljainen ja tarkkaavainen passissa 
istuja, jolla on hyvä työinto, sitkeys ja erittäin 
hyvä nenän käyttö, erinomaiset luovutukset 
ja paljon myös omia ajatuksia siitä, missä 
se riista on ja mitä kautta sinne kannattaa 
mennä. Kokeissa Justi on hakenut riistaa 
mm. toimitsijateltasta tai viereiseltä tehtävä- 
alueelta, jos haju on sopivasti tullut nenään. 
Voittajaluokkaan asti ollaan kuitenkin pääs- 
ty ja onhan Justi Kisällimestarikin vuodelta 
2012. Voittajaluokan startti oli vielä tarkoitus 
tehdä, mutta ehkäpä se nyt iän vuoksi jää 
tekemättä. On se lyhyt tuo koiran elämä, ei 
kerkiä käyttövalioksi millään treenaamaan 
näillä taidoilla, jos ei omistaudu asialle tosis- 
saan ja käytä siihen kaikkea vapaa-aikaansa. 
Kaikkiin haluamiin kokeisiinkaan ei aina 
pääse ja narttukoiralla sotkee kokeisiin pää- 
syä vielä pennuttamiset ja juoksut. Justilla on 
ollut yhdet pennut, jotka menivät lähes kaik- 
ki metsästyskäyttöön. 


Näyttelyissä Justin kanssa ei kovin usein olla 
käyty. Keskimääräistä pienempänä koira- 
na se jää helposti isompien jalkoihin” niin 
kuin eräs tuomari sanoi arvostelussaan ”saisi 
olla näyttävämpi”. Vara-sert on virallisissa 
näyttelyissä paras arvostelu, mutta Flättilei- 
rien Open Showssa on Justi hyvin pärjännyt, 
ollen yhden kerran 2. ja vuonna 2016 Open 
show 1. Silloin Justin äiti Donna oli 4. ja su- 
perveteraani 1. Tänä kesänä Justi oli Open 
show 5 ja superveteraani 1. 

Mielestämme Justi on juuri sellainen kuin 
flätin pitääkin olla. Kätevän kokoinen, kai- 
kille ystävällinen, iloinen, mutta ei liian rie- 
hakas, kaunis ja hyvä noutaja, omasta mie- 
lestään myös sylikoira. Toivon kovasti, että 
me ja Äsa saamme pitää Justin vielä muu- 
taman vuoden luonamme. Äsa tulee kyllä 
ikävöimään Justia suunnattomasti, sillä niin 
syvää noiden kahden ystävyys on. 


Hyvää syksyä ja pitkää ikää kaikille fläteille! 
Heini ja Kari-Pekka Hietala 
Champerin kennel 

- FLATTI JA LÄSKIGEENI - 


Fat flat eli flatti ja ”läskigeeni” 


Labradorit ovat tunnetusti kiinnostuneita 
ruuasta ja helposti sitä myöten lihovia, jos/ 
kun ne saavat liikaa ruokaa. Tämä voi harmit- 
taa omistajia, kun koira pulleroituu helposti 
ja tuolloin omistaja saa syytteet niskaansa. 
Labradoreilla ja flateilla on kuitenkin löy- 
detty mutaatio POMC-geenissä, mikä ei ole 
muilla roduilla yleistä. POMC-geeni säätelee 
kylläisyyden ja nälän tunnetta. Geenivirhe 
aiheuttaa sitä, että koira tunnistaa nälän, mut- 
ta ei kylläisyyttä. Geenivirhe parantaa myös 
energiataloutta ts. koira käyttää jokaisen syö- 
mänsä kalorin tehokkaasti hyödyksi. POMC- 
geenin virheellinen muoto vaikuttaa osaltaan 
siis siihen, että koira luonnostaan on ahne ja 
lihoo helposti. Tämä tarkoittaa arjessa sitä, 
että koira kerjää mielellään, kuolaa ja tuntuu 
olevan aina nälissään, valmis syömään. 


310 labradorin tutkimuksessa noin neljäsosa 
koirista kantoi ainakin yhtä POMC-geenin 
virhevarianttia. Nämä koirat olivat myös 
selvästi painavampia kuin koirat, joilla tätä 
virhettä ei ollut. Täten tätä geeniä pidetään 
yhtenä syynä labradorien painonhallinnan 
vaikeuksiin. Toisaalta ko. virhe oli yleisempi 
flateilla, mutta flatit eivät ole samalla tavalla 
ylipainoisia kuin labradorit. Täten ko. gee- 


nivirhettä ei suoraan voi syyttää ylipainosta, 
muutenhan flattien pitäisi olla vielä ylipainoi- 
sempia kuin labradorien. 


POMC-geenistä ei kuitenkaan kannata pääs- 
tä kokonaan eroon ylipainon takia, koska se 
helpottaa koiran koulutettavuutta sekä voi 
vaikuttaa muihinkin ominaisuuksiin positii- 
visesti. Ruokapalkkio toimii hyvänä motivoi- 
jana ja tätä virhettä kantavat koirat vaikutta- 
van olevan helposti koulutettavissa pienilläkin 
palkkioilla. 


Kyselin aiheesta kahdelta flattituomarilta ja 
kasvattajalta eli Riitta Niemelältä ja Katja Kor- 
hoselta. 


Noutajat ovat tunnetusti persoja ruualle, fla- 
titkin. Pullukoita koiria ei flateissa kuitenkaan 
näe ihan samaan tapaan kuin joissakin muis- 
sa. Miten näyttelyissä käyvät flatit, millaisessa 
kunnossa ne mielestäsi ovat (lihaskunto ja liha- 
vuuskunto)? 


Katja kertoo, että lihavia flatteja näkee har- 
vemmin kehissä. Hän on itse tarkka koiran 
yleiskunnosta kehässä, ja jos koira on lihava, 
on palkintosija auttamattomasti H. Samoin 


myös, jos koira on liian laiha. ja tämä koskee 
kaikkia rotuja, joita Katja arvostelee. Riitan 
mukaan näyttelyissä olevat koirat ovat pää- 
sääntöisesti kohtuullisessa kunnossa ja lihavat 
koirat erottuvat selkeästi joukosta. Lihaskunto 
voisi olla monella parempaa, koska huono li- 
haskunto näkyy usein pehmeytenä selässä ja 
joskus jopa väsymisenä liikkeessä (jos liikut- 
taa reilusti arvostelun aikana koiria). 


Miten tuomareita koulutuksessa ohjeistetaan 
flatin lihas- ja lihavuuskunnon arvioimisen 
suhteen? 


Riitta kertoo, että koulutuksessa käydään tar- 
kasti läpi flatin olemus (jalo) ja siihen ei kuulu 
ylipaino eikä heikko lihaskunto. 


Ja verrattuna muihin noutajiin (lähinnä kult- 
su ja labbis) flatin tulee olla kykenevä työhön 
ja jo lähtökohtaisesti olemuksen tulee olla 
kultsun ja irlanninsetterin välimuoto. 


Kun mietitään flattien eroja muihin noutajiin 
nähde, Katja muistuttaa, että noutajilla on 
erilainen rotumääritelmä ja rakenteessa ero- 
ja, ja koira voi olla hoikka tai lihava rodusta 
riippumatta. Riitan mukaan flatit ovat muihin 


Hyvä, paha kuonokoppa 

Kuonokopan käyttöön koirilla liittyy paljon 
tunteita. Osa ihmisistä mieltää koiran heti 
vihaiseksi nähdessään sillä kuonokopan. Toi- 
sista taas tuntuu pahalta koiran puolesta, kun 
sille on laitettu moinen varuste päähän. Joku 
voi ajatella, että koira on huonosti koulutettu, 
jos se tarvitsee kuonokopan. 


Milloin sitten 

kuonokoppaa voi joutua käyttämään? 

Joillain koirilla ei ehkä tule koskaan tilannetta 
vastaan, mutta tässä joitain esimerkkejä: Koi- 
ra joutuu onnettomuuteen ja viedään eläin- 
lääkäriin shokissa ja peloissaan, jolloin sen 
käytös ei ole normaalia. Koiralla on parane- 
va haava, jota ei pysty suojaamaan kaulurilla 
(koira esim. pelkää kauluria ja ulkona se on 
hankala, kun estää koiran näkemistä). Liiku- 
taan ympäristöissä, joissa on mahdollista koi- 
ran syödä jotain sille vaarallista. Totutetaan 
toisilleen vieraita koiria toisiinsa tai jos koiria 
on useampia juoksemassa vapaana yhdessä. 
Joissain maissa koirilla edellytetään kuono- 
kopan käyttöä julkisissa kulkuvälineissä. 


verrattuna paremmassa kunnossa. Chesseis- 
sä ja kiharoissa ei ole juurikaan ylipainoisia, 
kultsuissa ja labbiksissa enemmänkin. Katja 
kertoo, että yleisesti ottaen kehissä näkee ene- 
nevissä määrin ylipainoisia koiria — mikä lie 
syynä (paremmat ruuat, ihmisten laiskuus, 
ruuansulatus...). 


Miksi flatti sitten ei ole pulska? 


Riitta arvelee syyksi sitä, että flatin tempe- 
ramentti ja vilkkaus tukee energiankulutus- 
ta ja toisaalta moni näiden pienempiluisten 
noutajien omistajista harrastaa aktiivisem- 
min kuin moni kultsu/labbisihminen. Nämä 
lienevätkin tässä taustalla sekä ehkä se, että 
näyttelyissä ei ylipainoista flattia tunnuta 
palkittavan hyvällä palkinnolla, mikä 

on hyvä suuntaus. 


Onko omilla koirillasi ollut eroja 
ahneudessa/pullukkuudessa ja jos on, 
mistä ajattelet sen johtuvan? 


Katja kertoo, että hänellä on ollut eroja koirien 
ahneudessa ja siinä, miten ruoka on tarttunut 
koiraan. Yksi flatti on ollut ”jojoilija? painon 
kanssa ja yksi samojedinkoira nirso. Jälkim- 
mäinen oli hankalampi tapaus arjessa ja lisäk- 
si ahne koira on helpompi kouluttaa. Riitalla 
on samansukuisia koiria kotona ja yksi näistä 
oli varsinkin nuorena huono syömään ja siksi 


motivoiminen ruualla oli toivotonta. Tän li- 
sääntyessä syö nyt jo hyvin, mutta ei ole nou- 
tajan ruokahalu. Nuorempi ja ahneempi koira 
on puolestaan helppo motivoida pienellä sekä 
mausta riippumattomalla makupalalla. 


Yhteenvetona voidaan todeta, että osalla fla- 
teista on ns. läskigeeni, mutta se ei välttämättä 
aiheuta flatin lihomista samaan tapaan kuin 
esim. labradorilla. Flattien omistajat lienevät 
valveutuneita sen suhteen, että flatin tulee 
olla ”kevyempi” kuin esim. kultsun ja ”jalo” 
ulkomuoto (vrt. rotumääritelmä) edellyttää 
painon pitämistä sopivana. 


n = — (lu 


Näyttelyissä ylipainoisia koiria 

ei palkita hyvin, mikä myös pitää flatin pai- 
noa kurissa. Eikä harrastuksissa tai metsäs- 
tyksessä ylipaino ole koiralle eduksi, saati 
sitten koiran terveydelle. Läskigeeni on hyö- 
dyllinen kouluttamisen kannalta — ahne koi- 
ra tekee mielellään paljon asioita saadakseen 
edes pienen namin. Läskigeeni ei siis tunnu 
olevan flatille ongelma. 


- FLATTI JA LÄSKIGEENI - 


Teksti: Pipa Pärssinen 


Raffan, E et al. 2016. A deletion in the canine 
POMC gene is associated with weight and appe- 
tite in obesity prone Labrador retriever dogs. Cell 
Metabolism. 


Erilaiset kuonokopat 

Kuonokoppia on paljon erilaisia ja niitä 
käytetään erilaisiin tarkoituksiin. Eläinlää- 
käreillä tai trimmaajilla voi olla käytössään 
kankaisia kuonokoppia, jotka on tarkoitettu 
käytettäväksi vain hyvin lyhytaikaisten toi- 
menpiteiden ajan. Nuo kopat estävät koiran 
suun avaamisen ja läähättämisen eli koiran 
normaalin lämmönsäätelyn. Kun valitaan oi- 
keanlaista kuonokoppaa, on tärkeää, että se 
on sopiva. Koiran pitäisi pystyä läähättämään 
normaalisti ja tilanteen mukaan myös juo- 
maan kuonokoppa päässä. 


Miten koira kokee kuonokopan? 

Koira suhtautuu kuonokoppaan samoin, ku- 
ten mihin tahansa välineeseen esim. pantaan 
tai valjaisiin ennen kuin niitä on käytetty. Ne 
eivät tarkoita koiralle yhtään mitään, kun- 
nes koira alkaa yhdistää niihin toimintoja 
tai tunteita. Usein panta ja hihna yhdistyvät 
uloslähtöön ja niistä tulee koiralle mukava 
asia. Jos taasen kuonokoppa yhdistyy johon- 
kin koiraa pelottavaan tai kipua tuottavaan 


asiaan, jo sen näkeminen saa aikaan koirassa 
väistämisreaktion. Tämän vuoksi kuonoko- 
pasta kannattaisi etukäteen treenata mukava 
asia koiralle. 


Kuonokopan laittamista voidaan kouluttaa 
sheippaamalla eli muokkaamalla koiran käy- 
töstä asteittain kohti haluttua lopputulosta. 
Tällä tavoin koulutettaessa koira itse laittaa 
lopulta kuononsa kuonokoppaan, mutta tun- 
tiessaan olonsa epämukavaksi koulutuksessa, 
se voi myös halutessaan ottaa etäisyyttä. Aloi- 
ta koulutus helpossa ja häiriöttömässä ympä- 
ristössä kotona. 


1. Ota kuonokoppa käteesi ja pidä käsi pai- 
koillaan. Kun koira vilkaisee kuonokop- 
paan päin kehu/naksauta ja palkitse koira. 

2. Etene koulutuksessa odottaen, että koi- 
ra lähestyy kuonokoppaa itse ja vaikkapa 
haistaa kuonokoppaa ja kehu/naksauta ja 
palkitse koira. 

3. Kehu/naksauta ja palkitse, kun koira työn- 
tää kuononsa kopan sisään. 


4. Lisää pikkuhiljaa kestoa kuonon pitämi- 
seen kopan sisällä. 

5. Ala nostella kopan hihnoja, kun koira pi- 
tää kuonoaan kopassa. Älä kuitenkaan yri- 
tä vielä laittaa niitä kiinni. Kehu/naksauta 
ja palkkaa, kun koira pitää kuonon kopas- 
sa. 

6. Laita kopan hihna kiinni ja avaa se saman 
tien. Kehu/naksauta ja palkitse koira. 

7. Lisää pikkuhiljaa kestoa kopan pitämiseen 
päässä ja tee harjoituksia myös muissa ym- 
päristöissä. 

Aiheesta löytyy useita koulutusvideoita you- 


tubesta hakusanoilla kuonokoppaan totutta- 
minen ja kuonokoppa klikkerillä. 


-Katja Taskinen, Eläintenkouluttaja at 
yrittäjänä yrityksessä Salon Koirahalli 

- FLATTIKASVATTAJIA - 


Kasvattajailmoitukset 


Blackpepoon- 


Wwww.blackpepoon.com 


Sileäkarvaisia noutajia 
metsästykseen ja harrastuksiin 


Kennel Biehkan 


Jori Saastamoinen, 040 5020644 a 4 
jori.saastamoinen&gmail.com a a Kolkka, V la - —. 
kennelbiehkan.weebly.com 06.6659 meik = 


4 UN J stätkkeil| H as TEN n — 


flatcoated retrievers Kennel Finnflats , N M 
N 
Tuula Ehrm a. ! 
Da nta l d N 0400 699197 A SK N 


tuulaehrman|gmail.com 


Www.dantaran.com 


Laura Rajakallio Heidi Vainio 
Kunnarlantie 55 0400 822 110 
02740 Espoo heidivainio&merityo.fi F 
050 535 6926 innfläty 
Wwww.finnflats.com Fe 


laura.rajakallio&gmail com www.dantaran.com 


FLAT POWER 


FLATCOATED RETRIEVERS 


FIsATTS kenng! 


Benita Björklund 

Sandövägen 99, Östensö 

68910 BENNÄS - PÄNNÄINEN 
050 586 2128 


flatts.kennel&multi.fi 
www.flattskennel.weebly.com 


Hentstarss 


x — — ' 


Amm ja kimmo Vorohjev - Harianne Forsell > www.flatpower.com 


y Kennel. N 
Levärriityn X 


M 9 


Ann Leskinen / Pietarsaari / 050-338 3562 / ann.laluukku.com 

- FLATTIKASVATTAJIA - 


Kasvattajailmoitukset 


— Sileäkarvaisia noutajia kaveriksi 
metsälle ja harrastuksiin — 


Minna Latva, Noutajantie 

20780 Kaarina 

puh: 0400 842 998 
majakkasaaren&gmail.com 
majakkasaaren. wixsite.com/flatit 


| TOAN 


| 
ö& < 


i Morrini 
Retrievers 


Riitta Niemelä 
Längvik 
Kirkkonummi 
040-7091133 

V= riitta&morrini.net 
5 www.morrini.net 


Kasvattajaboxit 


Kasvattajailmoitukset Flattiviestiin 15€/nro tai 40€/vuosi (4 
nroa). Boxin koko 88x50 mm. Voit käyttää valmista kennel- 
boxia tai lähetä vain haluamasi teksti ja kuva/logo, niin tai- 
tamme sinulle valmiin ilmoituksen. 


Aineistot osoitteeseen: flattiviestiagmail.com 


Kennel Mei Dan 


Sileäkarvaiset noutajat 
näyttöön ja käyttöön 
vuodesta 1997 


Nada Sandberg / Förby, Salo 
060 7277922 / www.meidan.fi 


"KENNEL 
NINJATÄHDEN 


FPLATCOATEDIRETRIEVERS 


Valioilmoitukset 


Valiopalsta on jäsenille ilmainen. Lähetä painokelpoinen 
kuva (300 dpi, jpg) ja valiokoirasi tiedot lehden aineistopäi- 
vään mennessä. Katso tarkemmat ohjeet tietojen lähettämi- 
sestä osoitteesta: www.flatti.net/flattiviesti/valioilmoitukset/ 


Aineistot osoitteeseen: flattiviestiagmail.com 

- UUDET VALIOT - 


Sileäkarvainen noutaja, uros, FI30557/16, s. 25.4.2016 
FI MVA Metsävirnan Wild Daffodil 


i. FI MVA Sniffens Lumipallo 
e. C.IB FI & EE MVA Metsävirnan Kentuckian Snow 


Kasvattaja & omistaja: Heli Siikonen 


SERTIT: 

18.08.2018 Kouvola, Jaana Hartus 
02.03.2019 Kouvola, Riitta Liisa Lehtonen 
20.04.2019 Imatra, Harri Lehkonen 


NOUI: 10.07.2018 Mikkeli, Tuija Hukkanen 


Sileäkarvainen noutaja, narttu, FI38438/17, s. 20.6.2017 
FI MVA Finnflats Kiara 


i. C.LB FI MVA IT MVA Dakotaspirit Just Like Jesse James 
e. FI MVA Finnflats Inari 

Kasvattaja: Tuula Ehrman ja Heidi Vainio 

Omistaja: Petra ja Heidi Vainio 


SERTIT: 

17.08.2019 Kauhava, Paavo Mattila 
26.05.2019 Kauhajoki, Pia Itkonen 
19.05.2019 Seinäjoki, Bertil Lundgren 


NOUI: 08.07.2018 Virrat, Jouni Vimpeli 


Valioilmoitukset 


Sileäkarvainen noutaja, uros, FI16866/14, s. 19.1.2014 
C.L.B C.I.E FI MVA EE MVA LV MVA LT MVA BALT MVA BY MVA 


Valiopalsta on jäsenille ilmainen. Lähetä kuva ja ilmoitus- 
tiedot lehden aineistopäivään mennessä osoitteeseen: 
flattiviestiogmail.com. 


Seuraavaan numeroon (4/2019) tulevat valioilmoitukset 
viimeistään 8.11.2019. 


Lähetä painokelpoinen, rajaamaton kuva jpg-muodossa. Kuvan 
tulee olla mahdollisimman suuri (mielellään 300 dpi, vähintään 
1 Mt). Matalaresoluutioiset kuvat menevät printissä suttuisiksi, 
emmekä voi niitä valitettavasti käyttää. 


Lähetä valiokoirasta kuvan lisäksi seuraavat tiedot: 
- koiran sukupuoli 

- koiran tittelit + virallinen nimi 

- rekisteritunnus ja syntymäaika 


- koiran isän tittelit + virallinen nimi 

- koiran emän tittelit + virallinen nimi 
- koiran kasvattajan nimi 

- koiran omistajan nimi 


- ko. valioarvoon vaadittavat tulokset: pvm, paikka ja tuomari 
- voit ilmoittaa myös koiran korkeimman tuloksen muista 
lajeista, esim. nome-B ALOI, toko ALOI 


Pidätämme oikeuden siirtää valioilmoituksen julkaisun 
seuraavaan lehteen. Kansainväliset valionarvot julkaistaan 
vasta vahvistamisen jälkeen. 


Pepperment Tifani Roy Rogers 


FIR IsA am 


i. FIN JVA Pepperment Deedee Depussy 
e. FIN JVA Pepperment Tempers Tifani 


Kasvattaja: Anneli Koskinen 
Omistaja: Sari Hagström 


CACIBIT: 


05.08.2019 Druskininkai KV, Bianca Teixeira 
04.08.2019 Druskininkai KV, Chapirio Boris, Ranska 
27.04.2019 Narva KV, Pietro Marino, Italia 


03.08.2018 Druskininkai KV, Hans Boelaars, Hollanti 
11.06.2017 Minsk KV, Neofutou Erodotos, Cyprus 
10.06.2017 Minsk KV, Garivaldis Athanasios, Cyprus 

Sileäkarvainen noutaja, narttu, FI19957/15, s. 8.2.2015 
FI VPVA Mei Dan Bloody Mary 


4 9) 


1.C.LE US MVA RU MVA BY MVA JV-07 Mei Dan Dolcetto 
e. Dakotaspirit Love Hangover At Mei Dan 
Kasvattaja: Nada Sandberg, omistaja: Merja Toivonen 


VEPE VOII: 

20.07.2019 Salo, Monica Lindroos 
25.08.2018 Salo, Monica Lindroos 
11.08.2018 Salo, Simolin Jan 


SERTI: 06.10.2018 Hämeenlinna, Iren Naarits 
LTE: 168pist. 08.09.2018 Somero, Carita Koskinen & Sirpa Heilä 


- UUDET VALIOT - 


Sileäkarvainen noutaja, uros, FI35964/11, s. 27.4.2011 
FI VPVA Flatkiss Fight For Your Life 


i: SE MVA(N) SE JVA CZ MVA Flatterhaft Movie Star 
e: FI&EE MVA BY JMVA LT JMVA LV JMVA Flatkiss Divine Venus 
Kasvattaja: Christina Kiuru, omistajat: Anna ja Mika Lepistö 


VEPE VOII: 

21.07.2019 Salo, Monica Lindroos 
26.08.2018 Salo, Monica Lindroos 
12.08.2018 Salo, Jan Simolin 


Näyttely: AVO ERI 08.08.2015 Turku 
NOUI: 1.8.2015 Vehmaa, Risto Aaltonen 


Sileäkarvainen noutaja, uros, FI30441/15, s. 22.4.2015 
FI JVA LT MVA LTV-19 Morrini Carrock Beck 


i. C.LB FI MVA EE MVA TLNW-13 Flat Power Fly Caster 
e. FI MVA Toffedreams Rainmaker 
Kasvattaja: Riitta Niemelä, omistaja: Heidi Vainio 


MEJÄ VOII: 

18.08.2019 Loimaa, Taina Ketola 

04.08.2019 Mäntsälä, Marika Raittinen 

11.07.2019 Jyväskylä, Marko Saarni 

Suomen sileäkarvaisten noutajien MEJÄ-mestaruuden 3.sija 2019 
Hirvipää 2017 


Näyttely: VAL ERI 10.08.2019, Raisio, Lars Widen 


SERTIT LIETTUA: 

10.03.2019 Vilna, Inga Siil 
09.03.2019 Vilna, Igorts Zizewskis 
08.03.2019 Vilna, Maja Bubalo 


Muut tulokset: RT ALO hyv. 


Sileäkarvainen noutaja, narttu, FI22289/11, s. 24.2.2011 
JK1 FI TVA FI MVA FI RITVA Filurin Fink 


i. Sileston Patruuna, e. FI KVA Zebulons Windy Peg 
Kasvattaja: Tiina Pikkuaho, omistaja: Piritta Pärssinen 


FI MVA 

26.05.2018 Vaasa, Sanna Kaven 

06.05.2018 Haapavesi, Reino Korpela, RYP-4 
27.01.2018 Raahe Saija Juutilainen, VSP 


FITVA 

16.10.2016 Oulu, Heli Kelhälä 
24.08.2016 Kokkola, Kaarina Pesonen 
16.02.2016 Kannus, Tiina Laakko 


FI RTVA 

25.05.2019 Muhos Jaana Karppinen 
23.03.2019 Oulu Heli Kelhälä 
08.05.2018 Kannus Tytti Lintenhofer 


Muut tulokset: NOME-B VO12, PAJA JK1, MEJÄ VOI3 

Suomen sileäkarvaiset noutajat ry 


jäsenasiat ja tilitiedot 


Jäsenasiat: www.flatti.net/jarjesto/jasenasiat 
Jäsenenä saat yhdistyksen jäsenlehden, 
Flattiviestin kotiisi neljä kertaa vuodessa sekä 
etusijan yhdistyksen järjestämiin kokeisiin, 
koulutuksiin ja tapahtumiin. 


Kasvattajan liittäessä uudet pennun omistajat 
pentuejäseniksi, saa uusi jäsen lahjakortin, 
jolla saa 10% alennuksen ensimmäisestä 
Tarvikemyynnin ostosta. 


Osoitteenmuutokset 
Jäsenmaksut 2019 www.flatti.net/jarjesto/jasenasiat/osoitteenmuutos 
Varsinainen jäsen 25€ Osoitteenmuutoksesta voi ilmoittaa järjestön 
Perhejäsen 6€ nettisivulla tai sähköpostitse jäsensihteerille: 


Pentuejäsen 10€ 
Liittymismaksu 15 € (ei koske pentuejäseniä) 


jasenasiatoflatti.net. 


Kuvapankki 

Flattiviestin toimituksella on kuvapankki, 
jonne jokainen voi ladata omia flattikuviaan 
rotujärjestön käyttöön (Flattiviesti, nettisivut, 
facebook). Julkaistuissa kuvissa mainitaan ku- 
vaajan nimi. Kuvapankkiin pääset osoitteesta: 
www.flatti.net/flattiviesti/kuvapankki 


Kasvattaja-alennukset 

Kasvattaja saa 10% alennuksen ostaessaan 
Tarvikemyynnistä Suomen sileäkarvaiset nou- 
tajat ry:n pentuvälityksessä oleville pennuille 
tarvikkeet pentupakettiin (pilli, pillinauha, 
dummy, talutin). 


OAnna Miraftabi 


Suomen sileäkarvaiset noutajat ry:n tilitiedot 
Tarvikemyynti: FI45 5620 0920 4247 35 
Jäsenmaksut: FI23 5620 0920 4247 43 
Yleistili (näyttely, nome ja muut): 

FI28 5620 0920 4247 50 

OKOYFIHH 


Löydät meidät myös Facebookista! 


Jouluilmoitukset 
Flattiviestiin 4/2019 


* toimittaa viimeistään 8.11. 
mail.com. Jos tarvitset apua ilmoi- 
ien tekemiseen, niin lähetä meille haluamasi teksti ja kuva/ 
logo, niin taitamme sinulle valmiin ilmoituksen. 


Kuvien tulee olla resoluutioltaan 300 dpi (matalaresoluutioiset 
kuvat menevät printissä suttuisiksi, emmekä valitettavasti voi 
käyttää niitä). 


Tekstit doc- tai rtf-muodossa. Valmiit, painokelpoiset ilmoi- 
tukset pdf- tai jpg-muodossa. Ilmoitukset laskutetaan lehden 
ilmestymisen jälkeen. 


Ilmoituskoot ja hinnat (4-väri) 

- 1/1 sivu (210 mm x 297 mm) / 60€ 

- 1/2 sivu (vaaka - 186 mm x 133,5 mm) / 40€ 
- 1/2 sivu (pysty - 90 mm x 273 mm) / 40€ 

- 1/4 sivu (90 mm x 133,5 mm) / 30€ 

OJuho Pajari 


Suomen sileäkarvaiset noutajat ry:n yhteystiedot 


HALLITUS 2019 


Puheenjohtaja 

Mari Mamia 

Stor-Rösintie 66, 01150 Söderkulla 

p. 050 4586770, puheenjohtajaaflatti.net 


Varapuheenjohtaja 
Marjut Siren 
Espoo, p. 050 4116245 


Sihteeri (ei hallituksen jäsen) 
Tanja Aunela 

Tiriskuja 18A, 20320 Turku 

p. 0400 939076, sihteeriflatti.net 


Anne Haverinen 
Paltamo, p. 044 3601152 
kennelregalerazzaagmail.com 


Nina Onufriew 

p. 041 4331959 
nina.onufriew&gmail.com 
Piia Piiparinen 

Koria, p. 040 8314848 
flatti87Agmail.com 


Tomi Nieminen 
Elimäki, p. 041 4907122 
tomi.jere.nieminen&gmail.com 


Aija Laakso 
Paimio, p. 0400 594491 
aija.tommilaeraide.info 


Varajäsenet 

Raisa Hartikainen 
Kolari, p. 040 7547760 
raisahartiagmail.com 


Miia Koski 
Porvoo, p. 050 4582157 
koski miiaaoutlook.com 


TOIMIKUNNAT 2019 


FLATTIVIESTI 
flattiviestiogmail.com 


Päätoimittaja: Mari Mamia 
Toimitussihteeri: Jaana Kontto 
Taitto: Elisa Pekki 


Valioilmoitukset: 
Tanja Mattila, flatti.valiotagmail.com 


JALOSTUSTOIMIKUNTA 
jalostusoflatti.net 


Puheenjohtaja: Kirsi Nieminen 
p. 0400 641866, kirsiokennelheilurihännän.fi 


Sihteeri: Tuula Niva 
p. 040 5045165, tuulanivaagmail.com 


Jäsenet: Laura Rajakallio, Anne Kolsi, 
Jenni Juven, Riitta Niemelä, Miia Suppanen 


TOIMIHENKILÖT 2019 


Taloudenhoitaja 

Marjatta Eivola 

Vaahterakuja 2 D 11, 21250 Masku 
p. 050 5543183 
marjatta.eivolaagmail.com 


Jäsensihteeri 

Heidi Vainio 

Leikluodontie 130, 23310 Taivassalo 
p. 0400 822110, jasenasiatOflatti.net 


Tarvikemyynti 

Heidi Vainio 

Leikluodontie 130, 23310 Taivassalo 
p. 0400 822110, tarvikeoflatti.net 


Pentuvälittäjä 
Hanna Hujanen 
p. 040 5789523, pentuGflatti.net 


Pentuvälittäjä 
Sanna Lahtinen 
p. 040 7310831, pentuGflatti.net 


Kiertopalkinnot 

pisteiden laskeminen 

Sari Hagström, p. 0400 514215 
flatti.kiertopalkinnotagmail.com 


Kiertopalkinnot 
palkintovastaava 
Tomi Nieminen, p. 041 4907122 
tomi.jere.nieminen&gmail.com 


Webmaster 
Markku Kastepohja, 040 6650566 
webmasterGflatti.net 


Varainhankinnan koordinaattori 
Miia Koski, p. 050 4582157 
koski miiaaoutlook.com 


MEJÄ-TOIMIKUNTA 
mejaGflatti.net 


Puheenjohtaja: Miia Koski 
p: 050 4582157, koski miiaaoutlook.com 


Sihteeri: Liisa Keränen 
p. 040 5921296, liisam&kolumbus.fi 


Jäsenet: Mari Mamia, Marko Saarni, 
Joonas Laakso 


NOME-TOIMIKUNTA 
Puheenjohtaja: Minsu Rauramo 
p. 0400 429949, nomeGflatti.net 


Jäsenet: Heli Pitkäjärvi, Vesa Turunen, 
Marko Mikkilä, Emmi Kiviluoma, Laura Ranki 


NOUTAJAKOIRAJÄRJESTÖJEN 
YHTEISTYÖTOIMIKUNTA 
Mari Mamia (varsinainen jäsen) 
Minsu Rauramo (varajäsen) 


ALUEYHTEYSHENKILÖT 


Kaakkois-Suomi: Tiina Sudensalmi 
p. 040 5156133, sudensalmi&kolumbus.fi 


Kainuun alue: 
Anne Haverinen, p. 044 3601152 
kennelregalerazzaagmail.com 


Keski-Suomi (Jyväskylä): 
Mika Toskala, p. 040 5649053 
mika.toskalagelisanet.fi 


Keski-Suomi (Jämsä): Riitta Koivisto 
p. 040 5446697, riitta.koivistoagmail.com 


Keski-Suomi (Mäntän seutu): 
Janne Järvinen, p. 050 3778880 
janne68jarvinenagmail.com 


Oulun alue: Henna Mikkonen 
p. 044 5400609, hennamikagmail.com 


Pirkanmaa: Tarja Tuhola 
p. 040 5151932, vilpputuholaayahoo.com 


Rovaniemi: Jarmo Vaarala 
p. 040 8218392, jarmo.vaaralaaramk.fi 


Satakunta: Maija Jokela 
p. 040 4120392, maija. jokela&pori.fi 


Savon seutu: 
Aleksi Rauhanen, p. 040 5279097 
aleksi.rauhanenagmail.com 


Uusimaa: Nina Onufriew 
p. 041 4331959, nina.onufriew&gmail.com 


Vaasan alue: Heidi Troberg 
p. 040 5365174, trobergheidi&gmail.com 


Varsinais-Suomi: Mia Jaakola-Siimes 
p. 050 3764517, mia&maahismaen.com 


NÄYTTELYTOIMIKUNTA 
nayttelyoflatti.net 


Puheenjohtaja: Piia Piiparinen 
p. 040 8314848, flatti8s70gmail.com 


Sihteeri: Nina Skyttä 
p. 0400 435 737, ninaaskoude.com 


Jäsenet: Satu Marins, Tomi Nieminen, 
Anni Vornanen, Katja Korhonen, Liisa Jykylä, 
Tanja Mattila 


PK-YHTEYSHENKILÖ 
Camilla Peura 
p. 050 4071862, camilla.peuraagmail.com 


ULKOMUOTOTUOMARITOIMIKUNTA 
Puheenjohtaja: Riitta Niemelä 
p. 040 7091133, riittaamorrini.net 


Jäsenet: Heli Siikonen, Kirsi Nieminen, 
Katja Korhonen 


ONina Hakkarainen 


1 BOZITA 


SWEDISH FUNCTIONAL OUALITY 


v” 
Vm 


Bozita Robur on Ruotsissa valmistettu superfunktionaalinen koiran- 
ruoka. Luonnollisista raaka-aineista valmistettu korkealuokkainen 
ravinto vahvistaa kehon omia toimintoja. Kun haluat antaa koirallesi 
parhaat mahdolliset edellytykset - täytä sen kuppi aterialla joka on 
täynnä luonnon omaa voimaa. 


Www.bozita.fi 


